
I UVOD 

Pisati historiju smijeha je znatno izazovniji posao, nego pisati o njenoj suprotnosti historiji 
mržnje, na čemu se zasniva gotovo cjeloukupna događajna historija. Na obje emocije utiče ego 1 
potreba za moći. Slaba istraženost smijeha kao svakodnevne ljudske emocije čini ovu temu 
privlačnijom. Mentalitet društva je kroz historiju znatno izmijenjen. Romantizam XIX stoljeća je 
probudio, a XXI st. je izdiglo na pijadestal emociju tuge iznad emocije smijeha. S toga se tuga 
često posmatra kao intelektualna emocija, a smijeh kao epizodna ludost lokalne dvorske lude koja 
iza sebe krije manjak intelekta.! Međutim, humor je najpotrebnija hrana ljudske duše koja u 
tmurnim vremenima ima previše na mislima. Vjerovatno je to jedan od razloga zašto mnogi 
posežu za alkoholom, jer će alkohol u konačnici u mozgu proizvesti efekat nametnutog smijeha. 
Nemoguće je smijeh prikazati kao samostalnu emociju, jer upravo strah, mržnja ili bol utiču da 


dođe do smijeha kao represivnog sredstva. Ipak, smijeh nije uvijek produkt represije. 


Kroz historiju pogledi na smijeh su bili drugačiji, samim time su i pristupi bili različiti. 
Humor predstavlja jedan od fenomena rimskog svijeta, u kojem je ova emocija često bila 
pokazatelj moći kroz agresivno ismijavanje ili odraz mudrosti kroz duhovita prepucavanja. 
Također je moguće na osnovu pojedinih navoda primarnih izvora reinterpretirati humor u 
svakodnevnom životu onih koji se nalaze na društvenim marginama. Rimski pogledi na humor su 
različiti od savremenih perspektiva, ali i od antičkog Grčkog viđenja humora. S toga je humor u 
antičkom Rimu primarno karakterističan samo za njih. Ipak, pojedini segmenti su slični odnosno 


ostali su isti kroz historiju od antike do savremenog doba. 


Humor je svestran fenomen. Kroz proučavanje humora u antičkom Rimu, historičar dolazi 
u dodir sa ostalim fenomenima rimske kulture, poput: porodičnih odnosa, rodnih odnosa, odnosa 
između elite i “običnog? čovjeka, prema drugima, seksualnosti, poimanje smrti, perspektiva o 
lijepom/ružnom, moda, zabave (gozbe, ludi, gladijatorske igre, predstave, mimove), odnos prema 
religiji: sinkretizam i sujevjerje, itd. Upravo ova poveznica različitih fenomena čini ovu temu 
važnom za historičara. Na osnovu humora historičar može da proširi svoje zanimanje na polje 
mentaliteta antičkih ljudi. Jednim djelom da pokuša dekonstruirati razmišljanje pojedinca i odnos 


društva u određenom historijskom periodu. 


! Misli se na uzrečice da je glup čovjek sretan čovjek i sl. 


Istraživanje humora bilo kojeg historijskog perioda “sa sobom nosi* mnogobrojna 
problemska pitanja. Humor je delikantan fenomen, jer ne postoji niti jedno ljudsko biće u 
cjeloukupnoj historiji koje ga nije doživjelo ili svakodnevno proživljava. S toga svaki pojedinac 
može da ima vlastito viđenje istog. Kulturalna historija u koju se ubraja humora je često bila na 
lošem glasu zbog pretjeranog detaljisanja, monotonosti teme i sl. Ipak putem fenomena određene 
kulture, historičar nastoji odgovoriti na krupnija pitanja koju historija obuhvata. U antičkoj historiji 
problemi su veći zbog udaljenosti savremenog čovjeka od antičkog. Primarni izvori subjektivno 
opisuju određene ljude i događaje, s toga historičar bez kritičkog aparata i nepažnje može da iznese 
u potpunosti pogrešne zaključke. Konkretno u pogledu humora takvih problema je bezbroj. Rimski 
princepsi su zbog propagadne ili subjektivnosti izvora prikazani kao dobri ili loši. Čak i kada izvor 
nudi i vrline i mane nekog vladara, to ne mijenja izgrađenu sliku o njemu. Također, primarni izvori 
su većinom predstavnici elite koja rijetko nudi informacije o “običnim ljudima ili kada to čini 
uvijek je iz perspektive elite. Izvori koje je moguće koristiti kao “čistu' perspektivu za prikaz 
običnih ljudi su vizuelni prikazi i grafiti. Ipak i u ovom slučaju historičar je u problemu zbog toga 
što ne može uvijek konkretno odrediti ko je tvorac istih, koja je namjena ili jednostavno od 
ponuđenih minornih informacija historičar nije u mogućnosti da ponudi krupniju sliku. Problemi 
se javljaju i kod prevoda primarnih izvora, naročito kod humora čija duhovitost se krije upravo u 
odabiru riječi. Također, određene šale mogu djelovati razumnije savremenom čovjeku koji će na 
osnovu toga donijeti pogrešne zaključke. Problem literature jeste što je premalo historičara 
istraživalo ovu temu, a oni koji jesu, posvetili su se određenom pitanju koje se tiče humora. S toga 
historičar poseže interdicipliniranom pristupu, dajući perspektive antropologa, psihologa, filozofa, 
sociologa i drugih. Nedoumicu predstavlja i činjenica da humor nije uvijek ni od svih posmatran 
kao pozitivan segment ljudskog života. Mnogi mislioci su još od Platona posmatrali humor kao 
negativnu emociju. Sa dolaskom kršćanstva još više je prenaglašena “krivica' koju smijeh sa 
sobom nosi. Ovakav pristup je ostao prisutan i do danas, jer se u narodu često mogu čuti riječi: 
“Ne smij se previše, zažalit ćeš". Svi navedeni problemi predstavljaju ograničenja prilikom 


istraživanja ove teme. 


Predmet istraživanja jeste humor u antičkom Rimu kao fenomena rimske kulture. Pod 
antičkim Rimom misli se na raspon od srednje Republike do Dominata gdje je moguće pronaći 
širok dijapazon podataka iz primarnih izvora. Središnji periodi su kasna Republika i Principat. Rad 


je koncipiran u XI poglavlja i značajnog broja pod naslova. U sklopu drugog poglavlja ponuđen je 


historijat istraživanja, odnosno definicija humora, kratki rezime pogleda na humor kroz historiju, 
tri teorije o humoru i historiografski pristupi od 1970. do danas. U poglavlju “Smijeh kao odraz 
moći" predstavljena je svrha humora za princepse koji nastoje da dokažu svoju moć putem humora. 
Ali to nije jedini način na koji je humor prisutan na vladarskom dvoru. Princepsi su se svakodnevno 
zabavljali tokom gozbi u kojima je humor sveprisutan. Poglavlje “Duhovitost kao oružje" 
karakterizira humor u govorništvu Cicerona i Kvintilijana čija djela “O govorniku" i “Obrazovanje 
govornika" predstavljaju primarne izvore o humoru. U sklopu obrazovanja pronašao se i humor. 
Glavna svrha humora u govorništvu jeste duhovitost kao oružje protiv oponenata na osnovu čega 
govornik sebi priklanja publiku. Peto poglavlje “Smijeh nevidljivih" je pokušaj ispitivanja humora 
u svakodnevnom životu običnog čovjeka, kroz selekciju različitih društvenih slojeva (vojska, 
scenski umjetnici, prostitutke, robovi, ludaci, drugi i u potpunosti nevidljivi). Unutar šestog 
poglavlja “Humor u komedijama, satirama i pjesmama analizirane su vodeća literarna djela u 
kojima je smijeh najzastupljeniji. To su komedije “Škrtac" (Plaut) i “Evnuh? (Terencije), 
Horacijeve i Juvenalove satire, te Ovidijeva poezija i Marcijalovi “Epigrami". Posljednje poglavlje 
“Ljubitelj smijeha" nudi analizu najstarije zbirke viceva Filogelos. Ova zbirka predstavlja jednu 
od najznačajnijih doprinosa u sagledanju svakodnevnice rimskog društva. Procjeni viceva 


pristupljeno je kroz analizu rimskog ideala ljepote i poimanje smrti. 


Analiza primarnih izvora predstavlja glavni fokus sinteze ovoga rada. Pored djela Cicerona 
i Kvintilijana mnogobrojni su izvori koji nude podatke o humoru. Sam Ciceron je iza sebe ostavio 
humoristične opaske kroz govore i privatnu korespodenciju kroz pisma. Većinom je riječ o šalama 
uz koje često stoji i reakcija publike smijehom. Također je moguće na osnovu nekih razaznati 
način na koji su se nasmijali, kao što je vidno na dva mjesta u Terencijevom Evnuhu, nervoznom 
smiješku Kasija Diona ili postiđenom Marcijalovom osmijehu. Već je naveden problem 
subjektivnosti izvora. To je najzastupljenije u “tračevima* Svetonija u “Dvanaest rimskih careva? 
koji je primarni izvor za privatni život princepsa iz Julijevsko-Klaudijevske i Prve Flavijevske 
dinastije. Pored nje važna je i “Historia Augusta" koja nudi podatke o mnogobrojnim princepsima 
(od 117. do 284. god. n.e.) uključujući i humor. Pored subjektivnosti izvora određeni autori su 
prenosili informacije 1z druge ili treće ruke, pa su često pisali o temama stotinama godina poslije. 
Iz toga razloga se primjenjuje metoda vanjske i unutrašnje kritika izvora. Komedije Plauta i 
Terencija predstavljaju dominantno tlo za kojom posežu mnoge naučne discipline kada istražuju 


antički humor. Međutim, one nisu dovoljne za multiperspektivnost. Za prikaz svakodnevnice 


korišteni su vicevi, satire i epigrami. Ove tri vrste izvora nude širok dijapazon informacija na 
osnovu kojih je moguće odrediti odnos između različitih društvenih struktura koji su itekako 
svakodnevno dolazili u dodir jedni sa drugima neovisno od statusa. Kako bi se izbjeglo korištenje 
samo pisanih izvora koji su nedovoljni za potpuniju sliku, korišteni su arheološki izvori odnosno 
interpretacija sekundarne literature o vizuelnim prikazima (mozaicima, frizovima, freskama, 
grafitima) iz Pompeja i Ostoje. Na ovaj način je pomjerena “granica* rada sa središnjeg Rima na 


ostatak carstva. 


U drugom poglavlju “Historijat istraživanja" ponuđena je detaljna analiza historiografije 
koja se bavila humorom u antičkom Rimu, ali i generalno humorom. Ovdje će se samo naglasiti 
neki osnovni historiografski problemi. Kao polje istraživanja historičara humor se pronašao tek od 
1970. godine kada postaje, kolokvijalno rečeno, trend. Neovisno od toga, još uvijek nije ponuđena 
sveobuhvatna studija koja će analizirati humor u antičkom Rimu. Historičarka Mary Beard je 
napravila približan iskorak, ali njezina studija ne sadrži pitanje komedije niti nekih drugih aspekata 
humora, već samo smijeha. Kroz različita pitanja o smijehu pristupaju i John Clarke, Anthony 
Cobreill, Amy Richlin. Antički humor je analiziran u knjigama koje se kroz naučne članke bave 
humorom i historijom. Najveći broj historičara koji se zanimaju za antički humor dolaze sa 
cjenjenih Univerziteta Oxford i Cambridge na kojima postoje fakultetski predmeti koji se bave 
ovom temom. Na prostoru Balkana dato je premalo na značaju kulturalnoj historiji, kako lokalne 
tako i svjetske. S toga je gotovo pa nemoguće pronaći studiju koja tematizira humor kao historijski 


fenomen, a čiji autor dolazi sa prostora Balkana. 


Osnovna hipoteza ovoga magistarskog rada jeste da je antički humor neovisno od brojnih 
razlika, također dosta sličan savremenom humoru. Ova hipoteza će se nastojati potvrditi ili 
odbaciti na osnovu komparativne metode. U sklopu ove hipoteze postavljaju se različita pitanja. 
Da li je moguće govoriti o zastarjelom humoru, odnosno da li se možemo smijati antičkim šalama? 
Da li je smiješna šala jedan od načina na koji se savremeni čovjek može povezati sa čovjekom iz 


prošlosti? 


Cilj rada je da se prikaže na koji način Rimljani posmatraju humor kroz različite 
perspektive. Šta je to što je antičkom čovjeku smiješno? Šta je razlog smijeha različitih društvenih 
grupa? Na koji način se humor reflektira u historiji antičkog Rima? Zašto je humor specifičan 


fenomen Rimskog carstva? Također bit će prikazan humor kao specifičnost Principata, ali ne i 


Dominata, jer se perspektiva mijenja kroz opadanje moći rimskog carstva. Naročita pažnja je 
posvećena svakodnevnici, jer je to segment koji je najmanje obrađen. Ponuđen je šarolik broj 
primarnih izvora koji će nadomjestiti nedostatke sekundarne literature. Kroz primjere humora u 


carskoj palati, u sudnici i na ulici bit će 'oživljeni' fenomeni rimske kulture. 


Prilikom izrade ovoga magistarskog rada korištene su različite naučne metode: tematska, 
problemska, kvalitativna, komparativna i vanjska i unutrašnja kritika izvora. Na osnovu tematske 
i problemske metode rad je baziran na definiranju samog pojma humora, te se onda pristupa 
antičkom Rimu. Kvalitativnom metodom se nastojalo odrediti na koji je način Rimski čovjek 
doživljavao humor, odnosno kako ga je doživljavao čovjek koji pripada eliti: princeps i govornik, 
“običan čovjek, te svi oni u jednoj grupi. Pored doživljaja, na koji način ga reflektira, u koje svrhe, 
iz kojeg razloga, povodom čega, kakav je odaziv drugih i sl. Analiza sličnosti i razlika sa humorom 
antičkog i savremenog čovjeka ostvareno je putem komparativne metode. Na osnovu ove metode 
nastojalo se pokazati da li ima i koliki je utjecaj antičkog fenomena kroz historiju i u konačnici 
danas. Također, komparativnom metodom su paralelno upoređivani ostali fenomeni rimskog 
carstva sa fenomenom humora. Ipak kako se rad ne bi zasnivao na pukom nabrajanju činjenica 
izvori su podvrgnuti vanjskoj i unutrašnjoj kritici, koja ima za cilj da ponudi veći značaj onoga što 


su izvori ostavili iza sebe. 


Za kraj je potrebno naglasiti da se u sklopu rada humor i smijeh tretiraju kao sinonimi, iako 
reakcija smijeha nije uvijek potrebna da bi se humor ostvario. Smijeh je dobar indikator u izvorima 
da je riječ o humorističnoj epizodi, naročito ukoliko je izraz upotrebljen onda kada je premalo 
drugih podataka. Neovisno od toga što na pojedinim mjestima može djelovati kao preopširno 
detaljisanje, analiza izvora i literature je učinjena kako bi se humor u antičkom svijetu što 


preciznije iskristalizirao, iako se smijeh antičkog čovjeka nikada neće moći čuti. 


II HISTORIJAT ISTRAŽIVANJA 


Smijeh? kao primarna ljudska emocija izazvat će najveću radost kod roditelja kada ugledaju 
svoje novorođenče> kako se osmijehuje ili energično smije, a taj smijeh će transcendirati se na 
njih. Učestala je fraza da život treba posmatrati kao jednu veliku šalu.“ S toga se i priča jednog 
pojedinca koju on naziva životom može ispričati i vizuelno prikazati kroz smijeh, od njegovog 
rođenja do njegove smrti. Međutim, širi pojam koji sveobuhvatno podrazumjeva smijeh, šale, 
dosjetke, viceve, komedije, parodije, urnebes, lakrdija, igra riječi, oponašanje, pretjerivanje, “crne'? 
šale, preokret stvarnosti, satire, ironiju, sarkazam jeste humor.* Riječ humor proizilazi iz latinskog 
jezika humorem što označava tečnost. Otac medicine Hipokrat je u TV st. pr.n.e. smatrao da dobro 
zdravlje ovisi o pravilnoj ravnoteži četiri tekućine tj. “humora", a to su krv, sluz, crna žuč i žuta 
žuč. Galen je proširio značenje humora navodeći da tečnosti posjeduju psihološki efekat na 
pojedinca. Prema Gelenu višak određenog humora stvara određeno raspoloženje: veselost, 


melanholiju, depresiju ili slično.“ 


Ovakvo viđenje je održano uz neke promjene sve do XVI stoljeća (prema nekima do XVIII 
st)“ kada riječ humor počinje da se upotrebljava kao konotacija na smijeh. Od tada se riječ humor 
koristi kako bi označila neobičnu, ekscentričnu ličnost koja je predmet ismijavanja zbog svoga 
smiješnog izgleda ili karaktera. Takva osoba od XVIII stoljeća počinje da se gleda kao “humorist", 
a “čovjek od humora" onaj kojeg oponaša humorista. Sredinom ili krajem XIX vijeka dolazi do 
profesionalizacije “humoriste' kao osobe koja stvara konačni “proizvod", a to je humor sa kojim 


zabavlja druge ljude.* S druge strane, riječ smijeh (eng. laughter) se odnosila sve do XVIII st. na 


Žlako je veći broj studija koje posmatraju humor i smijeh kao sinonime, brojne savremene studije često prave 
distinkciju između humora i smijeha. Razlog leži u činjenici da se pojedinac može smijati bez humora 
(golicanjem/škakiljanjem), a i humor je moguće postići bez smijeha (izreći neku šalu bez da se pojedinac nasmije ili 
da je smijeh uopšte postignut kod publike). U radu će se smijeh posmatrati kao emocija koju ponekad može uzrokovati 
neka humoristična epizoda, te humor kao sveobuhvatan pojam. 

3 Plinije Stariji je postavljao pitanje u kojem dobu se novorođenče počinje smijati. On je smatrao da se novorođenče 
počinje smijati tek poslije 40 dana, osim iranskog poslanika Zoroastera za kojeg se zna da se smijao prvog dana kada 
se rodio. Plinijeva tvrdnja je naročito zanimljiva, jer postoje neke osobe iz antičkog perioda za koje se smatra da se 
nikada nisu nasmijali poput Marka Licinija Krasa.; Beard, 2014, 25. 

“ Zanimljivo da se nešto slično može pronaći i u romanu “Gospođa Dalloway '' autorice Virginia Woolf prvi put 
obavljen 1925, što ukazuje na kontinuitet takvog pogleda na život. 

5 Također, smijeh može da se 'izvede' na različite načine:“cackling, chorling, grunting, chuckling, shrieking, 
bellowing, screaming, sniggering, gasping, shouting, braying, yelping, snickering, roaring, tittering, hooting, 
guffawing, snorting, giggling, howling, screeching and so on“; Eagleton, 2019, 10. 

$ Martin i Ford, 2018, 20. 

7 Attardo, 2014, 296. 

8 Martin i Ford, 2018, 20. 


negativnu konotaciju, tj. smijeh postizan kroz ismijavanje i igru riječi kroz koju se prikazuje 
duhovitost (eng. wir) kako bi se dokazala superiornost nad nekim. Na osnovu radova Adama 
Smitha (“Theory of moral sentiments ', 1759.) došlo je do novih rasprava koje su preusmjeravale 
smijeh sa jednostranog viđenja kao dominacije nad nekim, ka simpatiji. I tako je došlo do potrebe 
za novom izrazom koji će sveobuhvatno definirati brojne podgrupe koje se vežu za smijeh kao 
pozitivan čin i to je zadovoljila riječ “humor". Negativna konotacija vezana za smijeh je prenesena 
na riječ “duhovitost" tj eng. wit.? Sve što se odnosi na mudru igru riječi ili sarkazam povezano je 
sa duhovitošću, dok je humor izazivao suosjećanje i krio u sebi čestitost. Također je duhovitost 
povezana sa aristokratijom, a humor sa građanstvom. S vremenom kroz XX stoljeće humor se 
transformirao u termin sveobuhvatan za sve što se krije u njegovim podgrupama. Ovakvo viđenje 
je zastupljeno i u XXI stoljeću.!“ U brojnim Oxfordovim riječnicima humor je definisan kao 


“1.Anything that is funny, witty, or amusing, or that has capacity to make people laugh. "/! 


U ovome poglavlju, humor će biti posmatran kao društveni fenomen koji je prisutan kroz 
cjeloukupnu historiju čovječanstva, ali se na njega (konkretno na smijeh) nije uvijek gledalo na 
isti način. Potrebno je naglasiti da je humor kompleksan, što je bilo primjetno i u samom 
definiranju humora. Zbog sveobuhvatnosti koju humor nosi sa sobom često su izostavljeni brojni 
segmenti, dok su drugi prenaglašeni. Sasvim je opravdano i za očekivati da se na jednom mjestu 
ne može pronaći sve što je ikada rečeno o humoru, s obzirom da su mnogi mislioci kroz historiju 
doprinosili sa vlastitom definicijom humora. Napisane su brojne studije iz različitih struka koje 
posmatraju humor kroz socijologiju, psihologiju, medicinu, antropologiju, filozofiju, književnost, 
historiju, i dr. Sociolozi nastoje prikazati da je za humor potrebno društvo, psiholozi analiziraju 
dešavanja u ljudskom mozgu dok se pojedinac smije, medicina naglašava pozitivne efekte smijeha 
na organe, filozofija analizira teorije o smijehu, antropologija promjene čovjekovog smijeha u 
prošlosti i sadašnjosti, historija nastoji dekonstruirati svakodnevnicu čovjeka i utjecaj humora na 
kulturu. Međutim, u analiziranju humora većina tih struka se oslanja jedna na drugu postavljajući 
pitanja na koje se ne može jednostrano odgovoriti. U ovome radu je primaran historiografski 
pristup, odnosno kako su historičari vidjeli humor i njegovu važnost za historiju, ali neće biti 


zanemareni doprinosi ostalih struka, jer je historiografija “mlada' među naukama koje se bave 


* Eagleton duhovitost definira kao spontani humor za koji se ne treba unaprijed pripremati, s toga je prikladan 
aristokratama; Eagleton, 2019, 94. 

1% Martin i Ford, 2018, 21. 

1 Colman, 2006, 351. 

proučavanju humora. S toga je potrebno napraviti kratki pregled humora kroz historiju sve do prvih 
djela o humoru, te teorija smijeha i historiografskih pristupa. U historiografiji humor je posmatran 
kroz kulturalnu historiju, historiju svakodnevnica, historiju mentaliteta, socijalnu historiju. 
Zapravo smijeh je zanimljiv za historiju, jer je odraz čovjekovog nesvjesnog ono što izvori ne 


otkrivaju direktno, a historiografija to može locirati. Humor je neverbalna komunikacija. 


Smijeh!? je star koliko i čovjek. Ili je smijeh stariji od čovjeka, jer niko ne zna kada je se 
čovjek prvi put nasmijao.!> Brojne naučne studije koje se baziraju na teorijama evolucije navode 
da je smijeh čak stariji i od čovjeka, s obzirom da iz njihovog viđenja i životinje mogu da se smiju. 
Ne postoji najstarija šala na svijetu, jer je teško odrediti šta se podrazumjeva pod šalom.!* U 
antičkoj Grčkoj postojali su profesionalni lakrdijaši (dvorske lude) koji su glumili ili mimom 
izazivala smijeh. Također, postojale su brojne komedije koje su nasmijavale gledanjem ili čitanjem 
istih.!* Ovakva tradicija je nastavljena u antičkom Rimu, u kojem je moguće posmatrati smijeh 
kroz brojne perspektive koje će biti predstavljene u nastavku rada. Najstarija knjiga viceva 
Filogelos koja sadrži 265 vica upravo potječe iz antičkog Rima. Međutim, Grčka i Rimska kultura 
koliko god da je imala sličnosti, imala je i određenih varijacija u kojima se razlikovala. Dok su 
brojni filozofi poput Aristotela upućivali na negativnu stranu smijeha,!* rimski tekstovi posvećeni 


*humoru*' gotovo uvijek posmatraju kao pozitivnu emociju koju nastoje invocirati. Schulten 
naglašava da su Rimljani u odnosu na Grke bili naklonjeniji poenti šale!" (“punch-line"/štos).!? S 
toga su Grci evidentno imali strah od javne poruge, dok su Rimljani težili ka tome. Čak su imali 


određene zakone koji su branili javno zlostavljanje i degradaciju.!? Neovisno od ovih razlika, Grci 


12 Mary Douglas iz perspektive antropologije definira smijeh kao ,,unique bodily eruption which is always taken to be 
a communication“, Beard, 2015, 42. 

13 Gilhus, 1997, 15. 

14 Beard, 205. 

15 Bremmer, 2000, 16. 

16 Morreall, 1983, 119. 

17 Postoji savremeni vic koji ismijava grčki pogled na smijeh: 

“Socrates: Define, for me, a punch line. 

Hippias: A punch line is at the end of a joke. 

Socrates: Is it a punch line simply by virtue of being at the end of said joke? 

Hippias: No, it must be an unexpected statement. 

Socrates: Ah, but if you know that the punch line is about to arrive, how can it be unexpected? 

Hippias: True. Therefore, there can be no punch line to any joke, for such a punch line is always to be expected. 
Socrates: Exactly. Last night the exact same logical conclusion was told to me by your mother, while we had 
intercourse. "; Vic na: https:/www.reddit.com/r/Jokes/comments/Imegcn/socrates_on_jokes/ 

18 Schulten, 2002, 211. 

1 Halliwell, 2008, 25 i 26. 

su bili podjednako naklonjeni humoru. U Sparti je čak postojao kult smijeha koji je bio posvećen 
spartanskom zakonodavcu Likurgu. Ali su i oni imali ambivalentan stav koji je različito prisutan 
u različitim gradovima antičke Grčke.*! Nakon što je Grčka postala dio Rimskog carstva tokom II 
st. pr.n.e., izvršen je određeni utjecaj kroz preporod smijeha odnosno u nekim segmentima kroz 


rimske komedije odnos postaje kritičniji, ali su Rimljani ostali “vjerni? svojoj percepciji. 


Srednji vijek je nastojao izbrisati trag goropadnih pijanki i hedonističkog uživanja 
Rimljana, kreirajući negativan pogled na humor temeljen na moralnim načelima iz svete knjige. 
Brojni skolastici su postavljali pitanje da li se Isus smijao? Među njima su mnogi smatrali da je 
smijeh đavolji čin kojeg treba izbjegavati. Dok su na slikama i ikonama sveci prikazani sa 
suzama, prestupnici koji idu u najdublje krugove Danteovog pakla imaju “iščerečeni" osmijeh 
nalik na đavola. Ipak ne treba odmah odbaciti smijeh iz srednjeg vijeka kao nešto nepostojeće, jer 
koliko god da je crkva i država nastojala da kontrolira ljudske živote to nikada nije moglo biti u 
potpunosti. Niti su humor uvijek isto posmatrali, u svim društvenim slojevima širom svijeta tokom 
srednjeg vijeka. Sama činjenica da je najstarija zbirka viceva Filogelos prepisana više puta u toku 
XI- XV stoljeća, indicira ophođenje prema smijehu u srednjem vijeku. Ipak mit o mračnom 
srednjem vijeku je učinio ovu temu problematičnijom u odnosu na antiku.?* I van okvira srednjeg 
vijeka, negativni pristup humoru je prisutan kroz historiju. Npr. krajem XVII i početkom XVIII st. 
književnik Jacques-Benigne Bossuet (1627-1704.) je optužio Molijerove komedije zbog smijeha 


koji je oružje đavola. 


Renesansa je ugledajući se na antiku, uzdigla ne samo smijeh već i ludost koja se smije 
sama sebi i drugima, budalaština koja se suprostavlja ozbiljnosti kako je prikazao Erazmo 
Roterdamski u “Pohvali ludosti" u XVI stoljeću. Martin Luther je reformirajući crkvu, nametnuo 


stav da je smijeh pozitivna emocija.?$ Tokom ranog modernog perioda u Europi smijeh je prisutan 


2 Beard, 2015, 93; Halliwell, 2008, 44. 

?| Halliwell, 2008, 50. 

22 Gilhus, 1997, 51. 

23 Saint Nicetius of Trier je govorio da ljudi moraju izbjegavati sve vrste šala i šaljive riječi iz razloga što su ljudi 
uvijek u prisustvu Boga, s toga ne treba otvarati usta ako nije u svrhu veličanja Boga.; Halsall, 2009, 9. 

24 Interesantno da je Le Goff nastojao prikazati osmijeh kao tvorevinu srednjeg vijeka iz razloga što nije moguće 
nazrijeti osmijeh na grčkim i rimskim statuama; Beard, 2014, 75. 

25 U XIX st. Charles Baudelaire (1821-1867.) je smatrao da je smijeh jedan od najčešćih simptoma ludila; Morreall, 
1983, 87. I Mark Twain je posmatrao humor negativno: ,,The secret source of humor is not joy bur sorrow; there is 
no humor in heaven. “; Richlin, 1992, 77. 

26 Bremmer i Roodenburg, 2000, 12. 


12 


kroz karnevale i šaljive spise. Na ovo je utjecalo razvoj jezika, novina, modernih šaljivih romana, 
modernih pozorišta. Često se znao pronaći neki buntovnik koji je ismijavao aposolutnog vladara. 
U ovom periodu se već kreiraju i prve ideje koje spadaju u teorije o humoru. Sa XIX st. i 
nacionalnim pokretima humor postaje osebujan za određenu državu čija kultura smijeha je 
“drugačija' od drugih zbog različitih mentaliteta. Humor je prisutan u brojnim romanima u 
Engleskoj Charles Dickinsa, u Francuskoj Gustava Flauberta, i sl. Karakterističnost humora za 
određeno podneblje je vidljivo u mnogim segmentima. Npr. u Njemačkoj su “koristili humor kao 
represivno “oružje* protiv političkih ličnosti.?* Distinkcije među kulturama i različitim jezicima su 
sve više produbljivane kroz XX stoljeće, gdje je izvršena urbanizacija nad humorom, s toga je 
moguće humor posmatrati kroz različite medije umjetnosti sa usponom radio emisija, filmova, TV 


serija i mnogi drugi mediji koji su doživjeli “vrhunac* u XXI stoljeću. 


Ova kratka putanja od antike sve do XXI stoljeća će pomoći za bolje razumijevanje na koji 
način se gradila ljudska svijest o humoru, model humora, njegov “rast? zajedno sa čovječanstvom, 
kroz različite oblike: od  modela- ironije, satire, komedija, do vrsta smijeha- ismijavanje, 
spontanog, i dr. do performansa humora- vizuelno, zvučno, mimikom, napisano i sl. Primarni 
pristupi humoru na koje se pozivaju skoro pa sve studije jesu tri teorije o humoru: teorija 


superiornosti, teorija nedosljednosti i teorija olakšanja. 


Najstarija teorija je teorija superiornosti koja je ujedno i najraspostranjenija.?? Utemeljena 
na tvrdnjama da je smijeh zasnovan na osjećaju superiornosti i ismijavanju drugih.* Na ovo su 
ukazivali i Platon i Aristotel. Platon je negativno posmatrao humor smatrajući da duhovita osoba 
sebe uzdiže smatrajući da je bogatija, boljeg izgleda, puna vrlina, pametnija nego što izgleda. 
Platon naglašava da ljudi vole da se smiju takvim ljudima, ali da to izaziva zlobu kod ljui, a zloba 
je loša i bolna za dušu.*! Ovaj isječak aludira da je Platon negativno posmatrao humor. Slično tvrdi 
i Aristotel čiji navodi se slažu sa Platonovom tj. Aristotel tvrdi da je smijeh vrsta poruge.?* Oba 
filozofa uključuju propitivanje morala ismijavanja, što je gotovo pa nemoguće pronaći kod rimskih 


izvora. Aristotel također navodi da ljudi koji u nama bude ljutnju su oni koji se smiju, ismijavaju 


271 Attardo, 2014, 315, 316. 
?*8 Townsend, 2000, 128. 
2 Morreall, 1983, 4. 

% Beard, 2014, 36. 

3! Morreall, 1983, 4. 

3? Ibidem, 5. 

druge i na taj način pokazuju svoju drskost.“ Također, navodi Platona i Aristotela ukazuju na 
njihovo promišljanje o smijehu kroz prizmu psihologije, s toga su oni prvi među misliocima koji 


su ovako pristupili.?“ 


Negativno viđenje humora je znatno prisutno kroz historiju, međutim u XVII st Thomas 
Hobbs (rođ. 1588-1679. god.) je u “Levijatan " pridonio i dublje razradio ovu teoriju, navodeći da 
“Sudden glory, is the passion which make those grimaces called laughter; and is caused either by 
some sudden act of their own, that please them; or by the apprehension of some deformed thing in 
another, by comparison where they suddenly applaud themselves."** Početkom XX st. tačnije 
1901. studiju o humoru je napisao i Henri Bergson kojeg neki izostavljaju, a drugi svrstavaju u 
ovu skupinu teorija.“ Bergson je smatrao da smijeh izaziva određenu inferiornost drugog. 
Međutim, pojedini ga izostavljaju iz ove skupine, zato što on superiornost nije posmatrao 


negativno već pozitivno." Također je zanimljivo Bergsonovo isticanje kako “Smiješno- da bi u 


punoj mjeri proizvelo svoj učinak- zahtjeva nešto kao časovitu anesteziju srca ",*% što upućuje na 


sličnost sa teorijom olakšanja.“ Bergson humor ne posmatra kao nešto negativno, jer “komičnost 
nije uvijek indikacija za neku manu.“ Iako mnogi smatraju Bergsonovu studiju zastarjelom i 


jednostranom“! (što je diskutabilno), Le Goff smatra da je Bergson bio u pravu jedino u isticanju 


društvene strane humora,“ ostalo je za njega ,,jedno veliko razočarenje. “#3 


Dok se prva teorija zasniva na emocijama, teorija nedosljednosti se zasniva na 
kognitivnosti. Osnovna ideja jeste da mi živimo u svijetu u kojem se očekuju određena dosljednost 
kako šta treba da bude, red koji treba da postoji u prirodi 1 u svijetu. Aristotel se jednim djelom 


osvrnuo na ovu ideju, ali i Ciceron koji je pokušao ovaj efekat da prepiše osjećaju superiornosti.“ 


33 Perks, 2012, 126. 

34 Ibidem, 126. 

35 Ward, 2017, 731. 

6 Među prvima to čini D. H. Munro u Argument of Laughter, u Atkinson, 1993, 10. 

37 Bardon, 2005, 13. 

3 Bergson, I, 10. 

%% Ima naročito u smijehu kao neki često zapažen pokret popuštanja napetosti“, Tbidem, III, 109. 

“ Ibidem, III, 79. 

“I Carrell, 2008, 2. 

+ Ne može čovjek uživati u smiješnom ako se osjeća osamljen, čini se kao da je smijehu potreban odjek. (...) Naš 
smijeh je uvijek smijeh jedne grupe. Dogodilo vam se možda da, sjedeći u vagonu ili za zajedničkim stolom, čujete 
kako putnici pričaju jedni drugima priče koje mora da su smiješne za njih, jer im se smiju od sveg srca. Vi biste se 
smijali- kao i oni da pripadate njihovom društvu. Ali pošto mu ne pripadate, nije vam nimalo do smijeha“; Bergson, 
I, 10-11. 

43 Le Goff, 2000, 36. 

“4 Morreall, 1983, 15 i 16. 

Ciceron u “De oratore" smatra da je najpoznatija vrsta smiješnog upravo dvosmislenost, odnosno 
kada se očekuje jedna misao, a doživi se druga, te se u tom slučaju smijemo vlasitoj pogrešci.+ 
Međutim, glavna imena koja se vežu za ove ideje jesu Imanuel Kant (rođ. 1724-1804. god.) i 
Arthur Schopenhauer (rođ. 1788-1860. god.). Pojedini autori nazivaju Kantovu definiciju 
duhovitosti za pozitivan pristup humoru. Kant u “Critique of Judgment" navodi da šala treba 
sadržati nešto što ima mogućnost da prevari pojedinca i u tom iznenadnom momentu 
nedosljednosti mi se smijemo.“* Također, kod Kanta je moguće pronaći određene segmente koji 
se poklapaju sa teorijom olakšanja.“' On je smatrao da komično podrazumjeva izvanrednu 


t.* Šopenhauerova teorija je nešto drugačija 


mogućnost da pojedinca zavara kroz jedan momena 
od Kantove jer on u “The World as Will and Representation' naglašava da u momentu smijeha mi 


smo očekivali čuti nešto, a čuli smo suprotno od toga što je postiglo nedosljednost.“? 


Posljednja teorija olakšanja se u najvećoj mjeri odnosi na Freudovu studiju iz 1905. godine 
“Jokes and their relation to the unconsicious" iako ideje nisu nove. Ova teorija se zasniva na 
činjenici da putem smijeha pojedinac teži ka olakšanju/opuštanju. Ono što Freud naziva predmet 
čovjekovog opuštanja jeste spirutualno, iako ne naglašava na što konkreno misli. Prije njega je 
Spencer naveo da je riječ o opuštanju od nervoze.*“ Freud zasniva svoju teoriju na polje 
nesvjesnog, često povezujući snove sa humorom, jer oboje izaziva isti efekat na čovjeka.*! Također 
on naglašava da je dominacija odnosno superiornost česta pojava kod postizanje smijeha na što 


utiče ego.* Slično Bergsonu, Freud ističe ulogu društva u djelotvornosti šale." 


Tri teorije sumiraju osnovne pristupe humoru i smijehu. U pojedinim slučajevima dolazi i 
do podudarnosti. Međutim, savremena perspektiva je da sve tri teorije, ai pored nje mnoge druge 


novije teorije. ** Uzrok smijeha ovisni od situacije i osobe. Humor nipošto ne treba povezivati sa 


45 Ciceron, O Govorniku II- 255, 195. 

46 Carrell, 2008, 4. 

“1 Morreall, 1983, 16; Eagleton, 2019, 54. 
48 Freud, I, 5. 

#9 Morreall, 1983, 17. 

5% Ibidem, 23. 

5! Freud, C : VI, 125. 

*Ibidem, Alill,5i77. 

5 Ibidem, B : V, 108. 

54 Carrell, 2008, 10-13; Beard, 2014, 39-40. 

jednom teorijom koja je uvijek primjenjiva kao što se mislilo početkom XX stoljeća. Čak i da je 


to moguće, nije primjenjiva u istoj mjeri kod svih. 


Nakon ponuđenih informacija o definiciji humora, modeli i pristupi humoru, moguće je 
otvoriti pitanje pristupa historičara. Postavlja se pitanje gdje i na koji se način humor uklapa u 
historiografiji? Već je navedeno da su historičari počeli dosta kasno da raspravljaju o ovoj temi iz 
razloga koji su opštepoznati: historičare je više zanimala događajna historija, dugo je bio prisutan 
Rankeov pristup (pisati o historiji onako kako se ona zaista desila), a tek sa školom Anala prilazi 
se historiji mentaliteta i društvenoj historiji. Poslije sredine XX st. na pijadestal dolaze u sve većoj 
mjeri ekonomska historija, historija svakodnevnica, kulturalna historija, gender historija, 
mikropovijest i dr. Razvojem historiografije, razvijao se diskurs historičara koji su postavljali nova 
pitanja među kojima se pronašao i humor. Međutim, potrebno je naglasiti da su prve knjige o 
smijehu i osmijesima realizirane tek krajem XIX stoljeća 1 to u struci filozofije. Prva je izdata 
1870. godine u dvije edicije pod nazivom “A Philosophy of Laughter and Smiling '' autora George 
Vasey koji je zapravo slijedio pristup humoru kao negativni faktor koji je medicinski štetan za 
čovjeka. Prva knjiga koja se veže za humor u određenom historijskom periodu objavljena je osam 
godina poslije 1878. pod nazivom “History of English Humour with an introduction upon ancient 
humour". Ipak autor A. G. L'estrange pristupa antičkom humoru samo kroz pitanje porijekla 
smijeha, kako bi potvrdio svoje teorije o smijehu kao predmetu olakšanja, jasno pod utjecajem i 
referirajući se na tadašnju popularnu Darwinovu teoriju prema kojoj su životinje sposobne 


izražavati emociju smijeha.“ 


Zapravo ozbiljnijih studija iz perspektive historičara nema sve do osamdesetih godina XX 
stoljeća, a najveći procenat napisanih se odnosi na zadnjih tridesetak godina. U historiografiji 
humor je svoje “mjesto pronašao? kod historičara koji se bave kulturalnom historijom, u čije polje 
istraživanja spadaju i podgrupe historija gesta, mentaliteta,*" svakodnevnica, mikropovijest i sl. 
Krajem XIX st. historičar Jacob Burckhardt je uveo termin kulturalna historija, smatrajući da se 
kulturalna historija treba orijentirati na proučavanje određenog historijskog razdoblja u cjelini 
misleći na umjetnost, ekonomiju i svakodnevni život. Ipak, kulturalna historija nije imala mnogo 


odaziva sve do 1970. kada je ponovno “oživljena* ovaj put, ali kroz kritike njenih “tvoraca". 


55 Morreall, 1983, 88 
5 ['astrange, 1878, 13-52. 
57 Škola anala konkretno historija mentaliteta je učinila ogroman doprinos razvoju kulturalne historije. 

Burckhardtu se zamjeralo da svoje studije previše temelji na impresiji i anekdotama, da je premalo 


dao na značaju ekonomskoj historiji i s1.*% 


Burke koji je napisao kapitelno djelo “What is Cultural 
history "', ukazuje na “tradiciju* historičara koji se bave kulturalnom historijom, ali i na brojne 
probleme sa kojima se mogu pronaći ovi historičari. On navodi da često brojni historičari u ovome 
polju djeluju intuitivno kako je i sam Burckhardt djelovao, te da oni težeći ka detalju zanemaruju 
neke druge aspekte. Ono što je zajedničko historičarima kulture prema Burkeu jeste fokus na 
simboliku i njegovu interpretaciju.?? Jedna od definicija koju Burke nudi za kulturalnu historiju u 
sklopu povezivanja struke historije i antropologije, gdje kulturalna historija podrazumjeva 
“običaje, vrijednosti i način življenja". Burke također naglašava da ovi historičari slijede 
određeni “trend" gdje nastaju brojne rasprave vezano za određenu temu pa onda taj trend doživi 
svoj kraj te se više niko ne bavi tom temom.“ Slično je primjetno kod istraživanja humora. Humor 
je od 1970. godina postao “trend" među historičarima, upravo u periodu kada je kulturalna historija 
doživjela svoju “novu slavu". Međutim, svoj “kraj ova tema još uvijek nije doživjela, a dokaz za 


to je 1 ovaj rad. 


Svaka ozbiljnija studija o humoru osvrće se na raspravu o Mikhaila Bakhtina, ruskog 
filozofa 1 književnog kritičara koji je tokom Drugog svjetskog rata napisao knjigu o francuskom 
književniku iz XVI stoljeća Francois Rabelaisu pod nazivom “Rabelais and His World". U ovoj 
knjizi koja je objavljena tek poslije Drugog svjetskog rata, tačnije 1965.. Bakhtin je bio 
nezadovoljan staljinističkim režimom što je primjetno i u ovoj knjizi. Unutar nje je napisao 
pogavlje “Rabelais in the History of Laughter". Ovim je po prvi put u naslovu iskorišten izraz 
historija smijeha, a i po prvi put je otvorena historijska rasprava o ovoj temi. Također, Le Goff 
skreće pažnju da je Bakhtin uveo izraz ,,kultura smijeh“ što je njegov najveći doprinos. Međutim, 
tvrdnje koje je on iznio unutar ovoga rada su razlog brojnih savremenih historijskih rasprava o 
smijehu. Naime, on je bio vođen idejom da je renesansa doprinijela preporod iz ,,mračnog“ 
srednjeg vijeka, gdje su ljudi ponovno počeli da se smiju i da osmišljavaju karnevale koji su preteča 


rimskih saturnalija. Bakhtin je išao toliko duboko vjerujući u svoje tvrdnje da je srednjovjekovno 


% Jacob Burckhardt: https://www.britannica.com/biography/Jacob-Burckhardt/Works 

5% Peter Burke navodi: "Symbols, conscious or unconscious, can be found everywhere, from art to everyday life, but 
an approach to the past in terms of symbolism is just one approach among others. ", Burke, 2004, 3. 

$ Ibidem, 33. 

$I Ibidem, 5. 

$ Le Goff, 2000, 46. 

društvo okarakterisao kao kultura crkve i kultura obrazovanih ljudi, gdje je prema njemu crkva 
zaista mogla zaustaviti čovjeka da se ikada smije.** Samim time je ovakvo razmišljanje zaživjelo 
u literaturi, koja je antičke Saturnalije prikazivala stereotipno, odnosno kao renesansni karneval. 
Saturnalije su doživljene kao promjena između 'klasa' gdje je rob mogao ismijavati svoga 
gospodara. Međutim, savremeni historičari su svjesni jednoličnog prikaza Saturnalija, ali i 
srednjeg vijeka, pa su danas Bakhtinove tvrdnje odbačene. Bakhtin griješi i u pogledu karnevala 
koji su u renesansi bili preteča srednjovjekovnih karnevala, a ne antičkih praznika. Njegovu 
ogorčenost prema crkvi mnogi autori su okarakterisali kao odraz njegovog vremena gdje je 
staljinistički režim totalitarno zadirao u ljudsku privatnost.“ Također, nemoguće je okarakterisati 
srednji vijek kao period tuge, a rensansu kao period smijeha, jer obje emocije funkcionišu 


oslanjajući se jedna na drugu. 


Bakhtinov početni iskorak u korištenju termina ,,kultura smijeha“ će biti podsticaj i oslonac 
brojnim historičarima da otvore ovo pitanje. Pitanje humora i smijeha kao pitanje kulturalne 
historije je obrađeno kroz različite periode: Humor u antičkom periodu, Humor u srednjem vijeku, 
Humor u XIX st, ili kroz različite kulture poput: Humor u Japanu i sl. Prema Burkeu humor je 
važno pitanje za historičara iz dva razloga: stavovi prema humoru su vremenom se promijenili i 
drugo šale se mijenjaju tokom stoljeća, samim time utiče na promjenu kulture. Šale se mogu 
analizirati u smislu agresije ili sublimirano: klasno, etički i seksualno. Iz toga razloga je potreba 
historičara da se pita kada šala prestane biti šala. Među prvim historičarima koji su u svom 
naslovu imali smijeh ili humor bio je historičar Keith Thomas koji je 1977. napisao knjigu pod 
nazivom ,,Zhe place of laughter in Tudor and Stuart England “. Thomas je morao da opravda izbor 
ove teme tvrdeći da je smijeh prikladno polje istraživanja za jednog historičara.*$* Nakon ovakvog 
iskoraka, uslijedio je dalji razvoj. Robert Darton je 1980. godine ispričao šaljivu priču iz XVIII st. 
»Veliki masakar mačaka“ u Parizu." Tema humora i smijeha postaje savremena tema kojom se 
historičari bave. Razlog leži u činjenici što smijeh nudi odgovore o načinu razmišljanja, odnosno 


mentalitetu ljudi, nudi indirektne informacije koje izvori ne nastoje da otkriju direktno, itd. S 


$3 Bakhtin, VII, 67. 

$4 Gurevich, 2000, 51. 
65 Burke,b, 2000, 53-54. 
$6 Schulten, 2002, 211. 
$7 Burke,b 2000, 53. 

$ Schulten, 2002, 212. 


18 


toga ovakva perspektiva omogućava bolje razumjevanje perioda koji je predmet obrade 
historičara. Poslije Thomasovog iskoraka izdate su brojne monografije i naučni radovi o humoru 
ili smijehu. Godine 1993. Keith Cameron je objavio knjigu pod nazivom ,,Humor and History“, 
koja sadrži radove brojnih naučnika 1 historičara i filozofa i antropologa. Autori pristupaju 
pregledu humora iz širih oblasti poput definicije humora kao mikropovijesti do analize francuskih 
karikatura iz XVIII st. U predgovoru ove knjige Cameron koristi izraz humor kao sinonim za 
smijeh što zapravo čine mnogi historičari (Le Goff navodi da termin humor koristi kao 
sveobuhvatan pojam). Cameron i mnogi drugi historičari se fokusiraju na utjecaj humora na vlast, 
odnosno na koji način utiče ismijavanje autoritativne ličnosti koja iza sebe čuva moć." Utjecaj 
humora na politiku je interesantno pitanje koje historičari često preispituju prilikom analize ove 


teme. 


Ubrzo 1997. godine je obavljeno kapitelno djelo ,,A cultural history of humour“, studija 
koja je uspjela po prvi puta da sveobuhvatno spoji kulturalnu historiju i humor na jednom mjestu. 
Zapravo isti autori su već 1991. godine objavili knjigu ,,A cultural history of gesture“, u kojoj su 
historičari skrenuli pažnju na značaj gesta za izučavanje historije kao ključ za dekodiranje različitih 
kultura u prošlosti. Poput smijeha, geste su sakriveni jezik prošlosti. Ovi historičari su smatrali da 
»Nistorian who wants to study the past until he can hear the people talking must therefore also be 
able to visualize them as they conversed. This involves establishing not just the performative 
gestures of stylized ceremonial or worship, but also the non-verbal language of daily 
conversation. “!! Moguće da su zbog ovakvog pristupa historiji, neke studije poput smijeha bile 
odbačene zbog toga što se nalaze na granici stvarnog i nestvarnog, književnog i historijskog. 
Gotovo da je humor bio ograničen samo na književnost. Ipak historičari koji se bave kulturnom 
historijom su svjesni nedostataka koja ona može pružiti (detaljisanje, prepričavanje anekdota, itd). 
Autori knjige ,,A cultural history of humour“ su nastojali dati pregled historije humora od antičkog 
perioda sve do danas. Među njima su značajni historičari poput Jacques Le Goff, Peter Burkea i 
mnogi drugi. Primjetno je da su ovi historičari zapravo sljedbenici historije mentaliteta i kulturalne 
historije. Oni humor posmatraju kao sveobuhvatan pojam koji podrazumjeva širok dijapazon 


stilova koji uzrokuju smijeh, a to je za historičare kulturalne historije vrlo važno, jer se bave 


6 Le Goff, 2000, 37. 
" Cameron, 1993, 8. 
"! Thomas, 1991, 6. 

pitanjima kako se prenosi humor, od koga, kome i gdje.* Unutar knjige Jacques Le Goff piše o 
smijehu u srednjem vijeku, smatrajući da svaka studija smijeha ima dva aspeka: metoda tj. stav 
prema smijehu i manifestacija smijeha. Autor naglašava da je smijeh moguće pronaći u bilo kojoj 
hronici iz nekog perioda, ali pristup toj hronici će odrediti značaj toga smijeha koji se 'oglašava' u 
određenom periodu. Historičar ima dužnost da svoj pristup smijehu usmjeri ka zadovoljenju 


postavljenog pitanja i da bude svjestan brojnih problema koje nosi heterogenost humora. 7? 


Nakon ove bitne studije po završetku XX stoljeća i tokom XXI st. objavljene su brojne 
historijske studije i monografije koje posmatraju humor u različitim periodima. Za srednji vijek 
također postoje mnoge studije, ali se ističe knjiga autora Guy Halsall ,,Humour, history and politics 
in late antiquity and the Early Middle ages“ u kojoj autor posmatra humor kao političko oružje 
upotrebljivano na sudu, odnosno unutar krugova društvene elite. Halsall naglašava važnost humora 
za historiju koji je dobar indikator društvenih struktura."* Za moderni period napisane su mnoge 
studije, koje se najvećim djelom odnose na XIX_1 XX stoljeće, odnosno kao kulturalni fenomen 
određene države ili kroz prizmu odnosa vodećih ideologija koje potenciraju ili zabranjuju smijeh 


kod naroda. 


Za antički period koji je predmet ovoga rada, najznačajnija je monografija ,,Laughter in 
ancient Rome:On joking, tickling and cracking up“ od historičarke Mary Beard objavljena 2014. 
godine. Glavni fokus ovoga djela je samo na smijehu i sve što smijeh izaziva, te autorica jednim 
djelom slijedi antropološki pristup temi posmatrajući da li se savremeni čovjek može smijati 
šalama iz antičkog perioda."* Mary Beard analizira smijeh postavljajući tri pitanja: šta je izazivalo 
urbanu elitu muškaraca Rimljana da se smiju? Beard smatra da se različiti slojevi ljudi mogu 
razlikovati po smijehu tj. objekat koji je izazivao njihov smijeh je bio drugačiji. Beard dalje za 
predmet analize postavlja pitanje kako se smijeh “kretao* u društvenoj eliti i kakvi su njegovi efekti 
bili na polje politike, među inteligencijom i jednostavno kao funkcija ideologije. Također, autoricu 
zanima komparacija antičkog humora sa savremenim humorom. Autorica će ova pitanja 
posmatrati primarno kroz smijeh dok su humor, komedija, satira, smisao za humor i emocija koju 


izaziva smijeh povezane teme koje će nasumično spominjati." Beard naglašava da u većini kultura 


7? Bremmer i Roodenburg, 1997, 8. 
73 Le Goff, 2000, 36. 

"4 Halsall, 2004, 12. 

75 Beard, 2014, 6. 

"5 Ibidem, 4. 

smijeh nije izazvan samim vicem ili zato što je nešto smiješno izrečeno, već je to moguće postići 
i neverbalnom komunikacijom." Ona pažljivo bira primjere koji se direktno odnose na smijeh, 
pronalazi riječ smijeh kod izvora, ali nastoji izbjeći savremenu perspektivu koja će nametnuti 


smijeh koji nije nužno postojao od strane Rimljana. 


Naravno ovo nije jedina studija koja se bavi smijehom u antičkom periodu, ali je 
najobuhvatnija. Drugi historičari poput Anthony Corbeill u knjizi “Controlling Laughter: Political 
humor in the Later Roman Republic* posmatra utjecaj smijeha na govorništvo, kao jedne vrste 
“oružja? za uvjeravanje publike u određene političke ciljeve tokom perioda kasne Republike. S 
druge strane optimistični J.R. Clarke, kako ga Beard naziva, je proučavao vizuelne prikaze 
“običnih" ljudi kako bi istražio smijeh kod siromašnijih slojeva. Amy Richlin u monografiji “The 
Garden of Priapus: Sexuality and aggression in Roman humor" analizira humor kroz erotiku, 
tačnije seksualnost koja je zastupljena u poeziji, satirama i grafitima. Sve četiri studije su korištenje 
u ovome radu, jer predstavljaju najobuhvatnije monografije o rimskom humoru. Primjetno je da 
su većina istraživača profesori sa Oxforda i Cambridge. Pored monografija, objavljen je veći broj 
naučnih članaka koji sažeto analiziraju humor u antičkom Rimu, poput korisnog članka Paula 
Schultena iz 2002. godine “Ancient Humour'", kao i Mary Beard “Did Romans laugh?" ili iz 
perspektive mikropovijesti novijeg istraživanja iz 2018. godine autora Kazantzidis i Tsoumpra 
“Morbid laughter: Exploring the comic dimensions of disease in classical antiquity '. Ipak još 
uvijek nije objavljena sveobuhvatna historijska studija humora u antičkom Rimu. Ovaj magistarski 


rad predstavlja pokušaj iskoraka u tom pogledu. 


77 Beard, 2014, 6. 
78 Corbeill, 1996, 5. 


21 


II SMIJEH KAO ODRAZ MOĆI 


Rimsko carstvo je imalo preko deset miliona stanovnika širom više od trideset provincija, 
od današnje Škotske sve do Nila, koji su govorili različitim jezicima, u rasponu od nekoliko stotina 
godina, prolazeći kroz različite procese patnje, veselja, ratovanja, raznih bolesti i sl. Međutim, 
asocijacija koja se najviše veže za Rimsko carstvo jeste moć. Vizualizacijom riječi moć/moćno 
veže se i riječ luksuz koji je kod Rimljana gotovo nečovječan do mjere prikaza raja na zemlji, elite 
koja hedonistički uživa. Iako je ovakav prikaz stereotipan, on je sa razlogom ovakav, jer su 
stereotipe kreirali brojni izvori koji su željeli prikazati određenog princepsa sa njegovim 
dominantnim vrlinama i manama. Neki princepsi su ostali obilježeni u historiji kroz varijacije 
negativnih osobina, dok su drugi ostali zapamčeni kao 'dobri' princepsi. Ali svaki od njih je pored 
svojih vrlina imao i svoje mane, pa čak su i Bogovi dvojno prikazani. Postojao je čitav raspon 
vrlina sa kojima su princepsi željeli biti povezani: uirtus (vojna hrabrost), moderatio (umjerenost), 
concorida (sporazum), pax (mir), humanitas (humanost), libertas (sloboda), clementia (milost), 
sapientia (mudrost), pulchritudo (ljepota), liberalitas (velikodušnost), securitas (sloboda od 
straha), iustitia (pravda), fides (povjerenje) i facilitas (pristupnost)."? Pored vrlina princepsi i 
Bogovi su prikazani sa svojim manama. Upitno je da li se humor kod princepsa može posmatrati 
uvijek kao pozitivan prikaz. Ukoliko se za princepsa veže pojam duhovitost, onda bi taj princeps 
bio prikazan kao pozitvna persona, jer za duhovitost je potreban intelekt. Sa druge strane, ukoliko 
su te šale povezane sa ludošću onda je on prikazan negativno. Potrebno je naglasiti da su anekdote 
ili tračevi u mnogome plod mašte onoga koji ih je zabilježio, te često nisu stvarni događaji. 
Međutim, za svrhe ovog rada istinitost navoda nije predmet istraživanja, već popratne informacije 
koje autor indirektno donosi. Na ovaj način moguće je kroz humor dosegnuti do razmišljanja ovih 


ljudi. 


Kontrolirani humor za vrijeme kasne Republike 
Princepsi su humor koristili kako bi uspostavili kontrolu nad stanovništvom, u vidu 
propagande, iako sami Rimljani nisu poznavali ovaj pojam.“ I prije uspostave Principata, u kasnoj 
Republici sa Julijom Cezarom (rođ. 100-44. god. pr.n.e.) dolazi do uspostave jedne vrste kontrole 


nad stanovništvom, pa samim tim izvori nude brojne podatke koje se vežu za humor. Anthony 


7% Braund, 1993, 59. 
#0 Ibidem, 59. 

Corbeill tvrdi da je agresivni humor korišten od strane političkih figura u kasnoj Republici koji su 
uspješno uspostavili moć uvjeravanja nad publikom. Ovakav humor je uspio da oblikuje etičke 
standarde razmišljanja. Autor također tvrdi da većina šala koje su artikulirale u ovome periodu 
potvrđuju ono što je kasnije Sigmund Freud opisao kao ,,tendenciozna“ šala koja ,,By making our 
enemy small, inferior, despicable or comic, we achive in a roundabout way the enjoyment of 
overcoming him- to which the third person, who was made no efforts, bears witness by his 
laughter.“*! Kako su tokom ovog perioda Rimljani, elita i plebs, kontrolirani na osnovu smijeha, 
najbolje pokazuje postupak Cezara koji je poslao špijune na govore velikog oratora Cicerona (rođ. 
106-42. god. pr.n.e.), koji su bili dužni da zabilježe sve šale koje je on izrekao i javno i privatno.?? 
Ovakav postupak je moguće obrazložiti Cezarovom željom da kao diktator kontrolira sve 
segmente ljudskog života. Sa druge strane, Ciceron je govorima kontrolirao publiku do te mjere 
da je mogao utjecati na njihovo razmišljanje, a to je bila potencijalna prijetnja Cezaru čiju je vlast 
Ciceron mogao 'poljuljati'. Toga su obojica bili svjesni. Ciceron je često u govorima ismijavao 
Cezara. Plutarh navodi da je Ciceron jedne prilike rekao:“Ali kada vidim kako mu je izvanredno 
pažljivo raspoređena kosa na glavi kako se jednim prstom češka po glavi“ indirektno sugeriše na 
feminizirani pokret ,,ne čini mi se opet mogućim da bi taj čovjek zasnovao u glavi tako strašan 
zločin kao što je rušenje rimskog ustavnog poretka.“** Omalovažavajući Cezarove karakteristike, 


indirektno je omalovažavao i njegove sljedbenike. 


Ciceron je bio svjestan Cezarove želje da kontrolira smijeh. U borbi između Cezara i 
rimskog vojskovođe Pompeja (rođ. 106-48.god. pr.n.e.), obojica teže da uspostave kontrolu, 
koristeći i humor. Nakon građanskog rata, Julije Cezar izlazi kao pobjednik i njegovo kontroliranje 
smijeha podrazumjeva jedno od značajnih segmenata njegove pobjede.“ Izrazito je važna 
činjenica da je humor korišten u javnim govorima kao 'oružje' tokom građanskog rata. Metodom 
ismijavanja i korištenjem ironije protiv svoga protivnika, masa je 'odlazila' od jedne strane na 
drugu. Iako je Ciceron podržavao Pompeja, primjetno je njegovo razočarenje pred sami kraj rata. 


Pompej se hvalio da će 'praviti' vojsku od zemlje gdje god da stane nogom. Cezar je ismijao tu 


1 Corbeill, 1996, 5-6. 

#2 Ibidem, 7. 

3 Plutarh, Cez. III, 4, 98-99. (Prevod: Zdeslav Dukat) 

4 Corbeill, 1996, 176. 

#5 U radu će biti govora o ironiji koju su Rimljani često koristili, iako prvi spomen pojama 'ironija' datira iz 1502. 
godine, a generalna koncepcija ironije u današnjem smislu započinje sa XVIII stoljećem. Ironiju je moguće istorizirati, 
iako je važno akcentirati činjenicu da je na nju drugačije gledano kroz historiju.; Witkin, 1993, 136, 148. 

Pompejevu rečenicu dok je marširao kroz Italiju, naređujući Pompeju da to isto i učini, što on nije 
uspio. Ovaj Pompejev postupak je razočarao Cicerona koji je uoči finalne bitke kod Farsale 
(9.8.48. god. pr. n. e.) zbijao mnogobrojne šale#* na Pompejev račun. Makrobije prepisuje Plutarhu 
navod da su uoči Ciceronovog dolaska u Pompejev tabor mnogi govorili da je došao previše kasno, 
na što je on šaljivo odgovorio da nije došao previše kasno jer ništa ovdje nije još uvijek spremno.5 
Kasnije je Marko Antonije (rođ. 83-30. god. pr.n.e.) osudio ovaj Ciceronov postupak, na što se on 
pokušao odbraniti u Drugoj Filipici rekavši da se neće odazvati na Antonijevu prozivku oko šala 
koje je zbijao u kampu, nastavljajući da iako je kamp bio ispunjen pažnjom u takvim 
problematičnim vremenima čovjeku je trebalo nešto što će podići njegovo raspoloženje. Ciceron 


je ovim nastojao da opravda smijeh kao prirodnu ljudsku reakciju, pa čak i tokom ratovanja, što je 


1.59 


svakako išlo njemu u korist.“ Poslije Cezarove pobjede, pitali su Cicerona zašto je promjenio 


strane, na šta je on ismijao Cezara rekavši da ga je prevarila Cezarova odjeća, aludirajući da se 


feminizirano oblači.“ Ciceron je često omalovažavao Cezara optužujući ga da ima homoseksualne 


91 


veze sa muškarcem?! i to gdje je on pasivni partner.“ Navedeni primjeri događaja tokom 


građanskog rata, savršeno opisuju koliko je humor činio važnu komponentu u ratovanju i kontrolu 
nad stanovništvom. Ujedno ovo je jasan dokaz da su i tokom rata se šalili i bili spremni da humor 
iskoriste u svrhu 'propagande'. Primjeri također 'poništavaju' navod da je kontrola masa pomoću 
šala i smijeha započela tek sa Principatom, već je bila uspostavljena tokom kasne Republike u 


tolikoj mjeri da je humor uspio obrnuti slijed događaja. 


Kada je postao diktator, Cezarov humor više nije zasnovan na duhovitosti (intelektu), već 


humor crpi iz superiornog položaja i sažaljenja.? U toj želji, Cezar je doživio brojne reakcije 


%6 Plutarh navodi da se publika na silu smijala njegovim šalama; Plutarh, Cic. III, 38, 324. 

87 Macrobius, Saturnalia II, 3-7, 167. (Prevod: Percival Vaughan Davies) 

88 Cicero, Philippics II — 39, 165. (Prevod: Walter C. A. Ker) 

% Beard, 2014, 102 

% Corbeill, 1996, 195. 

*I Ovakvo ismijavanje nije učinjeno samo od strane Cicerona. Svetonije, između ostalih sačuvanih rimskih izvora, 
navodi podatak da su tokom Cezarovog trijumfa nad Galima vojnici pjevali šaljive pjesme, te navodi jednu: 

Cezar je pokorio Galiju, 

A Nikomed Cezara. 

Cezar slavi trijumf što je pokorio Gale, 

A Nikomed, koji je pokorio Cezara, ne slavi trijumf“; Svetonije, GJC, 9. (prevod: Nikola Šop) 

? Utjecaj moći i suvereniteta Rimljana moguće je primjetiti i u seksualnim odnosima. Muškarac koji ima dominantnu 
tj. aktivnu uogu posmatran je kao ideal muškosti i osoba sa vrlinama. Osoba koja je pasivni partner gubi čast i to je 
ugrožavalo njegovu slobodu, te je istovremeno označavalo uvredu za čitavu rimsku zajednicu u vidu izdaje Republike; 
Mesihović, 2015, 957 — 958. 

%3 Corbeill, 1996, 199. 

ismijavanja na svoj račun. Česti su slučajevi ismijavanja Cezarovog fizičkog izgleda, od ćelavosti, 
do odjeće koju je nosio. Svetonije za Cezara navodi:,,Vrlo je teško podnosio ćelavost, koja je bila 
predmet mnogih šala i izrugivanja. Da bi pokrio ćelu, prebacivao je kosu sa potiljka na teme. “** 
Ismijavanjem fizičkih karakteristika, posebno onih kojih se Cezar stidio, vršen je direktan atak na 
njegovu vlast do mjere da su ovakvi tračevi i anekdote više prepričavani nego li svi Cezarovi 
trijumfi. Čak su i trijumfi ismijavani od strane vojnika koji su zajedno uzvikivali:“If you behave 
well, you will be punished; if you behave badly, you will be king“, ismijavajući Cezarove aspiracije 
da postane kralj.* Zanimljivo da je Ciceron nastavio ismijavati Cezarovu želju da postane kralj i 


poslije njegove smrti na Martovskim idama (15.03.44. god. pr.n.e.), sugerirajući i opravdavajući 


zbog tih aspiracija njegovo ubistvo.?* 


Intelektualno potsmjehivanje i luđački osmijeh 


Makrobije prenosi da je u Rim došao čovjek 
koji je ličio na Augusta, 

i na taj način je privlačio pažnju drugih. 
August je naredio da dovedu toga čovjeka 

i kada ga je ugledao, upitao ga je 

'Reci mi, mladiću, 

da li je tvoja majka ikada bila u Rimu? 

Na što je čovjek odgovorio 

'Ne, ali jeste moj otac često'- Makrobije. ?7 


Navedena šala koja datira iz kasne antike, ukazuje na brojne segmente o kojima će biti 
govora unutar ovog potpoglavlja. Navodno je princeps ovu šalu prihvatio sa oduševljenjem i 
smijehom, jer je njegov dvojnik mogao smisliti brz odgovor.? Iz toga proizilazi da je on prihvatao 
i odobravao duhovite šale na svoj račun. Samo na osnovu ove šale August je mogao biti obožavan 
od strane naroda, jer je on kroz nju predstavljen kao dio njih i osoba sa kojom se mogu zajedno 
smijati. Ovakav prikaz princepsa ide rame uz rame sa svim njegovim vojnim, moralnim 1 ličnim 
uspjesima. Također, važna je činjenica da je ova šala kroz historiju ostala 'živa', poprimajući 


različite modifikacije, ali je 'štos' ostao isti.?? Ne samo da je ostao isti, već se i dan danas smijemo 


% Svetonije, GJC, 7. 

*5 Corbeill, 1996, 205. 

* Ibidem, 208. 

*7 Macrobius, Saturnalia Il, 4-20, 172-173. 

% Schulten, 2002, 219. 

% Sigmund Freud prepričava ovu šalu, ali je prepisuje Serenissimusu, caru Svetog Rimskog carstva iz XVIII stoljeća. 
Analizirajući ovu šalu, Freud navodi da se iza nje krije agresivnost neustrašivog cara koji želi da ismije pojedinca. Ali 
njegova želja da uvredi je umanjena zbog šaljivog odgovora. S toga je cijeli fokus stavljen na šaljivi odgovor, i time 
je zaboravljeno agresivno pitanje; Freud, A III, 78. 

sličnim vicevima. Kroz antiku je postojalo osnovno rimsko pravilo prema kojem se ,,dobar“ 
princeps šali na mudar način, nikada iz zlobe i poniženja, te toleriše šale na svoj račun. S druge 
strane ,,loši“ vladari su bili tirani koji su i najmanje sitnice koristili za šale kao oružje protiv svojih 
neprijatelja.!% Oličenje dobronamjernog vladara koji je sposoban nasmijati se, okarakterisan je 
kao kultrološka tvorevina iz srednjeg vijeka u kojem je postojao karakter rex facetus (duhoviti 
kralj),!"! iako je to bilo antičko naslijeđe.!““ U renesansi je po ugledu na Rimljane, ponovno 


oživljen model princa koji se smije šalama, zbija šale, i prihvata iste na svoj račun. 1% 


Smijeh kao instrument vlasti, utemeljen na moći bio je izrazito karakterističan za Principat, 
dok su promjene učinjene sa Dominatom ostavile traga i na polju humora. To najbolje svjedoči 
historičar Amijan _Marcelin.!"* Ipak moguće je dekonstruirati humor u Dominatu kroz djela 
Makrobija ili satiričara Lukijana, ali ono neće biti u istom domenu, niti iz iste perspektive kao 
tokom Principata. Princepsi kod kojih je dominirao 'imidž' duhovitog vladara ili za koje se vežu 
neke šaljive anegdote su: August, Kaligula, Klaudije, Vitelije, Vespazijan, Hadrijan,!"* Komod, 
Elagabal. Iako se za navedene najviše spominju određene šaljive epizode, za ,,dobre“ vladare 
Augusta i Vespazijana duhovitost je bila jedna od vodećih karakteristika. Nebrojne šale su 
povezane sa određenom prigodom, za večerom, u senatu, tokom gladijatorskih borbi i slično. 
Najčešće je to za večerom, glavnim obrokom u danu, tokom koje su rimski princepsi pravili gozbe 
(convivium) pozivajući goste da uživaju i slave život.!* Priređujući gozbe oni su dokazivali svoju 
moć u posebnim prostorijama uz raskošnu trpezu, namještaj, uz zabavljače i smijeh. Zanimljivo 
da je Plutarh smatrao da za večerom ne trebaju zbijati šale naročito ako osoba nema dara za to. 


Također, često su šale na račun nekoga, pa je to prema njemu neprimjereno.!" S druge strane, 


1% Beard, 2014, 130. 

MI Historičar Jacques Le Goff navodi da se pojam rex facetus pojavljuje u brojnim engleskim hornikama XII vijeka. 
Prema njegovom navodu prvi medievalni model rex facetusa se veže za kralja Henry II (vl. 1154-1189.); Le Goff, 
2000, 39. 

192 Beard, 2012b, 591. 

103 Schulten, 2002, 219. 

1% Promjena je najbolje uočljiva u riječima Amijana Marcelin u III st. n.e. On navodi da su došla loša vremena, u 
kojima se aristokratija zatvara u svoje domove i nemaju šta drugo da rade već da čitaju Juvenalove satire. Marcelin je 
sa ovim implicirao kako se aristokratija drži u teškim vremenima. Jasno proizilazi da su u tom periodu aristokrate 
smatrali da na humoru treba štedjeti, a ovakav stav se zadržao do savremenog doba; Schulten, 2002, 230. 

195 O Hadrijanovom humoru će više biti riječi u petom poglavlju. Ovdje će se skrenuti pažnja na njegovu duhovitost, 
ironiju koja graniči sa ohološću. Historia Augusta prenosi da je Hadrijan jedne prilike odbio određeni zahtjev od strane 
čovjeka sa sjedom kosom. Kada je isti čovjek došao sa istim zahtjevom ali ovaj put ofarbane kose, Hadrijan je 
odgovorio 'Već sam ovo odbio tvome ocu'; Historia Augusta Vol. I, XX, 63. (preveo: David Magie) 

1% Mesihović, 2015, 1242. 

107 Schulten, 2002, 215. 

Plinije Mlađi je smatrao gozbe najboljim trenutkom za zbijanje šala.!%% U Grčkoj i Rimu bila je 
općeprihvaćena ideja da su siromašni slojevi mogli zalužiti svoje mjesto za gozbom putem 
smijeha, tako što su se smijali šalama svoga domaćina, oni bi zauzvrat dobivali hranu. Postojala je 
skupa ljudi koji su to činili, a zvali su se paraziti.! Grčki retoričar Atenej iz Naukratisa prepisuje 
Nikoli iz Damaska opis rimske raskoši gozbi gdje su Rimljani poslije pijanki pozivali gladijatore 
i zadovoljno su aplaudirali kada je nekom od gostiju bio vrat prerezan.!!“ Ipak ovaj preneseni izvor 


treba kritički posmatrati zbog subjektivnosti. 


Gaj Julije Cezar Oktavijan poznatiji kao August (rođ. 63. god. pr.n.e.- 14.god. n. e.) bio je 
prvi rimski princeps koji je udario temelje Rimskom carstvu, vodio mnoge kampanje i ratovanja, 
uveo Pax Romana i brojne druge zakone koje su promjenili socijalnu, ekonomsku, moralnu sliku 
Rimskog društva. Kult prvog rimskog princepsa je bio toliko jak, da je njegova titula uzvišenog 
zauvijek ostala glavni epitet vezan za njega.!!! Međutim, ni August nikada nije posmatran samo 
kao 'veliki' već su često naglašene i njegove mane.!!* Kada je došao na vlast, uspostavio je kontrolu 
nad smijehom, tako što je zabranio knjigu u kojoj su bili prikupljeni svi vicevi Julija Cezara sa 
kojim je bio porodično vezan.!!3 U skladu s tim, August je ostao upamćen po svojim vicevima koji 
su također bili zapisivani i prepričavani.!!* Augustova duhovitost se veže za potsmjehivanje uz 
dozu ironije. To je primjetno u vicu koji prenosi Makrobije u kojem se August žalio na 
nezaboravnost svoga nomenklatora i jedne prilike kada je rob išao do Foruma, August mu je rekao 
'Ponesi ovo uvodno pismo s obzirom da ne poznaješ nikoga tamo'.!!5 Ili u vicu prema kojem je 
jedna osoba bila neodlučna u predaji molbe, stalno uzmičući ruku, August je rekao 'Da li misliš da 


pružaš novčić slonu?'!!* U obje šale, August je predstavljen kao domišljat, koristi provokativne 


108 Schulten, 218. 

1% Beard, 2014, 148. 

10 Athenaeus, Wise Men at Dinner, 153. 

1 Ovom tvrdnjom se ne želi reći da su svi gledali na Augusta kao pozitivnu ličnost, pa čak ni njegovi savremenici, 
kao i brojni naučnici modernog doba. Augustov savremenik, jurist Marko Antistije Labeon je otvoreno kritizirao 
augustov režim, a za Tacita je ono bilo ropstvo. Volter ga je nazvao ,,čovjekom bez srca, vjere i časti“. Mnogi Ruski 
naučnici su Augustov Principat posmatrali kroz klasne odnose; Mesihović, 2015, 1413. 

112 Svetonije uvijek navodi dobru pa lošu karakteristiku, koju često opravdava, što je moguće primjetiti u ovoj 
rečenici:“Bio je i preljubnik. To tvrde i njegovi prijatelji. Ali su tome poroku bili sasvim drugi razlozi. Ne strast.“ 
Ili:“Lik je imao izvanredno lep čak i u starosti. Na svoju spoljašnost vrlo je malo pazio. Toliko je bio nemaran da je 
dopuštao da ga u isto vreme i šišaju i briju. I nije mu smetalo da pri tome nešto čita ili piše.“; Svetonije, Avg, 18, 19. 
113 Corbeill, 1996, 7. 

114 Schhulten, 2002, 219. 

115 Macrobius, Saturnalia IL, 4-15, 172. 

116 Tbidem, II, 4-3, 170. 

šale i time dokazuje svoju moć iznad osoba koje su mu podređene. Također je zanimljiva anekdota, 
koja se veže za Herodota kralja Judeje, koji je naredio da se ubiju svi koji su potencijalna prijetnja 
njegovoj vladavini, a to se odnosilo na dječake od dvije godine uključujući i njegovog sina. Kada 
je to čuo, August je izrekao da bi radije bio Herodotova svinja, nego njegov sin.'!" Nemoguće je 
odgonetnuti, kolika je istinitost ovih navoda, iako mnogi historičari su mišljenja da je riječ o 
šalama koje su dugo prepričavane i generalno prepisane Augustu. U navedenim primjerima, 
najmanje je važna činjenica to što ih donosi Makrobije u Saturnalijama u djelu koje je napisano u 
kasnoj antici. Ono što je važno jeste stav o Augustu kao duhovitom vladaru, koji je ostao isti i u 
periodu kada je on bio živ, i par stoljeća poslije. Čak i kada ismijava, August nije predstavljen 
negativno, već se iza njegovih duhovitih opaski krije intelekt. Tako je i stoljećima poslije, uz moć 


stajao i epitet duhovitog vladara. 


Kao August i Titus Flavius Vespasianus Augustus (9-79. god. n. e.) je ostao upamćen po 
svome dobronamjernom humor. Štaviše, ovaj predstavnik Prve Flavijevske dinastije (69-96. god. 
n. e.) i posljednji iz godine ,,Četiri dobra cara“, je možda i prednjačio u duhovitosti od Augusta, 
jer se za Vespazijana ovaj epitet uvijek prvo ističe pa sve ostalo. I prije nego je postao princeps, 
on se dokazao po svojim vojnim uspjesima, a kao princeps po poreznoj reformi sa kojom je uspio 
srediti državne finansije, odavajući karakter štedljivog vladara. Zapravo Vespazijan je bio majstor 
'propagande' zbog svog praktičnog i pronicljivog duha. Za njega su isticane parole kao o 
pobjedniku, donosiocu mira, pa čak i priče kako je magijskim putem liječio bolesnike.!!? Bio je 
naklonjen prema piscima, a upravo u periodu njegove vladavine svoju karijeru započinje Svetonije 
koji donosi najveći broj humorističnih epizoda koje se vežu za Vespazijana. Svetonije ga ovako 
opisuje: “Bio je uvek šaljiv i raspoložen, naročito za trpezom. I mnogo je toga dozvoljavao, sve na 
račun smeha i dosetke. Duhovit od prirode, on se često puta nije ustrućavao ni bezobraznih 
reči.“!!? Najveći broj šala se odnose na njegovu štedljivost, što je uzajaman prikaz njegove vrline 
i mane. Svetonije navodi da je naročitu dosjetljivost pokazivao prilikom neke sumnjive zarade, 


»Time je hteo da malo zagladi celu stvar i izvrne je u šalu.“!?" Jedne prilike mu je njegov sin Tit 


117 Macrobius, Saturnalia IL, 4- 11,171. 

118 Mesihović, 2015, 1640, 1642. 

11 Svetonije, Ves, 104. 

120 Uz taj navod, Svetonije donosi anekdotu:“Jedan od njegovih ljubimaca ministara zamolio ga da nađe kakvo mesto 
nekom čoveku, za koga je tvrdio da mu je rođeni brat. Car je odugovlačio. Najzad pozove k sebi toga čoveka, uzme 
od njega svotu, koju je za nameštenje obećao onome ministru i odmah ga postavi. Kad je posle ministar upitao cara 

prigovorio što je udario porez na nužnike. Prvi novac koji je dobio od tog poreza, prinio je Titu 
pod nos pitajući ga da li mu zaudara, na što je ovaj odgovorio ne, a Vespazijan je dobacio:“E vidiš, 
a dobio si ga iz nužnika.“!*! Ovaj urođeni humor za sarkazam i ironiju koji je najviše ispoljavao 


122 


kada je u pitanju novac, crpio je iz svog italskog porijekla “* zbog kojeg je bio predmet mnogih 


poruga i ismijavanja.!?? 


Nasuprot Augustu i Vespazijanu, za Kaligulu i Elagabala se veže nasilni, morbidni humor 
koji odudara od dobronamjerne duhovitosti Augusta i Vespazijana. Oba vladara su predstavljeni 
kao surovi tirani, koji se luđački smiju. Činjenica je da je obje vladavine obilježila besgranična 
okrutnost. Oni su koristili svoju moć za zabavu svoga ega. Caius Iulius Caesar Augustus 
Germanicus poznataiji kao Caligula (rođ. 12- 41. god. n.e.) je ostao upamćen po brojnim 
skandalima, koji su se graničili sa zdravim razumom i jedini njegov ratni ,,pohod“ na Zapad je 
dobar ukazatelj na njegove brojne kontraverze.!““ Kako je Kaligula manipulirao na osnovu 
humora, vidljivo je u slučaju kada je pozvao kod sebe na gozbu čovjeka koji je prisustvovao 
smaknuću svoga sina, "nudeći ga i bodreći da uživa što više i da se preda veselju i šali.“!?* Ovaj 
morbidni događaj je prepričavan u Rimu, što se vidi po Senekinom šaljivom osvrtanju uz pitanje 
zašto je čovjek pristao da uradi naređeno, te Seneka nudi jednostavan odgovor da je imao drugog 
sina.!% Kaligulin okrutni i zlobni humor vidljiv je i u ovoj anekdoti:“Za vreme neke gozbe desilo 
se da je odjednom prasnuo u smeh. Konzuli, koji su bili uza nj na gozbi, upitaše ga učtivo i 
ljubazno, zašto se smeje. Pa zato, odgovori on, što sam pomislio kako je dovoljno da samo mignem 
okom pa da vam obojici odleti glava. “!?7 Navedeni događaj za gozbom je najbolji izvorni podatak 
koji slikovito dočarava lošeg vladara koji svoju moć pokazuje kroz smijeh kojeg je gotovo moguće 


i čuti. Svetonije nastavlja opisivanje Kaliguline vlasti, nudeći nekoliko viceva koji se njemu 


šta je bilo sa njegovim bratom, odgovorio mu je:'Traži k sebi drugog brata, a ovaj, koga ti smatraš svojim, to je moj."“; 
Svetonije, Ves, 105. 

12! Ibidem. 

122 Mesihović, 2015, 1651. 

123 Svetonije, Ves, 102. 

124 U pohodu na Germane i Britaniju nikada nije došlo do ozbiljnijeg rata, a jedino ,,ratovanje“ je bilo protiv Okeana, 
a vojsci je naredio da kupe školjke kao ratni plijen; Mesihović, 2015, 1502. 

125 Svetonije, Kal, 34. 

126 Beard, 2014, 134. 

127 Svetonije, Kal, 36. 

prepisuju, a iza svake šale krije se 'crni humor'.! Svi ovi događaji su utjecali da Kaligulu 


okarakterišu kao najsurovijeg princepsa historiji Rimskog carstva. 


Slično ovome vladaru, par stoljeća poslije njega, pojavila se karakterno slična kontraverzna 
ličnost iz dinastije Severa. Caesar Marcus Aurelius Antoninus Augustus, poznatiji kao Elagabal 
(rođ. 203-222. god. n. e.) koji je kao dječak postao princeps, obilježio je svoju vlast ekscentričnim 
ponašanjem, postavljajući svoje božanstvo El-Gabala za vrhovno. Umjesto njega su de facto 
upravljale žene, njegova majka Julija Soemija i baka Julija Meza. Ipak, bilo je teško kontrolirati 
Elagabala koji je često ispoljavao svoje ludosti.!?* U Historia Augusta je predstavljen kao tiranin, 
čija je vladavina slična Kaligulinoj, Neronovoj i Vitelijevoj. Sve šaljive ankdote vežu se za gozbe 
u kojima je on pokazivao svoju moć kroz bogate trpeze i okrutne postupke prema svojim gostima 
kojima je jedne prilike iz šale poslužio lažnu hranu (od stakla, drveta, kamena) te je nisu mogli 
jesti već samo gledati dok je on jeo 'pravu' hranu.!3% Naročito je zanimljivo da se za njega veže 
prva u historiji poznata kreacija ,,whoopie cushion“, koju je uporebljavao za večerama tako što je 
postavljao svoje goste na vazdušne jastuke i iznenada bi ispustio vazduh iz njih pa bi se gosti 
pronašli ispod stola ili bi iznenada njegovi robovi ispuštali vazduh iz jastuka na kojima su gosti 


sjedili.!*! Uočljivo da je Elagabal volio praktične šale više od duhovitih opaski.!?? 


U prilog nasilnom humoru, svakako je potrebno uvrstiti i Caesar Lucius Aurelius 
Commodus (rođ. 161-192. god. n.e.), princepsa gladijatora, sina stojičkog!** princepsa Marka 
Aurelija. Za vladavinu Komoda se vežu brojne finansijske krize, korupcije, zločini koje je on 
riješio kroz brojna pogubljenja. Gotovo životinjski nagon i želja za krvlju odrazila se na njegov 
stav po pitanju humora. Za njega čak nisu karakteristične šale i duhovitost, već ,,mržnja“ prema 
smijehu, jer tokom gladijatorskih igara nije želio biti ismijan. Historia Augusta prenosi podatak da 


iako su ljudi redovito aplaudirali tokom njegovih borbi iz razloga što je on bio bog, on je ipak 


128 Stojeći jednom pred kipom Jupitera, upita tragičara Apela ko je veći, on Kaligula ili Jupiter. Glumac je oklevao 
da odgovori i zato ga da nemilice išibati, primećujući pri tome da ima vrlo prijatan glas, kad jauče .“; Svetonije, Kal, 
36 — 37. 

122 Mesihović, 2015, 1970 

130 Historia Augusta Vol. II, XXVII-XXVIII, 161. (preveo: David Magie) 

131 Ibidem, XXIV-XXV, 155. 

132 Jedan od rijetkih navoda je šala kada je neko upitao Elagabala prije nego je postao princeps 'Zar te nije strah da 
postaneš siromašan? Na što je on odgovorio 'Šta bi bilo bolje od toga s obzirom da bih bio svoj vlastiti nasljednik i 
svoja supruga.'; Ibidem, XXX-XXXI, 167. 

133 Stoici su odobravali smijeh, ali uz umjerenost. Grčki oslobođenik filozof Epiktet je rekao:“Ne smej se ni dugo, ni 
često ni preterano!“, Epiktet, I: 10, 25. 

postao uvjeren da ga ismijavaju, pa je dao naredbe da će biti ubijen svako ko to učini u 
Amfiteatru.!* Dakle, i pored činjenice što je narod uživao u njegovim gladijatorskim borbama, 
poštujući ga kao boga, on je nastojao umiriti svoju paranoju ubijanjem samo da ne bude ismijan. 
U korist ovoga navoda, proizilazi zanimljiv podatak sa kojim Mary Beard započinje svoju 
monografiju o smijehu u antičkom Rimu, a koji prenosi Kasije Dion. Navodeći priče koje je čuo, 
a tiču se Komodovog ubijanja mnogih ljudi tokom gladijatorskih igara, on skreće pažnju na 
zanimljiv slučaj, kada je bio prisutan tokom jedne njegove borbe. Kasije Dion navodi da su svi 
senatori osjećali strah osvrčući se na jednu situaciju kada je Komod ubio noja i približio se 
senatorima držeći u rukama nojevu glavu u lijevoj ruci dok je desnom rukom podigao krvavi mač, 
iako Komod nije rekao ništa Kasije je primjetio da je princeps imao smiješak koji mu je sugerirao 
da će senatori proći na isti način. On dalje navodi da bi do njihove smrti i došlo da su se počeli 
smijati ispred njeg s obzirom da ih je smijeh više ovladao nego ogorčenje, ali su Kasije i senatori 
sažvakali lovorov list koji je on donio iz svoga dvorišta i taj čin žvakanja lista je sakrio činjenicu 
da se oni zapravo smiju!“ Reakcija prigušivanja smijeha od strane senatora na Komodovo ubijanje 
noja, otkriva razmišljanje ovih aktera. Beard diskutuje zašto je čin ubijanja izazvao reakciju 
smijeha kod Kasija Diona: jasno da su se protivili tome činu, ali smijeh bi doveo Komoda u 
poziciju u kojoj bi izgledao smiješno na ponizan način gotovo kao parodija. Ili je riječ o nervoznom 
smijehu koji je izazvao šok. Beard je Dionov izraz lica prevela u smiješak/potsmjehivanje.!* 
Moguće da je riječ o igri moći, Komod kao da je izazivao senatore da se nasmiju, a senatori su 
vjerovatno bili svjesni da će do ovoga da dođe (zbog činjenice da je Kasije Dion ponio biljku koja 
će mu umanjiti smijeh). Često u situacijama kada je smijeh zabranjen, predmet same šale je 
nevažan koliko je važna činjenica da je nešto zabranjeno učiniti. Očito je ovakvo razmišljanje 


prisutno kroz historiju. 


Neodobravanje smijeha nije bilo karakteristično samo za Komoda. Mnogobrojni historijski 
izvori prenose da Rimljani nisu uvijek pozitivno gledali na smijeh 1 šale. Plinije Mlađi (rođ. 61- 
113/114. god. n.e.) je u jednom pismu napisao jedanaest humorističnih stihova u kojima se on 
gotovo izvinjava i pokušava da opravda sebe za učinjeno.!" Svetonije opisuje grubi smijeh 
princepsa Klaudija (10. god. pr.n.e-54. god. n.e.) koji je jedne prilike čitao svoje historijske 
134 Historia Augusta, Vol. 1, XV-XVI, 301. 
155 Dio, Vol. IX, Knj. 73, 115. (preveo: Earnest Cary). 


136 Beard, 2014, 5 — 7. 
137 Schulten, 2002, 217. 

tekstove i upravo u tome momentu se slomila klupa ,,pod nekim debeljkom, što je izazvalo buru 
smeha u dvorani. Kad je opet nastao tajac, on nikako nije mogao da se savlada, nego bi s vremena 
na vreme prasnuo u smeh, sećajući se one smešne nezgode.“!** Elagabal se smijao toliko glasno u 
teatru da se niko drugi od publike nije mogao čuti,!* kao i već pomenuta situacija kada je Kaligula 
prasnuo u smijeh da su ga njegovi gosti morali pitati zašto se smije. Ovih par isječaka su 
karakteristični jer smijeh nije predstavljen kao pozitivna emocija. U njima je moguće pronaći 
tragove 'pravog' smijeha pojedinih vladara. Izvori su ove naizgled bezazlene situacije sa razlogom 
istakli, moguće kako bi sugerirali da su ovi vladari smijali do granice ludosti, u situacijama u 
kojima se samo oni smiju, a razumni nemaju razloga za isto. Također, glasan smijeh je jedna vrsta 
kontrole smijeha u kojoj vladar ističe svoju moć da se samo on može smijati, dok ostali ostaju 


prigušeni. 


Činjenica je da su Rimljani imali zanimljivu percepciju smrti, koja se znatno razlikuje onoj 
današnjoj. Za njih je smrt predstavljala privilegirani trenutak u životu pojedinca, koji je kroz način 
njegove smrti odražavao njegov istinski karakter.!“" Sahrana se odvijala kroz ceremonije i slavlje. 
Upravo u tim 'teškim' momentima, mnogi rimski izvori su predstavili pojedine princepse u 
humorističnim epizodama. Svetonije navodi da Vespazijan ,,čak i u smrtnoj opasnonosti nije 
prestajao da se šali. Prvi prvom jakom napadu bolesti uzviknuo je:'Jao, čini mi se da postajem 
bog'.“!*! Sa druge strane, August je prije svoje smrti zapitao da li je dobro odigrao svoju ulogu 
života i tražio je da svi plješću ako jeste.!# Slično njemu, Klaudije je na smrtnoj postelji tražio 
komičare koji će ga uveseljavati.!“ Dok su ovakvi tragični momenti prerasli u neku vrstu 
komedije, Kaligula je najveći iskaz moći 1 kontrolu mase uspostavio upravo kroz zabranu smijeha 
i time potvrdio svoju okrutnost. Poslije smrti Kaliguline sestre Druzile, on je izdao prijetnje 
smrtnom kaznom da se izvjesno vrijeme niko ne smije kupati, jesti niti smijati ni sa roditeljima, ni 
sa ženom ili djecom.!“* S druge strane čin smrti je mogao biti pretvoren u ruglo i porugu. Svetonije 
opisuje smrt princepsa Vitelija koji je uz pogrde, smijeh i ruglo gonjen golog tijela do Foruma, 


gdje je ubijen uz masu koji su na njega bacali blato 1 izmet i ismijavali njegove tjelesne 


138 Svetonije, Klau, 51, 54. 

13 Historia Augusta, Vol. II, XXXIII, 171. 
140 Edwards, 2007, 5. 

'41 Svetonije, Ves, 105. 

142 Ibidem, Aug, 20. 

143 Ibidem, Klau, 55 

144 Ibidem, Kal, 32. 

nedostatke.!** Komparacijom ovih pet vladara argumentirana je tvrdnja da su Rimljani smijeh 
koristili protiv bola i stresa koju smrt nosi sa sobom. Također, primjerom Kaligule moguće je 
primjetiti da to nije uvijek bilo tako, ali da je smijeh bio odraz života kojim on nije želio biti 
okružen u tome momentu, što sugerira da inače jeste bio. Isto potvrđuje 1 Vitelijvu smrt na 
najgnusniji način uz smijeh mase ljudi koji su okončali njegov život ismijavajući ga. Usporedbom 
ovih pet princepsa, a naročito Augusta, Klaudija i Kaligule, koji su bili porodično vezani, oslikano 


je razmišljanje o životu i smrti kroz smijeh. 


Žene i humor u Rimskom carstvu 

Postavlja se pitanje šta je sa ženskom stranom unutar vladarske palate. Historija žena je 
oduvijek bila marginalizirana i stavljanja u drugi plan. Pa tako i u Rimskom carstvu koje je bilo 
naklonjeno ženi po pitanju slobode i prava, podaci o njima su u suštini minorni naspram 'muške' 
historije. Po pitanju humora je donekle jasno zašto je to tako. Žene Rimskog carstva nisu 
predstavljene kao smiješne, sklone humoru iz više razloga. Već je naglašeno da je iza muškarca 
stajala moć, a humor kao njegovo oružje upereno ka drugima ili samom sebi. Takvom vrstom 
propagande nije potrebno prikazivati ženu. Rimljanima nije bilo važno predstaviti suprugu 
princepsa kao duhovitu, jer se duhovitost veže za intelekt vladara. Ili se humor veže za nasilje. Za 
ženu se veže niz drugih emocija: pretjerana snaga u kojima se ugledaju na muškarce, eventualna 
podlost, nemoral, želja za osvetom, i sl. Već je naveden primjer Kaliguline zabrane smijeha poslije 


smrti njegove ljubljene sestre Druzile. 


Rijetki momenati u kojima je moguće povezati ženu sa intelektualnim humorom, vežu se 
za Augustovu beskrupuloznu kćerku Juliju. Jedne prilike August je rekao da mora tolerirati svoje 
dvije razmažene kćerke: Rim i Juliju.!** Julijino ponašanje je graničilo sa brojnim zabranama koje 
August nije odobravao, što je bilo uzrok da August protjera Juliju u egzil na otok Pandateria. Čak 
je objelodanio zakone koji se tiču morala (Lex Yulia)!*" porodičnih zakona, koji su bili direktno 


upereni protiv Julijinog nemorala.!“* Ona je svoje skandalozno ponašanje branila rečenicom da 


145 Svetonije, Vit, 99. 

146 Macrobius, Saturnalia IL, 5-3, 176. 

147 Zanimljivo da je prema ovim zakonima otac mogao ubiti svoju kćer i ljubavnika, dok muž nije mogao. Također na 
osnovu ovih zakona, žena je gubila pola imovine i nije se mogla ponovno udati, a ljubavniku se sudilo, oduzimalo 
pola imovine i bio ozloglašen; Richlin, 1992, 216. 

148 Mesihović, 2015, 1408. 

August zaboravlja da je Cezar, ali ona nikad ne gubi iz vida da je Cezarova kćerka. !“* Makrobije 
u Saturnalijama donosi zanimljivu anekdotu u kojoj se vidi Julijina duhovitost. Naime tokom jedne 
gladijatorske borbe bio je vidljiv kontrast između Livije koja je bila okružena sa prepoznatljivim 
starijim muškarcima 1 Julije koja je bila okružena sa velikim brojem mladih nepoznatih muškaraca. 
August je poslao pismo Juliji u kojem joj naglašava starosnu razliku između ove dvije skupine 
muškaraca na šta je Livija odgovorila da će i njezini prijatelji jednog dana biti stariji muškarci 
kada i ona bude starija.!*% I ona je bila predmet Augustovog ismijavanja.!*! Nije jasno da li su 
navodi istiniti, ali je Makrobije očito želio prikazati Julijinu duhovitost i intelektualne opaske kao 


slične Augustovom humoru. 


Seksualni humor u Rimskom carstvu 

U sklopu humora ubraja se i humor sa seksualnim konotacijama. Rimljani su često imali 
“bezobrazne šale, a neke je moguće čak pripisati i članovima vladarskih porodica. Poznati 
psihoanalitičar Sigmund Freud je implicirao najlakši metod putem kojeg se može doći do smijeha 
kroz prikaze nečega što je gledaocu zabranjeno da vidi, a to je prije svega nagost ili neki čin koji 
asocira na seksualnost.!** Ovo objašnjava činjenicu zašto su i danas brojne šale najvećim djelom 
povezane sa seksualnim taboom. Brojni tračevi o princepsima se vežu za njihove seksualne 
izopačenosti, pasivne uloge u homoseksualnim vezama i slično. Često su prikazani kao preljubnici. 
U tim navodima princeps je direktno ismijan od strane izvora koji o njemu piše. Izvori također 
nude podatke kada se neko od njih šali sa seksualnom konotacijom. Jedne prilike, Kaligula je 
ljubio vrat svoje žene ili ljubavnice i agresivno se našalio:"Samo jedna moja zapovest i smesta bi 
pala glava sa tog lepog vrata. "5 Augustova kćerka Julija pored toga što je bila nemoralna, zbijala 
je šale na svoj račun, pokazujući kroz njih besgraničnost svoga nemorala. Pojedinim ljudima koji 


su bili upoznati da njenim varanjem supruga Agripe, a koji su se čudili kako njihova djeca liče na 


149 Macrobius, Saturnalia TI, 5-6, 177. (prevod: Percival Vaughan Davies). 

150 Ibidem. 

151 Julijina kosa je prerano počela da postaje sijeda, s toga je ona potajno tražila da se sijede vlasi odstrane. Jedne 
prilike August je nenadano došao i pravio se da ne vidi sijede vlasi na haljinama Julijinih služavki, razgovarao je o 
raznim temama, pa je onda iznenada upitao šta bi više voljela: da bude sijeda ili ćelava? Na što je ona odgovorila da 
bi radije bila sijeda. August joj je rekao: 'Zašto onda ove tvoje služavke žure da postaneš ćelava?'; Ibidem, II, V-7, 
177. 

152 Freud, ATi ATII, 5, 73. 

153 Svetonije, Kal, 37. 

Agripu, na šta je ona odgovorila da putnicima nije dozvoljeno da se ukrcavaju dok je brod pun.!>* 


O seksualnom humoru više će biti govora u ostatku rada. 


Prezentiran je humor vladara iz doba Principata. Brojni su potencijalni razlozi zašto je 
premalo podataka koji se vežu za vladare Dominata. Jedan od ključnih jeste da carstvo na 'početku' 
nije isto carstvo na svome 'kraju'. Proces opadanja moći utjecao je na tok historije, gdje su 
posljednji vladari prikazani kao slabići ili kao borbeni. Također, pitanje moralnosti je izmjenjen 
sa Dominatom gdje se polagano upliće nova religija: kršćanstvo koje ima nejasan stav prema 
goropadnosti humora. Najveći broj humorističnih epizoda, upravo se vežu za dinastiju Julijevaca- 
Klaudijevaca, kada je carstvo bilo na početku uspostave moći. S toga su ovi princepsi imali 'više! 
vremena da pripremaju gozbe i zabavljaju se, dok je u Dominatu ratovanje bilo gotovo pa 
primarno. Svakako ne treba generalizirati, jer je i na početku bilo ratovanja, a i zasigurno da u 
Dominatu smijeh nije mogao biti ugušen. Na ovakvu sliku su utjecali najviše sačuvani rimski 
izvori, koji su nastojali određenog vladara prikazati kao model muškarca- koji je 'heroj' ili 
'antiheroj'. Iz razloga što je došlo do smjene dinastije, često je onaj posljednji vladar prikazan 
najviše kroz svoje mane (npr. Neron). Vidno da je Svetonije predstavio Augusta i Vespazijana kao 
dobronamjerne princepse u svome kapitelnom djelu ,,Dvanaest rimskih careva“. Iz današnje 
perspektive, za oba princepsa se može reći da su bili autoritativni vladari koji su putem moći mogli 
utjecati na to kako će biti prikazani. Oni princepsi koji su bili omraženi u narodu, tako su bili i 
prikazani, pa čak su i njihove šale zlobne i luđačke. Svakako da je riječ o preuveličavanju, nego li 
o stvarnoj historiji. Pogotovo zato što je riječ o značajnim historijskim ličnostima oko kojih se 
gotovo uvijek smišljaju razne pikanterije. Izvord nastoji da opravda vlastiti cilj. Međutim, ovi 
navodi odaju jednu veću istinu, a to je činjenica da je humor korišten kao oružje, sa kojim je bilo 


moguće izvršiti propagandu u prikazivanju nekog vladara kao dobrog ili lošeg. 


154 Macrobius, Saturnalia IL, 5-9, 177. 

IV DUHOVITOST KAO ORUŽJE 


Oštrice ukosnice u ruci žene koja bijesno probada jezik odrubljene glave velikog govornika 
čiji govori su doveli do ovakvog krvavog kraja, značajan su pokazatelj utjecaja govorništva. 
Politička misao antičkog Rima podrazumijeva brojne govore unutar senata, na forumu i u sudnici, 
gdje su često bila 'prepucavanja' u stavovima.!“ Govornik je u takvim situacijama, ispred mase 
ljudi, nastojao prouzrokovati smijeh kroz duhovite opaske i na taj način približiti potencijalne 
opontente svome razmišljanju. Postavljaju se brojna pitanja oko humora i govorništva: Koja je 
svrha humora u govorništvu? Kada govornik nastoji nasmijati svoju publiku, a kada ne? Koja vrsta 
humora je najbolje prolazila, izazivala kod publike gromoglasan smijeh? Koje su prednosti i mane 
upotrebe smijeha u napadu protivnika? Govornik Marko Tulije Ciceron (rođ. 106-43. god. pr.n.e.) 
i profesor retorike Marko Fabije Kvintilijan (rođ. 35-95/100. god. n.e.) su iza sebe ostavili dva 
kapitalna djela u kojima su jedan dio posvetili podučavanju humora. Riječ je o Ciceronovom ,,0 
Govorniku“ (De Oratore) i Kvintilijanovom ,,Obrazovanje govornika“ (Institutio oratoria), koji 


će biti glavni fokus ovoga poglavlja. 


Ciceron i ,,De Oratore“ 


Veličina Cicerona se ogleda u svestranosti njegove ličnosti: bio je rimski državnik (senator, 
konzul i prokonzul), govornik, advokat, skriboman, filozof, lingvista, zakonodavac, politički 
teoretičar. Iz tog razloga je moguće koristiti njegov opus u različite oblasti naučih studija. 
Postojanje ovakve ličnosti znatno je pridonijelo razvoju rimske kulture. Bio je cijenjen još za svoga 
života, mnogi su ugledali se na njegova filozofska djela, govore, rasprave i pisma koji su smatrani 
za uzore latinske proze. On je u latinsku književnost uveo formu objavljivanja dotjeranih govora 
sa sudskih rasprava. Putem njegovih djela moguće je uvidjeti njegova razmišljanja o brojnim 
segmentima života, te oživjeti svakodnevni život samog kraja kasne Republike. Obiman broj 
njegovog opusa je sačuvan, iz razloga što ga je Crkva proglasila za dobrog pagana. Potrebno je 
voditi računa o subjektivnosti stavova koje Ciceron ne krije u svojim djelima, jerje on sudjelovao 


u najvažnijim političkim događajima i bio je aktivni pristalica stranke Optimata.!** Zanimljivo da 


155 Interesantno da je Kaligula održavao mečeve u oratorstvu.,, The losers had to give prizes to the winners and 
compose speeches in their honor. The competitors who pleased him least hat to erase their speeches with a sponge or 
with their tongue, unless they preferred a whipping or to the thrown into the nearby river“, McKeown, 2010, 94. 

156 Mesihović, 2015, 39-41. 


36 


su Ciceronovi preci bili plebejci, tako da je bio homo novus u svojoj porodici, prvi koji se uzdigao 


do najviših časti. 157 


Kao i Grci, Rimljani su posmatrali smijeh kroz kontekst racionalnosti, putem kojeg se ne 
treba izgubiti kontrola nad sobom.!* U sklopu obrazovnog sistema nalazio se humor. Svaki 
govornik da bi bio “savršen', morao je poznavati metode i tehnike kako da svoju publiku “prigrli? 
sebi i besgranično *uđe* u umove svoje publike. Ono čega su u antici itekako bili svijesni, od 
Aristotela, Platona, Temistokla, Perikla, Demostena, Cicerona, Kvintilijana jeste umijeće govora, 
odnosno retorika. U savremenoj historiji dobrim govornikom moguće je klasificirati Adolfa 
Hitlera, koji je upravo na osnovu nje i govorom tijela približio toliku masu ljudi svojoj zloglasnoj 
ideologiji. Kao veliki govornik, Ciceron je posvetio mnoga djela retorici, a najpoznatije je bilo 
“De oratore" (O govorniku) koje je završio 55. god. pr.n.e.. Ovo djelo se razlikovalo od drugih 
radova o govorništvu u tome periodu, jer je pristup novi zbog toga što nije riječ o udžbeniku ili 
priručniku, već se govorništvu pristupa kroz niz tema iz filozofije, govorništva i historije tih 
disciplina. Djelo je napisano kako u svojim pismima navodi Ciceron:"na aristotelovski način, 
barem u mjeri u kojoj sam htio, tri knjige O govorniku u boliku rasprave i dijaloga.?!* Sugovornici 
su Kras, Antonije, stari Katul, Katulov brat Gaj Julije, Kota, Sulpicije, a navedeni razgovori se 
odvijaju u doba Ciceronovog djetinjstva (s toga njega nema među sugovornicima), 91. god. pr.n.e. 
Ova godina je izabrana sa razlogom jer je to posljednji period kada je generacija ljudi mogla uživati 
u neikvarenom duhu i kulturi rimske Republike.! A samo djelo je napisano poslije njegovog 


povratka iz egzila, kada je besuspješno pokušavao da povrati svoju moć.15! 


Spis je podijeljen na tri knjige. Između tema o pohvali govorništva, znanju kojima govornik 
treba ovladati, govorničkoj praksi, ciljevima govorništva, argumentaciji govornika, stilu govora, 
ukrašavanju, figura misli, izvedbi, pronašao se i humor u sklopu druge knjige o kojem govori 
Cezar, Katulov brat. Zapravo riječ je o Strabonu, koji je bio dalji potomak Julija Cezara.!% Ciceron 
indirektno obrazlaže još jedan razlog zbog kojeg piše o humoru, a to je da oni koji su pisali teoriju 


o humoru, “pokazali tako neduhovitim, da je jedino što je u njih vrijedno smijeha njihova 


157 Stepanić, 2002, 10. 
158 Gilhus, 1997, 47. 
15% Ibidem, 5. 

160 Ibidem, 5 — 7. 

161 Beard, 2014, 108. 
162 Ibidem. 

neduhovitost."!** Ostatak razgovora se odvija kroz Strabonov monolog o humoru, kojeg su 
sagovornici izabrali za najduhovitijeg i najvećeg poznavaoca humora.!** Prema njemu postoje 
dvije vrste humora: “jedan se ravnomjerno prostire cijelim tijekom govora, dok je drugi vrlo oštar 
i kratak; onaj prvi naši stari su nazivali duhovitošću, a ovaj drugi zove se zajedljivi vic.?!% Pitanja 
koja on postavlja su: Šta je smijeh, odakle potječe, da li je želja za smijehom primjerena govorniku, 
do koje mjere, koje vrste smiješnog postoje.!* Za oratora je bitno da dovede do smijeha svoju 
publiku iz više razloga: veselje donosi dobru volju, svi su oduševljeni mudrošću, humor slama 
neprijatelja, govornik ostavlja utisak mudre individue.!*" Na prva tri pitanja ne daje podrobnije 
objašnjenje, dok se fokusira najviše na posljednje. Ciceron razlikuje dvije vrste komike, jedna koja 
se temelji na predmetu, i one koje se temelje na izrazu. Pod predmetom podrazumjeva se komika 
koja se provlači kroz cijeli govor. Kroz komiku se prikazuju ljudski karakteri, kroz anekdote i šale 
koje se izvode 1z karikirana oponašanja. Posebno je zanimljiv njegov stav o imitiranju, koje 
govornik treba primjenjivati u smislu da nagovjesti oponašanje, a ne da se time pretjerano služi. 1 
Šire je polje humora koje obuhvata izraz. Prvenstveno je riječ o šalama koje nije nužno izgovoriti 


svaki put kada se za to pruži prilika. 


Uporedo sa tim navodom, Ciceron često daje primjere viceva za tu vrstu humora. U ovom 
slučaju riječ je o vicu o Apiju koji je rekao svome jednookom prijatelju da će večerati kod njega 
jer “vidim da ima mjesta za još jednoga!" Prema Ciceronu ovo nije dobra šala, već lakrdija koja 
vrijeđa bez razloga, a istovremeno izaziva manje smijeha, jer se smatra da je unaprijed 
smišljena.!? Samim tim se krije uvid u to da Ciceron smatra da je manje smiješna ona šala koja je 
unaprijed smišljena. Šala se zasniva na ružnim i nakaznim stvarima, dok se uzviženost bazira na 
ozbiljne i časne stvari. Sama duhovitost je drugačija između govornika 1 lakrdijaša, gdje govornik 
iza svoje šale krije mudrost. Šale koje nisu dostojne govornika su: čangrizavost, praznovjerje, 
sumnjičavost, hvalisavost, “kreveljenje", glupost, prostačko izražavanje. Razlog leži u tome što su 


one same po sebi smiješne, iako su često smiješnije od duhovitosti. Ipak, govornikova dužnost je 


163 Ciceron, O govorniku 2-217, 182. 

164 Beard obrazlaže da nije slučajnost zašto je Ciceron izabrao za poznavaoca humora upravo Strabona koji je bio 
daleki rođak Gaja Julija Cezara. Mogući razlog je i vjerovatnoća da je Strabon napisao određeno djelo (danas 
izgubljeno) posvećeno humoru. Ili razloga za to nema; Beard, 2014, 113. 

165 Ciceron, O govorniku 2-219, 182. 

166 Ibidem, 2-235, 188. 

167 Beard, 2014, 111. 

16% Ciceron, O govorniku 2-240,241- 243, 190-191. 

16 Ibidem, 2-245, 246, 192. 

da takve vrste šala ismije, a ne podržava.!" Vjerovatnoća zašto ovo Ciceron naglašava jeste da 
izbjegne mogućnost da govornik bude ismijan zbog određene mimike ili gestikulacije. Međutim, 
nejasna je linija koliko je govornik u mogućnosti da izbjegne insinuaciju na glumca, pa čak i kada 
upotrebljava onu “odobrenu količinu? koju je Ciceron “dozvolio?.!"! U suštini ukoliko se govornik 
ponaša kao glumac, izgledat će isfeminiziran tj. kao žena. Također, ishitreni pokreti umanjuju 


govornikov položaj aristokrate.!7? 


U “Govorniku", Ciceron navodi dvosmislenost koja spada u jednu od tri teorije o kojima 
je bilo riječ u drugom poglavlju. Naime, najpoznatija vrsta smiješnog je dvosmislenost, odnosno 
kada se jedno očekuje, a izgovori ili uradi nešto sasvim drugom, “u tom se slučaju sami smijemo 
vlastitoj pogrešci. "!"* Primjesa dvosmislenosti čini šalu još domišljatijom i duhovitijom. Šala 
nikada ne treba biti ishitrena. Dvosmislenost je ostvarena u različitim vrstama: sitna promjena 


riječi, promjenjen stih ili poslovica, ironije,!"* 


anekdota, portreti, kada se nešto natukne a 
objašnjava nešto nejasno ili skriveno, pretvaranje, kada neko ko nije glup izgovori nešto pod 
krinkom gluposti, kada je neko ismijan vlastitom šalom, skrivena naznaka šale, mrzovoljne i 
čangrizave šale (koje na Cicerona osobno jako djeluju), kuđenje gluposti, nesklad, šale na račun 
nečijeg karaktera, itd. Ali od svih navedenih je najsmiješniji neočekivani izraz. Ciceron tj. Strabon 
u dijalogu nudi šalu za svaku ovu vrstu. Tako on dvosmislenost pronalazi u sljedećoj šali:"Lucije 
Porcije Nazika odgovorio cenzoru Katonu: 'Po odluci čista uma, jesi li oženjen? * “Po odluci čista 
uma- bogme nisam!"!" [li “ironična' šala:"Kras govorio za Akuleona pred sucem Markom 
Perpernom. Na Gratidijanovoj je strani, a protiv Akuleona, stajao Lucije Elije Lamija, čovjek, kao 
što znate, nakazna izgleda. Pošto je neugodno upadao Krasu u riječ, ovaj veli: “Počujmo ovog 
ljepušnog dječaka. ' Svi su se s odobravanjem nasmijali, a Lamija reče: “Izgled nisam mogao sam 
sebi izgraditi, ali duh sam mogao." Na to će Kras: “Počujmo ovog vrsnog govornika!" Toj su se 


rečenici smijali još i mnogo više."!"* Ipak, neovisna je činjenica da je većina šala koje Ciceron 


170 Ciceron, O govorniku 2-251, 194. 

171 Beard, 2014, 120; Perks, 2012, 123. 

172 Graf, 19914, 48. 

173 Ciceron, O govorniku 2-255, 195. 

174 Bitno je naglasiti da je riječ o slobodnom prevodu prevodioca, Ciceron nije poznavao ovu riječ. Ali mnogo važnija 
je činjenica da Ciceron prepoznaje ovakvu vrstu šala, neovisno od toga što ne nudi naziv za istu. On opisuje ovu vrstu 
šale ovako: "To je vrlo otmjen način izražavanja, spoj smiješnoga s ozbiljnim, primjeren držanju javnih govora, i 
profinjenim razgovorima. I zapravo sve ovo o čemu raspravljam, a tiče se humora, nije samo začin za sudske parnice, 
nego za svaku vrst govora. “; Ibidem, 271, 202. 

175 Ibidem, 2-260, 198. 

176 Ibidem, 2-262, 199. 

navodi, nedokučive za savremeni period, jer su često slika svoga vremena, sadrže dodatnu priču u 
pozadini (koja nije navedena) ili su djelo nekih nepoznatih aktera, sl.!'' Navedene su još i vrste 
kada neko želi nešto nemoguće ili kada “protivniku dopustiš ono u čemu on tebe osporava. Tako 
je Gaj Lelije, kad mu je neki čovjek niska podrijetla rekao da nije dostojan svojih predaka, 
odgovorio: “Ti si zato, bogami, dostojan svojih. *!"* Ciceron svoj govor o humoru završava sa 
isticanjem da je neovisna činjenica da onaj koji zbija šale mora imati prirodnog dara za to, tako da 


se on može prikloniti bilo kojoj vrsti šale. 


Ciljevi govorništva su: osvojiti naklonost slušatelja, poučiti ih i ganuti ih.!? U spisu se 
često spominje jedan vid manipulacije publike, koji je jako bitan za duhovitost, a to je pokret 
tijela, kojeg Ciceron smatra nužnim, ali bez pretjerivanja. Govornikova je dužnost da na publiku 
ostavi impresiju, počev od toga kako je on obučen, kako drži svoje tijelo, pokreta, mimike, pauze 
i jačine glasa uz riječi koje bira. Pokreti tijela su izrazito konvencionalni. Govornik se drži liste 
pravila kako da se ponaša u svakodnevnom životu, a kako tokom javnih govora. Neki drugi pokreti 
izvan konvencije bi imali karakter vulgarnosti.!5% Ciceron je imao vrline govornika u koje se ubraja 
gibkost duha, živahna mašta, obilje riječi, neobičan dar za oblik, ironiziranje, jak glas, dobro 
pamćenje, staloženost i dostojanstveno držanje.!š! Zanimljivo da on smatra da će govornik ispasti 
arogantan, ukoliko nema određenu dozu stida i nervoze prije samog početka.!** Ovakav stav se 
znatno razlikuje od savremenog viđenja javnih nastupa. S jedne strane Ciceron naglašava da 
govornik treba da ima glas kao glumac iz tragedije, ali profesionalaniji performans.!* Također, 
šala će biti znatno duhovitija ukoliko govornikovo lice bude strožije i mrkije.!%* Jasno da se ovaj 
skup pravila fokusira na antičku ideju psychagogia, osvajanje čovjekov duše, koja cilja na ljudske 
emocije, a ne na razum publike.!** Neprikosnoveno da je Ciceron bio veliki um antičkog Rima. 
Međutim potrebno je sagledati i njegovu duhovitu stranu, koja je često zanemarena u savremenoj 


historiografiji. 

Ciceronova duhovitost na djelu 


U jednom pismu Ciceron navodi da mu ništa 

više ne smeta u ovim tmurnim vremenima 

nego li nemogućnost da se smije onda kada 

ima razloga za smijeh zajedno sa svojim prijateljem. 

Naglašava da postoji mnogo toga za smijeh, samo se 

ne usuđuje pisati o tome-Ciceron, Juni, 50.g.pr.n.e.159 


Jedan od najpoznatijih šaljivdžija antičkog Rima bio je Ciceron, koji je ostao poznat po 
svojim šalama. Njegova duhovitost je ostala sačuvana u brojnim govorima i pismima koje je slao 
svojim prijateljima i porodici, ali nažalost nije ostala sačuvana knjiga njegovih viceva. Govori i 
pisma nude drugačiju perspektivu o duhovitosti: u govorima se služi taktički agresivnim humorom, 
dok je u pismima prijateljski nastrojen. Ali ni Cicerona ne treba posmatrati kao “dobru personu, 


već i dobru 1 lošu. I u humoru je često znao pretjerivati i nije slijedio pravila koja je on pripovjedao. 


Na govore se gledalo kao na lijepu književnost, kao ekvilavent poeziji neovisno od 
pogrdnih izraza.!š" U govorima, moguće je pronaći nekoliko zanimljivih momenata u kojima je 
Ciceron upotrebio smijeh. Jedne prilike na suđenju 56. god.pr.n.e., Klodija, sestra znamenitog 
političara Publije Klodije Pulhera, optužila je svoga ljubavnika Marka Celija Rufa za pokušaj 
trovanja. Ruf je izabrao Cicerona za advokata s obzirom da je Ciceron bio u svađi sa njenim bratom 
Klodijem, koji je kao tribun donio niz zakona, a jedan od njih je protjerao Cicerona u egzil. Upravo 
braneći Rufa, održao je jedan od svojih značajnih govora Pro Cealio (Za Celija). Ciceron je 
optužbe u potpunosti ignorisao, a fokusirao se na Rufovu aferu sa Klodijom, pokušavajući preko 
nje da se osveti Klodiju. Tako je on ismijavao Klodiju prikazujući je kao prostituku. Na ovaj način 
je Rufa uvažio moralne krivice. Cijeli govor je smiješan i okrutan. Zbog smijeha koji je Ciceron 
prouzrokovao kod sudija, izbjegao je pričati o goručem problemu i tako odnijeti “pobjedu'.!š# 
Slično agresivno ismijavanja se desilo 56. god. u govorima protiv Vatinusa, u kojima Ciceron 
ismijava Vatinusov fizički izgled (bikovski vrat, bikovske oči, otečenost).!* Ismijavanjem 
fizičkog izgleda on udara na njegov moralni karakter, dok su sami opisi pretjerani. Zapravo kada 
nema direktnog napada na ono o čemu je riječ, on voli da ubacuje stereotipne uvrede, koje se 


najčešće tiču seksualnosti: homoseksualne pasivne veze muškaraca, isfeminizirani muškarci i žene 

187 Richlin, 1991, 103. 

188 Berry, 2009, 21.; Ciceron čini ovakve govore protiv brojnih rimskih žena: Sasija, Fulvia, glumica Volumnia, i dr.; 
Richlin, 1991, 97. 

koje se ponašaju kao prostitutke.!?% U svojim poznatim govorima protiv Kataline, godinama prije 
Vatinusa, služio se agresivnim ismijavanjem: kako je ćešljao kosu, obrijano lice ili sa previše 
brade, kako je nosio tuniku od grudi do nožnih prstiju i slično, konotirajući na feminiziranost.!?! 
Prema Richlin ismijavanjem seksualnosti oponenata predstavljajući ih kao nježne, on koristi 
duhovitost kao oružje za dobivanje dominacije. S toga je ovakav humor baziran na agresivnosti, a 
ne dobroj volji. Ciceron je često koristio seksualnim pogrdama. Ostala su zabilježena brojna 
prepucavanja, gdje Ciceron mnoge ismijava na osnovu njihovih seksualnih preferenci. Pseudo- 
Salustije je jedne prilike uzvratio Ciceronu, rekavši da je Ciceron koristio svoje tijelo kako bi dobio 


znanje u retorici. S druge strane, Ciceron je Salustija nazvao prostitutkom i preljubnikom.1?? 


U Filipikama, govorima protiv Marka Antonija, Ciceron pokazuje drugačiju stranu nego u 
prijašnjim govorima. Besprekorno i temeljito smišljeni govori, odaju Ciceronov “ljutiti ton'. 
Ciceron ne daje previše prostora za humor, već govorima pristupa uz oštrinu ozbiljnosti. Ipak, pod 
svaku cijenu nastoji da razori svoga protivnika. Ciceron ismijava Antonija često ističući njegove 
mane, ali ne kako bi izazvao smijeh već razum kod slušaoca. Skreće pažnju na njegovo razvratno 
ponašanje tj. da se Antonije vodi požudom i strašću, pretjerana ležernost, troši novac iz državne 
blagajne, ističe kako mu nije jasno kako osoba sa takvim karakterom može biti na tako moćnoj 
poziciji i sl. To je najbolje prikazano u VI dijelu govora gdje Ciceron postavlja pitanje šta je taj 
muškarac ikada uradio prema vlastitoj intuiciji, nastavljajući da je Antonija uvijek privlačilo tamo 
gdje je strast, gdje je humor, gdje je bijes; navodi su ga dvije vrste ljudi držale u svome stisku a to 
su makroi i otmičari. A on toliko uživa u bludu kod kuće i ubistvima u forumu da bi prema 
Ciceronu, da bi poslušao i najškrtiju ženu u Rimu.!* Posebno je zanimljivo što veliki ljubitelj 
humora Ciceron, zamjera Marku Antoniju što ga je oduvijek privlačilo tamo “gdje je* humor. 


Međutim, veće su šanse da je Ciceron sa ovim mislio na ležernost, nego na sam humor. 


Nasuprot govorima, humor koji se krije u pismima sadrži neformalni i ležerniji pristup. Iz 
toga razloga u njemu nedostaje agresivni ton tj. ismijavanja. Riječ je o prijateljskom 
dopisivanju.!** Ciceron najveći broj pisama šalje svome prijatelju Atiku. U njima piše o brojnim 


temama, od filzofskih do svakodnevnih dešavanja. Bio je trend da pisma budu što duža, stoga je i 


1% Richlin, 1991, 98. 

1%! Ibidem, 100. 

192 Ibidem, 94. 

195 Ciceron, VI- 3- 5, 319. (prevod: Walter C. A. Ker) 
1%4 Beard, 2014, 105. 

količina informacija veća. Pisma predstavljaju intrigantan izvor iz kojeg je moguće uvidjeti 
razmišljanja onoga koji ih piše. Moguće je prepoznati brojne emocije: od sreće, do zabrinutosti, 
od bola, do anksioznosti, čežnje i sl. Smijeh se često spominje. U jednom pismu Atiku iz 61. god. 
pr.n.e. Ciceron objašnjava stanje u Republici koje je turbulentno, te ga izvještava o kandidaturi 
Lucceusa, Caesara, Bibulusa i Gaius Piso, predstavljajući cjeloukupnu situaciju smiješnom 
pitajući Atika da li te to čujem da se smiješ jer vjerujem mi nije riječ o šali.!* Slično je učinio i 
par godina prije 65. god. pr.n.e. kada je obavjestio da se Galba, Antonius i Quintus Cornificius 
kandiduju za tribune, uz riječi da ga može čuti kako se smije ili uzdahuje.!?* Pored ovoga 
prijateljskog “tračanja' između dva istomišljenika, Ciceron često piše Atiku da mu nedostaje 
prijatelj kome može povjeriti svoje probleme, iako ima puno prijatelja, on ne može pronaći osobu 
sa kojom će podjeliti nezaštićenu šalu.!?" Svoga prijatelja Petusa u jednom pismu iz 46. naziva 
šaljivdžijom.!?* U pismu Varonu u maju 46. god. pr.n.e. obavještava ga da često ne večera sa onima 
koji su sada njihovi “gospodari', pišući da ne zna što bi drugo učinio, jer se mora prilagoditi 
situaciji, te naglašava šalu na stranu s obzirom da sada ne postoji razlog za smijeh.!? Šaljivdžiji 
Ciceronu naročito smeta što ne može da se šali, onda kada je gubitkom svoje moći izgubio slobodu 
govora u periodu kada je pala Republika. Ciceron to obrazlaže u pismu Atiku iz 44. god. pr.n.e. 
naglašavajući da ga je Atik pitao da li se smiješ u ovakvom periodu, odgovarajući da nema šta 
drugo da radi, da mu je dosadilo tugovati. “Uragan' emocija koje iznosi Ciceron u samo dvije 
rečenice: smijeh, umor i žaljenje, jasno ukazuju na rimsku perspektivu života. Nisu dopuštali da 


ih stres ovlada, već život treba “okrenuti na smijeh koji terapijski djeluje na čovjeka. 


Iako je duhovitost bila njegova vrlina, jednim djelom je zbog iste ostao ozloglašen. Plutarh 
navodi da je u periodu kada je Ciceron “imao najveću moć u državi, ali se učinio mrskim mnogima 
ne nekim počinjenim nedjelom, nego je hvaleći i veličajući sam sebe omrznuo mnogima. Ta nije 
moglo biti sjednice niti senata niti narodne skupštine niti suda na kojoj nisi morao saslušati 
dugačka naklapanja o Katalini i Lentulu. Ne samo to, nego je na kraju napunio i svoje knjige i 


spise takvim pohvalama i svoje je govorništvo, koje je bilo izvanredno ugodno i posjedovalo 


195 Ciceron, Pisma 13-11, 32. (Prevod: P. G. Walsh). 
1%6 Ibidem, 3-1, 6. 

izuzetan šarm, učinio mučnim i mrskim slušateljima jer ga je ta neugodna navika neprestano 
pratila kao neka zla kob.?! Glavni razlog zašto su ga ljudi mrzili, prema Plutarhu jeste njegovo 
neselektivno napadanje ljudi “da izazove smijeh?.?% Uporedo sa time, Plutarh zapisuje par navoda 
gdje se Ciceron našalio na takav način. Šale su bile uperene protiv muškaraca sa tri “ružne? kćerke, 
protiv dugova Sulinog sina Faustusa, pijanog cenzora, preglasnog senatora? Već je u drugom 
poglavlju naveden primjer njegove “bespotrebne* šale tokom građanskih ratova koja je izazvala 
bijes kod Marka Antonija. Jednim djelom stav po pitanju ovoga Ciceron je neizravno iznio u “O 
govorniku'', u kojem je napisao:"Duhovitim je i zajedljivim ljudima to je i najteže- imati uvid u 
ljude i situacije i zadržati primjedbe koje se nadaju u prilici kad bi se vrlo domišljato mogle izraziti 
u obliku vica. S druge strane on je kontradiktoran, jer u istom djelu navodi da ne treba uvijek 
izgovoriti šalu kada za to pruži prilika. I Kvintilijan koji se ugledao na Cicerona, primjećuje da 
je Ciceronov humor ponekad znao biti nalik lakrdiji ili mimu.?* Ali on smatra da Ciceron nije 
autor pojedinih neukusnih šala koje je koristio u prepirkama, već da su one “išla od usta do 
usta." Kao lakrdijaša ga opisuju Seneka i Makrobije koji navodi da su Ciceronovi neprijatelji 
znali da ga zovu konzul lakrdijaš.2% Graf obrazlaže da Ciceronov humor treba razlikovati kao 
javni i privatni," a često je znao da prevlada onaj kojeg je on sebi dopuštao privatno. Prosto, 
Ciceron je “hranio? svoj ego smijehom. Znatno se razlikovao od Demostena, sa kojim ga Plutarh 
poredi u svojim Životopisima. Demosten nije koristio humor kao oružje, a Kvintilijan to 
objašnjava činjenicom da on nije bio vješt u tome kao što je bio Ciceron.?!“ Iako je Ciceron kroz 
historiju bio veličan, pa i od crkve koja je u srednjem vijeku sačuvala njegove spise, uvijek su 
postojali oni koji su pokušavali umanjiti njegov značaj. Zanimljivo da se Friedrich Nietzsche 
(1844-1900.) na predavanju o retorici u Bazelu 1870. osvrnuo na Ciceronovo djelo rekavši: 


“Cicero considers the book he wrote much later in life, de Oratore, to be very important, as far as 


20! Plutarh, Cic. 24, 315. 

22 Ibidem, 27, 318. 

23 Primjer:“Kad je Lucije Kota obnašao cenzorsku čast a bio je velik prijatelj vinu, Ciceron, dok se natjecao za 
konzulat, ožednje i, kako su prijatelji stajali uokrug oko njega dok je pio, reče:'S pravom se plašite da se na raljuti na 
mene naš cenzor zato što pijem vodu"; Ibidem. 

24 On nastavlja:“Kažu, naime, da je Enije rekao kako je lakše mudracu zadržati vatru u upaljenim ustima nego dobru 
dosjetku“; Ciceron, O govorniku 2-222, 183. 

205 Ibidem, 2-245, 192. 

2%6 Kvintilijan, Obrazovanje govornika VI-3, 205-206. (prevod: Petar Pejčinović) 

207 Ibidem, 197. 

2% Graf, 2000b, 29. 

20% Ibidem. 

21% Kvintilijan, Obrazovanje govornika VI-3, 197; Beard, 2014, 103. 

form and content are concerned... But he never understood the opposition of the true philosophers 
and the orators. His book is crude and distasteful compared to Aristotle 's.??!! Neovisno od brojnih 
zamjerki na njegova djela i ponašanja, on je ostavio ogroman utjecaj na rimsku civilizaciju čiji se 
odjeci osjete i danas. Njegovo ponašanje kada je u pitanju humor se mogu objasniti na vrlo 
jednostavan način. Često se teorija i praksa znatno razlikuju pa je isti slučaj i kod divergentne 
osobe kakav je bio Ciceron. I to nije samo na slučaju humora. Njegovi filozofski stavovi o teologiji 
se znatno razlikuju od njegove prakse kao rimskog sveštenika. Beard donosi uvjerljiv zaključak 
daje njegov pokušaj teoretiziranja bio njegova vježba, dok se u dijalogu više služio tradicionalnom 
pristupu.?'* Također, postojalo je dosta situacija u kojima se lažni govori prepisuju Ciceronu. Isti 
su prepričavani Cezaru, ali je on znao prepoznati koje šale su originalno Ciceronove, a koje ne.?!> 
Navedena pravila ne treba uzimati previše za ozbiljno. Moguće da ih je Ciceron naveo samo kako 
bi opravdao svoje ponašanje. Jasno da je njegova ljubav prema šali išla i van granica njegovih 
ideja, a druge emocije poput prkosa i ljutnje (koje podjednako spominje u svojim pismima) su 
preovladale njegovim govorima i dovele ga do nasilne smrti u kojoj je posebna srdžba izražena 


nad njegovim jezikom. 


Kvintilijan i “Institutio Oratoria? 

Marko Fabije Kvintilijan (Marcus Fabius Quintilianus, cc. 35-100. god. n.e.) porijeklom je 
iz hispanskog grada Calagurris, odakle je na preporuku oca otišao u Rim da studira retoriku. Preko 
svog učitelja Domicija Afera?!“ razvio je sklonost ciceronijanskom stilu. Iako se jedno vrijeme 
vratio u Španiju, ponovo dolazi u Rim u periodu kada je Galba postao princeps. Za vrijeme 


Vespazijana postao je prvi profesor retorike, ali je napredovao 1 na političkom polju kao konzul. 


215 


Bio je učitelj Pliniju Mlađem i Tacitu,?! ali i učitelj Domicijanove djece.?!* Kada se povukao sa 


pozicije profesora, u poznim godinama piše djelo “Obrazovanje govornika“ (Institutio Oratoria). 


Riječ je o priručniku iz retorike koji sažima i teorijske i praktične savjete od djetinjstva. Kvintilijan 


211 Connolly, 2007, 119-120. 

212 Beard, 2014, 

213 Corbeill, 1996, 225. 

214 U priručniku, Kvintilijan naglašava da je Domicije Afer pokazao uspjeh u duhovitosti i dosjetkama u svojim 
govorima. Naročito zanimljivo je da za njega Kvintilijan navodi da je izdao nekoliko knjiga sa duhovitošću i šalama, 
koje nažalost do danas nisu ostale sačuvane, ali je bitan podatak o proučavanju humora u antičkom Rimu; Kvintilijan, 
Obrazovanje govonika VI-3, 204. 

?I5 Mesihović, 2015, 83. 

216 Graf, 19914, 38. 

je smatrao da se govornik treba odgajati od malena. S toga su prve knjige ovoga djela posvećene 
upravo odgoju. Kvintilijan je protivnik filozofije, jer za formiranje mudrog čovjeka nisu zaslužni 
samo filozofi.?!" Unutar ovog priručnika u XII poglavlja on piše o brojnim zadaćama govornika, 
uključujući prvih pet knjiga o vaspitanju, zatim stilu, figurama, emocijama, metodi pisanja, 
pamćenje i izlaganje, i niza osobina koje govornik treba da ima (čestit, da poznaje historiju, 
proučava svaku parnicu, na šta da obraća pažnju prilikom izlaganja i sl.). Ono što razlikuje 
Kvintilijanov priručnik od drugih djela posvećenoj retorici, jeste što on ne slijedi dogmatizam. On 
smatra da ne postoje striktna pravila, zato što je nemoguće uvijek ih slijediti, ovisno od situacije 
ili vremenske distance. Kvintilijan se osvrće na druge teoretičare, ali bira iz njihovih djela ono što 
je po njemu najbolje. Svojim čitaocima ostavlja punu slobodu da na osnovu njegovih zaključaka 


donesu vlastiti sud.215 


U sklopu VI poglavlja koje se odnosi na emocije, nalazi se potpoglavlje posvećeno 
smijehu. Kvintilijan poseban fokus pridaje emocijama smatrajući da je najvažniji dio sudskih 
govora završetak, jer se taj dio zasniva na obraćanju emocija. To je najmoćnije sredstvo putem 
kojeg govornik može postići ono što želi, samim tim je i najteži dio. “Upravo se u emocijama 


> 46 


ogleda sva snaga govorništva." Smijeh će kod sudaca “otjerati? “turobna i nevesela njegova 
osjećanja i često mu odvraća pažnju od predmeta, a ponekad ga čak i osvježava i povraća snagu 
kada prezasićenost i umor njim ovladaju.??? Kvintilijan za razliku od Cicerona smatra da na šale 
ne treba primjenjivati striktna pravila, već da ovise o prirodi i prilikama. Iz toga razloga su često 1 


«s 


beznačajne šale poput lakrdije 1 glumaca smiješne i nemoguće je obuzdati smijeh koji “često 
provali protiv naše volje i iznuđava prinzanje svoje snage ne samo našim licem i glasom nego, 
štaviše, potresa čitavo tijelo.?*! Humor također služi kao zaštita govora od dosade. Kvintilijan se 
slaže sa Ciceronom da smiješni pokreti i poglede treba ograničiti, jer najneukusnija je ona šala 
koja se nameće kao duhovita.?** Međutim za razliku od Cicerona, Kvintilijan smatra da govorniku 


nikada ne smije biti cilj vrijeđanje i ne treba se voditi načelom da je “bolje izgubiti prijatelja nego 


dobru šalu.?** Kao što nikada ne treba napadati da se ne bi izrodila neprijateljstva. Također nije 


217 Mesihović, 2015, 83. 

218 Pejčinović, 1985, 23 

2)? Kvintilijan, Obrazovanje govornika VI-2, 189. 
220 Ibidem, VI-3, 197. 

221 Ibidem, 198. 

222 Ibidem, 200-201, 202. 

223 Ibidem, VI-3, 200-201, 202. 

svaka sudnica prikladna za smijeh, neke ne dozvoljavaju, a kod drugih je možda slučaj sućuti 1 sl. 
Specifičan je Kvintilijanov navod u kojem piše o mogućim uporedbama: sa imenima, sa 
životinjama. On navodi da je trenutno naročito u modi izazivanje smijeha poređenjem ljudi sa 
nekim predmetom (primjer: Publija Blesija naziva gvozdenom kopčom nekog Julija zbog njegove 
puti i mršavosti).“ Ovaj navod pokazuje da je određeni tip šale mogao biti u trendu, i prenositi se 
među ogromnom masom i izazivati kolektivni smijeh. Kvintilijan također nabraja znatan broj šala 
koje se vežu za dvosmislenost. On primjećuje i metafore, anekdote, ironiju, hiperbolu, proricanje 
optužbe protiv sebe, licimjerno priznanje duhovitosti, ismijavanje i dr. Za razliku od Cicerona on 
ubraja i šale na svoj račun, ali ih ne preporučuje govornika.?** Čak i riječ sama po sebi može biti 
smiješna.* Najugodnije šale su one koje su dobroćudne i lako svarljive. Međutim, prema 
Kvintilijanu najveći smijeh izaziva ona šala koja u sebi krije iznenađenje i pogrešno shvatanje 
tuđih izjava, a ovaj tip šale je znatno sličan Ciceronovoj dvosmislenosti. Ipak Kvintilijan pravi 
neznatnu razliku. On dvosmislenost tumači idejom da najveći smijeh izazivaju šale koje u sebi 
kriju licemjerstvo.?*" Ukoliko je neko uhvaćen u nelagodnom položaju može se izvući nekom 
veselom šalom.?* Ovakav vid šale je u savremenom dobu često primjenjiv, a ideja je “stara? 
hiljadama godina. Fokus priručnika predstavlja urban tj. fino odgojen čovjek koji zna u kojim 
situacijama i sa kojim šalama treba da se šali. Značaj Kvintilijanovog udžebnika leži u brojnim 
primjerima viceva koje on prenosi od drugih ili ih je sam pronašao, a često se odnose na 


svakodnevnicu ili na brojne Ciceronove, Cezarove, Galbine i Pompejeve šale. 


U sudnici, forumu i senatu ispred mase podijeljenih na različite frakcije, izlazi govornik 
koji svojim stasom, glasom i pokretima iznosi svoja razmišljanja o goručem pitanju. Neizostavan 
element u njegovom govoru jesu emocije: tuga, ljutnja, smijeh i dr. Govornik se taktički služi 
humorom, šalama koje smisli u datom momentu kako bi “uništio* protivnika, a većini približio 
svoje ideje. Ili jednostavno stvorio dobru atmosferu sa šalama. I u većini slučajeva govornici su to 


uspjevali. Središnji izvori za oratore, ali generalno humor u antičkom rimu su analizirani 


24 Kvintilijan, Obrazovanje govornika VI-3, 200-201, 208. 

225 Beard, 2014, 124. 

226 Kvintilijan obrazlaže da Ciceronovo spominjanje riječi stomak u jednom pismu sugerira na humor zbog konteksta 
u kojem je navedena (,,Ciceron objašnjava kako strpljivo podnosi Cezarovo vrijeme:'Ove se nevolje moraju ili 
Katonovim duhom ili Ciceronovim stomakom podnositi'.“); Kvintilijan, Obrazovanje govornika VI-3, 220; Beard, 
2014, 124. 

227 Kvintilijan, Obrazovanje govornika VI-3, 211-214. 

2% Ibidem, 217. 

Ciceronov i Kvintilijanov spis o istim. Jasne su razlike i sličnosti između ova dva vrhunska 
retoričara. Dok je Ciceron bazirao svoj spis na 91. god.pr.n.e., Kvintilijan je pisao godinama poslije 
Cicerona i nije vremenski ograničen. S toga je mogao uvrstiti šale koje Ciceron nije mogao. 
Ciceron zasniva svoje teorije na pravilima, a Kvintilijan koji se ugledao na Cicerona, izbjegava 
dogmatizam, smatra da su određene šale ovisne od osobe ili situacije. Dok Kvintilijan smatra da 
je ismijavanje previše agresivno, Ciceron ga koristi i van granica koliko je on lično dozvolio. Iako 
rimski humor sadrži brojne vrste šala, koje su obojica prepoznali, oni ističu dvosmislenost kao 
jednu od “najboljih? šala. Kvintilijan skreće još veću pažnju na to da orator ne smije dozvoliti da 
bude ismijan, te da šale trebaju biti istinite. Također, kao pripadnici elite na humor su gledali “sa 
visine". Nisu cijenili šale koje smišljaju glumci i mimove. Iz razloga što nisu sadržavale potrebnu 
mudrost, već su bile same po sebi smiješne. S toga je “hijerarhijski? ta vrsta šale bila na dnu, dok 
je duhovitost i dvosmislenost bila na vrhu. Obojica su pored govorništva bili involvirani u politiku. 
Posebno je zanimljivo koliko je jedna emocija koja nije nužno pozitivna, mogla da utiče na važne 
događaje i okrene njegov tok. Bez ova dva djela, ne bi bilo moguće precizno odrediti kolike su 


bile granice spoznaje smiješnog u antičkom Rimu. 


48 


V SMIJEH NEVIDLJIVIH 


“Men have been wise in many different modes; 
but they have always laughed the same way " 
- Samuel Johnson??? 


Mnoštvo sandala koje koračaju popločanim uličicama, prolazeći pored kafana, bordela, 
pekara, insula iz kojih pored glasova, dopiru i svakodnevni smijeh djeteta, odraslog i starog. Nisu 
potrebani historijski podaci koji potvrđuju da se smijeh redovito odvijao i među onom većinom 
koja je posmatrana kao plebs, seljaštvo ili neslobodni. Dok se u ostalim poglavljima rad fokusira 
na elitu, sada je ovu emociju koja odražava moć moguće locirati kod onih koji stvarnu moć nemaju. 
Riječ je o gotovo nevidljivoj skupini koja je ostavila sporadičan ili gotovo nikakav trag u historiji. 
Upravo iz tog razloga svakodnevnica nekog društva šarmira svakog historičara koji teži 
propitivanju. Pristup ovoj temi je omogućen na osnovu glasova elite poput izvora: Marcijalovi 


, 


“Epigrami'", Petronijev “Satirikon", Zbirka viceva “Filogelos" i mnogih drugih. Međutim, 
perspektivu je moguće proširiti na osnovu vizuelnih prikaza sačuvanih u Pompejima i Ostiji. Prvi 
dio ovog poglavlja baziran je na određenim svakodnevnim situacijama tj. u ulicima gdje je moguće 
locirati humor “običnog čovjeka, a to su praznici, vizuelni prikazi koji se nalaze u konobama, 
bordelima, kao i grafiti na mnogobrojnim zidovima. Drugi dio se odnosi na različite strukture ljudi 
kod kojih je moguće pronaći trag smijeha u svrhu odgovora čemu se to “obični* ljudi smiju, iz 
kojih razloga, na koji način i sl. Riječ je o sljedećim skupinama:?vojska, scenski umjetnici 


231 


(glumci, mimovi, lakrdijaši), prostitutke,“* robovi, ludaci, te odnos Rimljana prema “drugima'. 


Humor u svakodnevnici odnosi se na ulogu društva koje čini jednu zajednicu. Kao što je 
već rečeno, Bergson i Žak le Goff smatraju da je za smijeh potrebna grupa ljudi koja se smije 
istome.?** Smijeh utiče na struktruiranje društva. Plutarh u djelu “The Dinner of the Seven wise 
men' ukazuje na koji se način društvena hijerarhija odražava na smijeh. Prema Plutarhu uspjeh 
neke šale ovisi od toga ko je izvora šale ukoliko šalu o rođenju u siromašnoj porodici izgovori 
osoba koja je siromašna- šala je smiješna. Međutim, ako istu šalu izgovori aristokrata šala će biti 


shvaćena kao uvreda." On naglašava da treba birati osobu kojoj se govori određena šala: šala 


22 Beard, 2015, 11; Halliwell, 2008, 1. 

23% Unutar ove skupine nalaze se i liječnici, međutim njima će poseban prostor biti posvećen u šestom poglavlju. 
231 Koje će biti predstavljene u sklopu praznika Floralia. 

232 Bergson, I, 10.; Le Goff, 2000, 36. 

233 Beard, 2015, 28. 

koja je smiješna sa prijateljem, neće biti smiješna ocu ili supruzi.?** Plutarhovo mišljenje djeli 
Kvintilijan, sugerirajući da: “Mnogo znači i mjesto na kome je šala izrečena. U društvu i 
svakodnevnom razgovoru slobodnije šale priliče osobama nižeg društvenog sloja, a vedrije svima 
bez razlike." Pri tome naglašava da i situacija treba da bude odgovarajuća.?** Jasno da je 
Kvintilijan kreirao dihotomiju između elite i nižeg sloja čije su šale slobodnije, što on očito 
postavlja u negativan kontekst, dok eliti odgovaraju vedrije šale. Riječ je o stereotipnom prikazu 
“izolirane? elitne pristojnosti,*?" dok se svi “drugi* služe prostačkim šalama. Smijeh je možda 
najvažnija karakteristka na osnovu koje “niži sloj ismijava elitu.2** Sam rimski zakon je 
zabranjivao ismijavanje građanina, a to je u praksi označavalo aristokratu. Šale su funkcionirale 
unutar grupe kao instrument kohezije, dok van grupe šale prijete statusu.?*? Ideja da smijeh 


struktuira društvo oko osobe, bila je prisutna i tokom srednjeg vijeka.?*“ 


Praznici 


U sklopu fenomena rimske kulture spadaju i praznici posvećeni paganskim bogovima. 
Tijekom cijele godine, u svakom mjesecu, su postojali razni praznici koji su manifestirani kroz 
festivale, igre (Ludi), gozbe i druge ceremonije. Posebno je važna činjenica da su tu bile prisutne 
sve društvene strukture. Prema određenoj literaturi svi oni su imali samo tada pravo na slobodnije 
ponašanje i izražavanje. Ovakva tvrdnja je upitna, jer postoje brojni dokazi gdje plebs i siromašni 
slobodno izražavaju smijeh 1 izvan okvira praznika. Psihološki efekat praznika objašnjava Freud 
kao slobodu u kojoj je moguće raditi sve što je zabranjeno. U sklopu brojnih ceremonija ljudi su 
bili vođeni nedoličnim ponašanjem, što je bila jedna vrste otpora svakodnevnom životu.?“! Ovo 


Ernst Kris naziva “holiday for the superego.?** I Grci i Rimljani“ su imali praznike u kojima su 


234 Beard, 2015, 59. 

285 Kvintilijan, Obrazovanje govornika III- 28, 202. 

?%6 Ibidem, III-31, 202. 

231 Za elitu se uvijek vežu pozitivne emocije: elegancija i urođena kreativnost je nesumnjivo osobina elite.; Graf, 
1991a, 29. 

238 Toner, 2009, 96. 

25% Ibidem, 32. 

24% Le Goff, 2000, 40. 

241 Segal, 1987, 26. 

42 Ibidem, 30. 

243 "Festivals for fools' su bili usavršeni tokom srednjeg vijeka u XII i XIII stoljeću, te je renesansa doprinijela 
karnevalu elemente iz srednjeg vijeka. Praznik je podrazumjevao da niže svećenstvo izabere 'lažnog' biskupa, a 
ceremonija parodiranja je realizirana uz 'dobar' humor. Victor Hugo u Zvonar Crkve Notre-Dame prikazuje 
Kvazimoda kao odabranog lažnog papu tokom festivala. Nakon tri stoljeća crkva je uspjela da ovaj praznik podvrgne 
reformaciji.; Attardo, 2014, 237. 

se ponašali budalasto.“*“* Vjerovatno su svi praznici bili prepuni veselja i smijeha, ali nekoliko njih 
su po tome istaknuti. Riječ je o praznicima: Lupercalia, Floralia, Saturnalia. 

Lupercalia je praznik koji se odvijao od 13. do 15. februara. Riječ je o prazniku kojeg je 
moguće datirati i prije Rimljana, što objašnjava činjenicu zašto u periodu kasne Republike nije baš 
najjasnije kojem božanstvu pripada. Moguće ga je povezati sa vučicom koja je spasila Romula i 
Rema i Faunom Inuusom koji je bio zaštitnik parenja. Iz toga razloga manifestacija se odvijala 
nagih tijela. ** Festival je povezan sa rastom brade kod muškaraca. Procedura se odvijala tako što 
su mladići odlazili u pećinu u kojoj je prema legendi vučica dojila Romula i Rema. Tu su žrtvovani 
koze i psi. Zatim je žrtveni nož obrisan od čelo dvojice vodećih mladića koji su krv obrisali vunom 
umočenom u kozje mlijeko. Mladići su tada se smijali i oblačili u kozije kože i prisustvovali gozbi. 
6 


Poslije jela su nagi trčali gradom, udrajući žene pojasevima napravljenim od kože žrtvenih koza.?* 


Praznik je bio posvećen odrastanju, te je imao elemente seksualnosti. Slavio se sve do V st. n.e.“ 


Floralia je osnovana 173. god. pr.n.e., a odvijao se u periodu od 28. aprila do 1. maja, u 
čast Flore, boginje cvijeća i proljeća.“ Ovaj praznik je bio izričito namjenjen plebsu. Kreirani su 
Ludi koji su u toku šest dana imali brojne manifestacije. Početak je podrazumjevao pozorišne 
predstave tj. mimovi u kojima su učestvovale i prostitutke“? kojima je bilo čast da budu 
izabrane.“ Ples je djelovao apotropjeski, jer je namjenjeno da donese sreću.?*! Iz tog razloga se 
publika smijala.?** Juvenal navodi da su prostitutke plesajući gole ismijavale gladijatorske borbe. 
Međutim, njegov iskaz je namjenjen da ismije njih, pitajući se kako je moguće nazvati takvu ženu 
pristojnom, koja nosi kacigu i prezire vlastiti spol, ona koja voli bitke iako ne želi biti muškarac. 
Tokom ove glume nisu bile nošene maske što je davalo oslonca da se improvizuju groteskni izrazi 
lica. Postojao je jedan glumac pod imenom Stratocles koji je glumio ružne stare muškarce, 


pametne robove, svodnike, parazite i druge šaljive uloge. On je imao sposobnost da “uranja vrat u 


244 Morreall, 1982, 119. 

245 Mesihović, 2015, 214, 200, 199. 

24 Harlow i Laurence, 2001, 74. 

241 Mesihović, 2015, 951. 

24 Ibidem, 1276, 214. 

2% Prostitutke nisu imale pravo glasa. Često su bile predmet ismijavanja u brojnim grafitima na zidovima bordela u 
kojima su radile, epigramima i drugim satiričnim prikazima. 

25% Richlin, 1992, 10. 

251 U Grčkoj poeziji smijeh je često povezan sa slavljem kroz izraze: more, cvijeće, proljeće, grožđe i sl; Halliwell, 
2008, 15. 

252 Clarke, 2007, 22. 

253 Juvenal, Sat. VI: 231-285, 41. 

ramena", glasan smijeh, dobru okretnost. Ovakve karakteristike su budile gromoglasan smijeh kod 
posmatrača. Cjeloukupna igra ludaka obrijanih glava, obučenih u višebojnim kostimima,“ 


izazivala je vulgarnost kojoj se publika smijala. 


Najveću pažnju brojnih historičara je okupirao praznik Saturnalije održavan 17. XII, koji 
je bio posvećen bogu Saturnu. Literatura prikazuje Saturnalije kao alternativni svijet, praznik koji 
su siromašni i neslobodni ljudi dali sami sebi. Kroz Saturnalije su oni ismijavali sve što je smatrano 
za ozbiljno: bogove, zakone, vlast, pristojnost,?* itd.2%* Iscenirane su tri faze praznika u koje je 
teško povjerovati: u prvoj su bili spektakli, komične predstave, zatim parodiranje 1 ismijavanje 
nadležnih i elite, i na kraju psovanje elite.*" Prema literaturi su novodno ismijavali i samog 
princepsa Julijana zbog brade, stila života, zato što ne voli pozorište 1 sl. Neki čak idu tako daleko 
da navode da su siromašni ubijali onoga koga su odredili za kralja.“* Nasuprot stavovima koji su 
navedeni ovdje i u uvodu, Mary Beard smatra da je pogrešno rezonovati praznike, a naročito 
Saturnalije, kao jedini prostor gdje je plebs mogao da se slobodno ponaša i ima “komične “ispade'. 
Autorica naglašava da je literatura bila pod ogromnim utjecajem Bakhtinove teorije koja povezuje 
rensansni karneval sa Saturnalijama. Prema autorici preuveličan je hijerahijski preokret: gdje 
robovi čekaju na večeru od strane svojih gospodara, gdje je rob ili klovn mogao biti izabran za 
voditelja ceremonije, da su robovi preuzeli brigu o svojim domaćinstvima dok su trajale 
svečanosti, gdje je zastupljeno prevelika količina alkohola, kockanja i smijeha.? Cjeloukupni opis 
više odgovara karnevalu, nego antičkom prazniku. Autorica ističe da praznik jeste bio sproveden 
u paradi slobode, igrama, ali da je sam tok događaja, zamjena društvenih uloga, a naročito smijeh 
teže locirati. Međutim, ona također navodi da je moguće pronaći neke sporadične tragove o 
zamjeni društvenih uloga kod Makrobija, Seneke i Horacija, ali da je to više plod mašte tih autora 
nego što je u stvarnosti bivalo tako.*% John Clarke je jedan od rijetkih koji prilikom analize 
antičkog humora se osvrće na Saturnalije. On je mišljenja da je zamjena društvenih uloga postojala 


što je primjetno na osnovu antičkih vizuelnih prikaza, kao i Horacijeve satire gdje on govori svome 


254 Toner, 2009, 105. 

25 Sama činjenica što je istaknuta pristojnost kao nešto što siromašni ismijavaju, dokazuje da je riječ o plodu mašte 
kasnije literature. 

256 Toner, 2009, 95. 

251 Ibidem, 93. 

258 Ibidem, 94, 93. 

25% Beard, 2014, 63. 

260 Tbidem, 64-65. 

robu Davusu da ga slobodno kritzira.?! Rimski praznici će zauvijek ostati nedovoljno osvjetljeni 
i samim tim pod utjecajem brojnih maštovitih pretjeranih interpretacija, ali je neosporna činjenica 
da su prisustvovali svi slojevi i da je smijeh bio prisutan neovisno u kolikoj mjeri i zbog kojih 


razloga. 


Pored praznika postojali su različiti spektakli koji su se odvijali najčešće u teatru, poput 
gladijatorskih igri, ili životinja koje su obučene u kostime i izazivaju smijeh. Posebnu pažnju 
zaokupljuje javna pogubljenja odmetnika. Nagao muškarac sa krilima je tjeran da se baci sa visine 
na pod Koloseuma. U ovoj egzekuciji, mit o Dedalu i Ikaru je postajao stvarnost. Mase koje su 
dolazile da vide osobu koja očajnički pokušava da uzmahuje lažnim krilima, bili su svjesni da mit 
neće oživjeti, ali iščekivanje je dovodilo publiku u haotičan smijeh. Zapravo zbog činjenice da je 
Dedal ignorisao riječi svoga oca, kao što je odmetnik ignorisao zakone, ovaj je čin parodirao 
moralnu lekciju i bivao smiješan publici. Odmetnici su također podvrgavani ubistvima u pokušaju 
oživljavanja Herkulove lomače koja ga je prema mitologiji učinila besmrtnim. Ili ženske 
odmetnice koje su imitirale Pasifajin seksualni čin sa bikom. Paralelno sa pogubljenima, u 
Pompejima su sačuvani slikovni prikazi ova tri mita.?** Svaki odmetnik je prolazio kroz javno 


poniženje, ali su Rimljani taj čin prezentirali u svrhu zabavljanja i smijeha. 


Vizuelni prikazi 


Izvjesni Servilius Geminus je večerao jedne noći 
u kući poznatog slikara Lucius Malliusa 

Večera je prošla dobro, ali nakon što je vidio 

da je domaćinov sin ružan i fizički slab 

Servilius nije mogao da zaustavi porugu kazavši 
“Tvoje statue nisu toliko dobre u odnosu na slike.? 
Mallius mu je odgovorio “Naravno, 

skulpture pravim noću, dok danju slikam '??$# 


Rimski svijet je iza sebe ostavio bezbroj mozaika, fresaka, graffita, skulptura, slika na 
manjim predmetima (lampama, gemama), i mnogih drugih koji će zauvijek buditi radoznalost. 
Svako umjetničko djelo u sebi nosi skriveni svijet koji gledalac pokušava odgonetnuti, ali se uvijek 
zadrži na subjektivnom dojmu. (Slika 01. i 02.) S toga je gotovo nemoguće odbaciti savremeno 


poimanje humora od antičkog mentaliteta. Ipak, za pojedine vizuelne prikaze moguće je izričito 


261 Clarke, 2007, 20. 

262 Ibidem, 23-25. 

263 Šaljiva dosjetka slikara se odnosi na njegov brak. Ipak šala zaslužuje svoje mjesto u sklopu poglavlja o vizualnim 
prikazima, jer je fizički izgled upoređen sa vizuelnim prikazmo. Pritome ukazuje na odnos slikara i drugih; Schulten, 
2002, 212. 

reći da su namjenjeni da nasmiju, na što ukazuju mnoge činjenice, između ostalog natpisi pored 
vizuelnog. To potvrđuju i pisani izvori. Ciceron u De orator imenuje šta sve izaziva smijeh, on 
navodi i portrete “u pravilu upravljeni protiv ružnoće ili neke tjelesne mane, a uključuju usporedbu 
s nekim ružnijim predmetom. '?% Plinije Mlađi (61-113. god. pr.n.e.) objašnjava dojam koji izaziva 
teatar opisujući prikaze hrane koji se nalaze na zidovima u svrhu pohvale proljeća 1 božanstva. 
Prema Pliniju jednom djelu tih prikaza gledaoci će izraziti divljenje, dok će se drugom djelu 
smijati, iako on vjeruje da su gledaoci previše ljubazni da bi se smijali.2* Zapravo vizuelni prikaz 
nadmašuje govorni humor, jer su i glumci i mimovi bili najvećim dijelom zasnovani na vizuelnom: 
grimasama, gestikulacijama, maskama i sl. Analizom vizuelnih prikaza pomjera se granica iz Rima 


na Pompeje i Ostiju. 


Svoje studije o mnogobrojnim pitanjima kroz vizuelno posvetio je historičar umjetnosti 
John Clarke.?% Clarke pristupa pažljivo ovoj delikatnoj temi, nastoji argumentirati svoje stavove 
drugim pisanim izvorima, te naglašava da je riječ samo o intrepretaciji a ne konačnim činjenicama. 
S druge strane, Mary Beard vizuelne prikaze u potpunosti odbacuje iz razloga što je prema njoj 
nemoguće odrediti da li se neko nasmijao tome. Ove tvrdnje argumentira sa primjerom koji koristi 
John Clarke.?" Riječ je o mozaiku iz Pompeja iz kuće tragičnog pjesnika gdje je prikazan pas?% 
sa natpisom CAVE CANEM u prevodu “Čuvaj se psa!" (Slika 03.) Clarke smatra da je mozaik 
smiješan zbog realističnog prikaza psa. Zbog toga osoba koja vidi mozaik bi zaista bila uvjerena 
da je riječ o pravom psu, pa bi se uplašila, ali bi ubrzo shvatila da je riječ o mozaiku. I tada bi 
nastupio smijeh prouzrokovan dvosmislenošću i olakšanjem.“ Beard smatra da je nemoguće 
odrediti da li je ovo bilo smiješno nekome u antičkom svijetu, smatrajući da je Clarke mozaik 
posmatrao iz ugla savremenog života gdje se redovito nalaze na ulaznim vratima natpisi “Čuvaj se 
psa!", pa mu je zbog sličnosti mozaik bio smiješan." Međutim, Beard previše olako odbacuje 


vizuelne prikaze (vjerovatno jer se knjiga bazira samo na smijeh, a ne na humor) i na taj način 


264 Ciceron, O govorniku II- 266, 200. 

265 Carcopino, 1941, 141. 

26 Riječ je o VI poglavlju drugog dijela knjige ,,Art in the Lives of Ordinary Romans: Visual Representation and Non- 
Elite Viewers in Italy, 100 B.C.- A.D. 315“ i knjiga objavljena samo četiri godine poslije, a koja je namjenjena 
isključivo istraživanju vizuelnog smijeha: ,,Looking at laughter: humor, power, and transgression in Roman visual 
culutre, 100 B.C.- A.D. 250“. 

267 Beard, 2014, 58-59. 

26% Bezbroj je mozaika pasa, ali i realističnih prikaza hrane kojoj je bio cilj da zavara osobu u smislu da je neka hrana 
pala na pod; Clarke, 2007, 59. 

?# Ibidem, 54. 

27% Beard, 2014, 58. 

iznosi kontradiktoran stav sa njenim temeljnim zaključkom, a to je da je savremeni smijeh sličan 
sa rimskim. Također izostavlja bitnu činjenicu da Petronije u Satirokonu?“! navodi sličnu situaciju, 
koja potvrđuje da je ovo antičkom čovjeku smiješno. “Lijevo naime od ulaza, nadaleko od 
vratarove sobe, na zidu je bio naslikan golem pas na lancu, a iznad njega je bilo napisano velikim 
slovima: “ČUVAJ SE PSA. I moji se drugovi dakako nasmiju, a ja, čim sam došao k sebi, nisam 
prestao razgledavati po redu cijeli zid. (...) sve je to obazrivi slikar vjerno prikazo zajedno s 
naptpisom. "7? Jedan izvor, koji je pritome fikcija, nije dovoljan dokaz koji bi odredio da je drugim 
Rimljanima ovaj prizor bio smiješan. Međutim, činjenica da Petronijev lik ne izražava nikakvu 


sumnju, štaviše očekuje da se smiju, sugerira da je to uobičajna radnja.?? 


Beard je s razlogom ukazala na Clarkeov prevelik optimizam, ali na pogrešnom primjeru. 
Clarke nudi selekciju brojnih vizuelnih prikaza koji sugeriraju da su namjenjeni smijehu, ali 
pojedine prikaze nije uvjerljivo opravdao. Ovi prikazi se tiču poglavlja koji se veže za seksualni 
humor, u kojem je Clarke prenaglasio seksualnost kao taboo rimskog svijeta u smislu da mnogi 
aktovi nisu bili prihvatljivi za elitu, s toga su i izbjegavani. Očito da je Clarke u ovoj analizi, iako 
je nastojao da pokrepi argumentima (nekim Marcijalovim navodima i sl.), dao previše na mašti i 
pretjeranoj usporedbi savremenog svijeta sa antičkim. Neovisno od ove analize, postoje vizuelni 
prikazi za koje se vežu čvrsti dokazi da im je humor bio namjera. Važno je naglasiti da Clarkeova 
teza ne predstavlja samo izričiti humor, već on smijeh povezuje sa apotropjeskim značenjem, gdje 
su vizuelni prikazi (i ne samo oni) navodili na smijeh kako bi sujevjernog Rimljanina odbranilo 
od zlih duhova. Iz toga razloga često su božanstva bila povezana sa humorom. Vizuelni humor se 
nalazio na mjestima koja su bila opasna poput mračnih ćoškova, mostova, banja, stepenica i sl.7* 
U radu će biti navedeni samo oni primjeri koji se vežu za niže slojeve, iako Clarke navodi i 


vizuelne prikaze kod kojih nije jasna društvena struktura ili se vežu za elitu.?"* 


21] Clarke koristi ovaj primjer kako bi argumentirao svoj navod. 

272 Petronije, Satirikon Knj. XV: 29, 39-40. (Prevod: Antun Slavko Kalenić) 

273 Engleski prevod Petronijeve knjige prevodi da su njegovi prijatelji se nasmijali njegovom strahu izazvanom 
mozaikom, a ne psu. Bilo koji razlog da je u pitanju, smijeh jeste povezan sa prikazom psa. 

214 Clarke, 2007, 63. 

215 Vrijedno je spomenuti da su u bogatim vilama u Pompejima (Kuća Menander) nalaze brojni prikazi bogova 
(Dionisa, Venere, Merkura, Zeusa, Apolona) koji su prikazani kao maleni ljudi, ružnog izgleda, ni blizu onoga kako 
se inače prikazuju. U istoj toj vili se nalaze prikazi Lapith žena koje su simbolizirale jake žene, ali ovdje su 
predstavljene kako bježe od minotaura, a nema muškaraca koji će ih spasiti. U vili Masseria di Cuomo imaju prikazi 
Eneje kao majmuna koji datiraju iz vremena kada je August postao princeps, što Clarke povezuje sa ismijavanjem 
njegove porodične veze sa Enejom.; Više u Clarke, 2007, 133-161. 

Freske u kafanama su primjeri za koje je moguće sa sigurnošću tvrditi da su dolazile u 
doticaj ili da su produkt plebsa i siromašnih. Ističe se kafana Salviusa u kojoj se na zidovima nalaze 
uzastopno četiri scene gdje ljudi dolaze u nezgodne situacije povezne sa kockanjem, opijanjem i 
sexom. Datirana je u period cc. 60-70. god. n.e. Slične scene se ponavljaju i u drugim kafanama, 
ali ovdje je umjetnik osobama dao glas. Nasuprot da ismije elitu koja tu ne prisustvuje, umjetnik 
je izabrao da ismije onaj sloj koji redovito dolazi. Clarke analizira scene na sljedeći način. Prva 
scena prikazuje par muškarca i ženu koji se ljube, iznad njih se nalazi rečenica: “nolo cum 
Myrtale... što prema Clarkeovom prevodu znači “I don 't want to... Miritalis. " Clarke sugerira da 
muškarac ne želi da izlazi više sa Miritalis. On vjeruje da je umjetnik zabilježio momenat jednog 
para koje je viđao tu.?'* Druga scena prikazuje dva isfeminizirana muškaraca koji sjede i ženu koja 
nosi vino. Iznad prvog muškarca koji pruža ruku stoji riječ “hoc * tj. “Here ", dok drugi muškarac 
govori “non/ mia est? tj. “No! It's mine!', a žena “izgovara' “qui vol/ sumat" tj. “Whoever wants 
it, take it", ali ona ubrzo mijenja mišljenje i govori “Oceane/ veni bibe“ tj. “Oceanus, come and 
drink *?"" Samo navođenje imena Oceanus može se interpretirati na različit načine: ili žena 
imenuje jednog od ta dva muškarca ili je riječ o poznatom gladijatoru Oceanusu ili je riječ o nekoj 
lokalnoj šali ili je možda “izbacivač' s obzirom da Marcijal spominje četiri puta izbacivača 
Oceanusa.Z75 Šala je jasna, dvojica muškaraca su predstavljeni isfeminizirano nasuprot žene koja 
u njihovoj raspravi pobjeđuje. Scena tri i četiri predstavljaju narativ u dva prikaza dvojice 
muškaraca krupnih tijela i kratke kose sa bradom koji započinju raspravu zbog kockanja. U sceni 
tri jedan muškarac drži posudu sa kockicama i govori “exsi? tj. “I won", dok njegov suparnik 
govori “non/ tria duas/ est" tj. “It's not three, it's two". U sceni četiri ova dvojica muškaraca 
započinju tuču. Muškarac s lijeva govori: “noxsi/a me/ tria/ eco/ful" tj. “You no-name. It was three 
for me. I was the winner", dok njegov protivnik govori “orte fellator/ eco fui" tj. “Look here 
cocksucker. I was the winner". U ovoj sceni prisustvuje i gostioničar koji govori “itis/ foras/ 


rixsatis" tj. “Go outside and fight it out?.?" (Slika 04.) 


Nije neobičajno da je prikazano kockanje na ovakav način, s obzirom da je kockanje bilo 
jedno od glavnih hobija “običnog? čovjeka. Česte su bile tuče između dvojice muškaraca, gotovo 


jednakih statusa. Ismijavanje je bilo osnovni segment u ponižavanju svoga protivnika u svrhu 


276 Clarke, 2007, 122; Attardo, 2010, 651. 
277 Clarke, 2007, 122. 

28 Ibidem, 123. 

2? Ibidem, 124. 

pobjede.?* Prema Clarkeu ove četiri scene predstavljaju odraz strahova onih koji dolaze u kafanu, 
koji ne žele da ostali saznaju čega se plaše, svađaju i sl. Oni koji tu dolaze su i naslikani, s toga to 
izaziva smijeh gledalaca koji misli to sam mogao biti ja.?*! Clarke u studiji iz 2003. godine također 
analizira ove slike u svrhu smijeha običnih ljudi, ali u ovom slučaju je prenaglasio ulogu društvene 
diferencijacije. S toga je u sklopu ovog djela donio zaključak da ljudi koji sjede i kockaju, te kada 


pogledaju u fresku, nasmiju se potencionalnom gubitku sreće u igri.?%? 


Slično gore navedenoj postoje freske u Ostiji pod nazivom Seven sages ili Sedam 
mudraca, koja je bila naslikana u toaletu kafane. U ovome slučaju “niži? slojevi ismijavaju 
intelektualnu elitu. Datiranje ovih slikovnih prikaza se veže vjerovatno za 100-120. god. n.e. 
Clarke analizira ovu fresku na sljedeći način. Umjetnik je nastojao da kreira nebesku atmosferu u 
kojoj su likovi naslikani slično kao satue koje su se nalazile u vilama bogataša. Natpisi su na 
Grčkom jeziku, jer je umjetnik nastojao da likove smjesti u Atenu. Prvi lik sa lijeve strane ima 
iznad sebe napisano “Ut bene cacaret ventrem palpavit Solon" tj. “To shit well Solon stroked his 
belly". Sa desne strane se nalazi Thales iz Mitilene koji je svježe obrijan, sa kratkom kosom i poput 
Soluna drži palicu. Iznad njega je napisano “Durum cacantes monuit ut nitant Thales " tj. “Thales 
advised those who shit hard to really work at it". Ispod mudraca se nalazi rečenica “(u)tarix 
xylosphongio "', tj. “use the sponge on a wooden stick". Sljedeći lik je nabolje očuvan. Riječ je o 
Chilonu iz Sparte koji drži palicu u ruci, a iznad njega se nalaze riječi koje sugeriraju zašto je on 
bio toliko mudar čovjek: “Vissire tacite Chilon docuit subdolus" tj “Cunning Chilon taught how 
to fart without making noise." Ostala petorica muškarca su najslabije očuvani. Sa lijeve strane 
(ispod Thalesa) nalazi se muškarac sa riječima “mulione sedes" tj “You are sitting on a mule 
driver?“ U rimskom svijetu oni koji jašu mazgu su u narodu upamćeni kao glupavi poput 
životinja kojima su vozili. Clarke sugerira da je zbog tog spominjanja prikazani Grk imao 


zatvor.?%* On je gledao prema muškarcu koji se nalazi na donjem zidu. Prvi muškarac govori 


280 Toner, 2009, 111. 

21 Clarke, 2007, 124. 

282 Clarke, 2003b, 168. 

283 Riječ je o apsurdnom prikazu sedam mudraca iz VII stoljeća pr.n.e. Posebno je interesantno da su prikazi sedam 
mudaraca redovito nalazili u bogatim vilama Grka i Rimljana. Ibidem, 170, 178. Također, jedan od sedam mudraca 
Cleobulus of Lindos je smatrao da se ne treba otvoreno smijati ispred onih koji su predmet ismijavanja, jer će pojedinac 
na tan način postati njihov neprijatelj.; Halliwell, 2008, 41. Ovo je moguća indikacija zašto su upravo oni ismijani od 
strane Rimljana. 

284 Clarke, 2007, 125-127. 

285 Ibidem, 127. 

“propero" tj. “I'm hurrying up", a to je vjerovatno odgovor na riječi muškaraca pored njega 
“agitate celerius/ pervenies" tj. “Shake yourself about so that you'll go sooner." Clarke smatra da 
je ovo vjerovatno lijek za njegov zatvor. Posljednji muškarac se nalazi pored njega, a rečenica 
iznad glasi: “amice fugit te proverbium/ bene caca et irrima medicos" tj. “Friend, the adage 
escapes you. Shit well and force the doctors to fellate you". Clarke ovu rečenicu prevodi više 
kolokvijalno “Hey buddy- don't you know the saying? If you shit well- fuck the doctors- you don 't 
need them.?% (Slika 05.) 


Vizuelno je samo po sebi smiješno, ali uz riječi šala ispada još duhovitija.?5" Pretpostavlja 
se da je ova freska prikazivala 24 lika. Kafana predstavlja mjesto u kojoj se jede 1 pije, ali u ovome 
slučaju umjetnik je prikazao mudrace koji se ni pošto ne bi našli u ovakvom mjestu, umjesto da 
sjede i jedu u kafani, oni sjede u toaletu i pričaju o probavi. Kako bi interpretirao ove prikaze, 
Clarke je koristio Bakhtinovu knjigu i došao je do zaključka da ono što je prikazano u ovoj kafani 
predstavlja konflikt između klasa.?* Za obične ljude ovo je označavalo vrijednost elite i njihovog 
pretencioznog sistema filozofije, retorike i religije. Clarke u konačnici vjeruje da je prikazano ono 
što povezuje običnog čovjeka sa elitom: “They share the ability to speak, to “hold forth'- and what 
they speak about is what the lower material body produces: poop.*?? Ovim je Clarke pokušao da 
prikaže ne samo humor običnog čovjeka, već njegovu svakodnevnicu, pokušavajući da mu da glas, 
i upravo ono što mu je omogućio jeste smijeh.?*! Međutim, ostaje zagonetno zašto je umjetnik 
predstavio mudrace u toaletu neke kafane u koju zalaze obični ljudi, još naročito sa tolikom 
količinom teksta. Moguće da je umjetnik vjerovatno naručen od vlasnika kafića koji je želio da to 
bude naslikano, jer se nadao da će jednog dana zalutati neko od elite i vidjeti ovo ismijavanje. Ili 
je cjeloukupna humoristična igrarija podukt umjetnikove mašte i orginalnosti. I Clarke je imao ovo 
na umu, pa je pisane riječi objasnio na različite načine: sam prikaz u toaletu je i Rimljanima 
izgledao dojmljivo, s toga je bio predmet tračeva. Neki koji su bili nepismeni su vjerovatno stvarali 


vlastite šale uz vizuelni humoru; pismeni bi brzo shvatili, a djelimično pismeni bi dobili pomoć. 


2%6 Clarke, 2007, 127- 128. 
287 Clarke, 2003b, 179. 

2% Ibidem, 176. 

28 Clarke, 2007, 129. 

2% Ibidem, 130. 

21 Ibidem, 131. 

Samo pisanje nije bilo ništa neobično u Rimskom svijetu, čije ulice su bile prepune natpisa od 


nadgrobnih spomenika, mostova, gradskih zidina i sl.2? 


Grafiti 


U svijetu koji ne poznaje papir ni štamparsku mašinu, običan čovjek svakodnevno svoje 
misli, protivljenje i druge poruke izražava na zidovima. Grafite je moguće pronaći svugdje od 
zidova pa čak i katakombi. Pompeje krase najbolje očuvani i prezervirani natpisi 1 crteži. U odnosu 
na freske i mozaike, grafiti su i više povezani sa običnim čovjekom, jer su direktno plod njegovog 
razmišljanja 1 njegovih ruku. Najveći broj grafita se bazira na šalama tj. ismijavanju, što je i logično 
s obzirom da se za grafite kroz historiju veže buntovnički akt protesta. A najbolji način kako da 
izraze svoj otpor jeste kroz šalu. Pored političkih “napada', brojni grafiti izražavaju neke privatne 
šale, ljubavne poruke i sl.2% Šale su najčešće povezane sa seksualnim konotacijama, izrugivanje 


ljudskih gadosti, nepristojnostima, morbidnostima i sl. 


Prilikom predizbornih kampanja, mnogi su svoje mišljenje iznosili putem grafita, najčešće 
ismijavajući one za koje se treba glasati. Podrugljivi i ironični grafiti su bili direktni, imenujući 
osobu na koju se misli, bez skrupula. U periodu iz kojeg datiraju grafiti u Pompejima, “obični? 
ljudi su mogli da biraju edile tj. osobe koje su se brinule o javnom redu, snabdjevanju, igrama 1 
praznicima i sl. Neuporedljiv je broj humorističnih grafita. Određeni otkrivaju kojoj skupini 
pripadaju incijatori grafita, poput Kockari predlažu Gnaeus Helvius Sabinus, ili preklinjanje od 
strane pijanica da se izabere za edila Marcus Cerrinius Vatia uz naglasak da su ovo napisali Florus 
i Fructurs. U jednom grafitu osoba moli svoje komšije da glasaju za određenog Lucius Statius 
Receptus uz naglasak da ko god uništi ovaj grafit neka dobije boginje.?** Na ulazu u jednu 
prodavnicu u Pompejima nalazi se grafit koji navodi da se na izborima glasa za edila Isidora, jer 
je on najbolji u oralnom zadovoljavanju žena. Izbori su odvijali se ceremonijalno svake godine 
uz piće i jelo.??* Pojedini čak idu toliko daleko da ismijavaju princepse i njegovu porodicu, poput 


grafita: “Careva majka je samo žena*?*" Jedan grafit u bordelu u prenesenom prevodu glasi kada 


22 Clarke, 2003b, 179-180. 
23 Milnor, 2014, 99. 

24 Knapp, 2011, 50-52. 

25 Mesihović, 2015, 965. 
26 Knapp, 2011, 52. 

291 Mesihović, 2015, 97. 

sam ja došao ovdje, ja sam imao seksualne odnose, onda sam ja otišao kući što je vjerovatno 


parodiranje Cezarovog aforizma “veni, vidi, vici ".?? 


Rimska povezanost vidljiva je na epigramima, nadgrobnim spomenicima. Epigrami često 
sadrže groteskni humor. Mnogobroni su slučajevi da epigram ima ugravirane rečenice u kojima se 
naglašava da osoba ne urinira na tom grobu, ukoliko poželi neka obavi veliku nuždu, ali konkretno 
ovaj nadgrobni spomenik navodi da se zove Urtica što u prevodu znači Kopriva uz riječi da osoba 
ovdje treba čuvati svoju stražnjicu.“ Poenta šale je zasnovana na upotrebi imena Urtica sa čime 
se željelo asocirati na koprivu, koje se nalaze u blizini groba. Kopriva bi mogla naškoditi osobi 
koja je došla tu da obavi nuždu.?“ Očito da su ljudi to često činili s obzirom na količinu grafita 
koji se referiraju na to. Sa smrću su povezani 1 neki grafiti koji se nalaze na bazilikama u kojima 
je navedeno da izvjesni Pyrrhus šalje pozdrave svome kolegi Chius uz žaljenje što je čuo da je 
mrtav, uz riječi da se čuva.?“! Šala je bazirana na početku i kraju, gdje osoba pozdravlja svog 
kolegu, a zatim mu na kraju govori, što se može banalno prevesti, “čuvaj se", “ostani jak". Ni ovaj 
primjer nije usamljen. Nerijetki su primjeri ismijavanje poslovice “Whoever loves, let him be well; 
let him perish who does not know how to love", koja je ovoga puta pretvorena u šalu “whoever 


loves, let him die. 5% 


Uz pisane grafite ponegdje se mogu pronaći i crteži koji odgovaraju današnjim 
karikaturama. Na osnovu grafitnih crteža moguće je ponovno potvrditi antički antagonizam prema 
fizičkom izgledu. U vili Misterija se nalazi popularni crtež uz kojeg stoji natpis “Rufus est "* tj. 
“Ovo je Rufus". (Slika 06.) Kao i svi grafiti koji prikazuju glave, Rufus je prikazan u profilu. Rufus 
ima široko čelo, izražen nos koji je neproporcionalan, malene oči, nazire se toga ispod njegovog 
kratkog vrata. Posebno je uočljivo to što je Rufus ćelav, a svoju ćelavicu prekriva poznatim 
lovorovim vijencem. Gotovo da svi očuvani grafiti prikazuju ćelavog čovjeka. Ćelavost je učestala 


poruga u antičkom Rimu, što će biti predmet diskusije u sedmom poglavlju. Grafit je ismijavao 


čovjeka iz elite. 


2% McKeown, 2010, 
2% Milnor, 2014, 65. 
300 Ibidem, 65-69. 
%1 Ibidem, 167. 

302 Ibidem, 186. 

303 Clarke, 2007, 45. 

Vojska 

Već su u III poglavlju prikazane šaljive pjesme koje su vojnici pjevali tokom Cezarovog 
trijumfa. Duhovita ismijavanja od strane vojnika koji to pjevuše tokom tijumfa nije bilo ništa 
neobičajno za rimski svijet. Pjesme su postale jedna vrste ceremonijalne tradicije. Na ovaj način 
vojnici su doslovno upozoravali onoga kome je namjenjen trijumf da stane i pogleda oko sebi i 
zapamti da je i on ljudsko biće.?%“* Ismijavan je njegov fizički izgled i njegove seksualne (ne)slavne 
avanture. Za Julija Cezara su kombinirali ove dvije vrste u jednu pjesmu poput jedne gdje pjevaju 
Rimljanima da paze na svoje žene, jer im oni dovode ćelavog ljubavnika nazad kući.?% Uz to su 
dodavali kako je Cezar potrošio u Galiji sav novac koji je posudio iz Rima. Pošto su Rimljani bili 
sujevjerni, vjerovali su da ovakve pjesme djeluju apotropejski odnosno odbijaju potencionalnu 
nesreću. Iz toga razloga su političari dopuštali ovakav vid ismijavanja, a sa druge strane išlo je na 
korist popularnosti.“ Ljubav i poštovanje je postigao tako što nije reagovao, već je mirno 
podnosio ovakvo ismijavanje koje je graničilo sa političkim napadom. Ponovno je u Rimskom 
svijetu došlo da zamjene moći. 

Ovakve šale vojnika nisu se odvijale samo tokom trijumfa. Jedne prilike je August poslao 
poruku Rimskom vojniku koji je predugo sjedio i pio tokom igri. U poruci je glasilo: Kada želim 
da ručam, odem kući. Na ovo mu je vojnik odgovorio: Ali tebe nije strah da izgubiš svoje mjesto?" 
I sam Kaligula je bio predmet ismijavanja od strane vojnika, jer su ga oni redovito ismijavali sa 
nečim što je postalo njegov nadimak ,,Caligula “ što označava jednu vrstu čizmice koju je on nosio 
za vrijeme služenja vojske.?%% Možda je upravo taj čin njegovog služenja u vojsci kada je bio 
mladić, utjecalo da on bude naklonjeniji vojnicima kojima je on, prema Svetoniju, bio najdraži 


vladar.?0? 


Scenski umjetnici 


Ciceron i Kvintilijan su u svojim poznatim djelima izrazili duboki strah da njihove šale ne 
ispadnu lakrdija koja se pripisuje glumcima i mimovima. Oni te šale suptilno kategorišu kao niži 


red, kao šale koje su smiješne po sebi, a ponekad i glupave. Ovaj strah je dolazio s jedne strane 


304 Clarke, 2007, 20. 

305 Beard, 2014, 146. 

306 Richlin, 1991, 94. 

307 McKeown, 2010, 140. 
3% Svetonije, Kal, 29. 

zato što oratori nisu znali kako da izbjegnu mogućnost da oni budu ismijani. Zapravo mim je 
predstavljao zastrašujući antitip elitnog govornika. !“ Fritz Graf iznosi uvjerljiv diskurs koji se 
tiče ovog govorničkog animoziteta. Graf ističe da je rimski govornik oličenje savršenog pripadnika 
senatorske klase, dok su scenski umjetnici (mim, lakrdijaši) najčešće grčki stranci, robovi ili sluge. 
Dakle razlika je u pripadnosti eliti i nižim slojevima.“!! Ciceronovo potencionalno prekoračenje 
šale bi metaforički označavalo njegovog prelazak u niži sloj. 

Tvrdnje govornika još više upadaju u oči zbog činjenice da su veliku sferu ljudskih života 
ispunjavale svakodnevne predstave, skečevi i slično. Iako su i princepsi imali svoje profesionalne 
glumce, lakrdijaše, mimove i parazite, oni su bili pod zlim glasom i zakonski nisu mogli da 
glasaju.?!* To nije značilo da oni nisu mogli da se svojim umijećem izdignu iz zakonske 
uskraćenosti i postanu omiljeni, ali i utjecajni. Juvenal je jedno vrijeme bio prognan iz Rima zato 
što je svojim “oštrim jezikom? uvrijedio jednog glumca koji je imao značajan utjecaj na dvoru.?!3 

U literaturi je moguće pronaći rasprave oko problematike razlikovanja glumaca, mimova i 
pantomimičara. Najlakše je za glumce odrediti, jer su oni nosili maske i samo su muškarci glumili. 
(Slika 07.) Osnovna razlika između “klasične glume i mima je što u mimu nisu nošene maske i 
ženske uloge su glumile žene.?!* S vremenom se na dvoru mimom počelo nazivati sve što nije bila 
tragedija ili pantomima.?! Literatura često poistovjećuje mimove sa pantomimičarima, što je 
pogrešno jer mimovi nisu služili samo pantomimom nego su u izvedbama uključivali govor.?!* 
Ovaj novi mim je uveden tek 82. god. n..e.. Mim se razvio iz plesova na sviralu, a korišten je 
prikazivali “patetičnost* života običnog čovjeka, opscene scene, uz grimase, krikove i ponašanja 
koja su bila suprotnost bogatoj eliti. Performansi su bili improvizovani, urnebesni. (Slika 08.) 
Plautove komedije su se zasnivale na mimu. Najpopularniji mim se odnosio na prevaru: žena koja 
prevari svoga ružnog stupidus muža sa zgodnim ljubavnikom. Muž se vrati kući, žena natjera 
ljubavnika da se sakrije, ali muž otkrije gdje se nalazi ljubavnik. Ironično za vrijeme vladavine 


Tiberija (14-38. god. n.e.) grad Massilia je zabranila sve mimove zato što je glavna tema bila seks. 


310 Beard, 2014, 120, 167. 

Katon je imao običaj napustiti mim prije kraja kako ne bi drugim ljudima uništio zabavu.?!š 


Popularni po prostim izrazima u mimu bili su _Laberije (105-43. god. pr.n.e.) i Marko Furije iz 
Kremone koji je često ismijavao triumvire i cezarovce.?!? Prikazima svakodnevnog života mimovi 
su unosili normalnost i opuštenost, jer su prikazivali da život može biti drugačiji. Improvizacijom 
na “licu mjesta? običan čovjek je pokazivao svoju prirodnu duhovitost.** Petronije detaljno 
prikazuje mim, iz kojeg se mogu iščitati grimase glumaca i reakcije publike. 

Paraziti su nasumično prikazani kroz Terencijevog “Evnuha " i njihovim prisustvom na 


gozbama. Lakrdijaši ili dvorske lude“?! 


predstavljaju interesantno polje za istraživanje, s obzirom 
da su mnogi vladari imali profesionalnog lakrdijaša koji je boravio na njihovom dvoru. On je bio 
stalna pratnja princepsa. Zbog te činjenice moguće je imenovati mnoge od njih. Na Augustovom 
dvoru su nalazili se Sarmentus i Gabba koji su bili jako cjenjeni i spominjani. Na Nervinom i 
Trajanom se nalazio izvjesni Capitolinus koji je prema Marcijalu bio smiješniji od Augustovog 
Gabba.?** Međutim lakrdijaši su popularniji bili u grupama koje su se zvale copreae tj. “little shits?. 
Dio prenosi da su poslije smrti Komoda mnogi saznali kako se zove ova grupica što je izazvalo 
smijeh, ali kada su saznali koliko zarađuju oni su se naljutili. Seneka navodi da se u njegovom 
kućanstvu nalazila žena “klovn? za koju piše da je s vremenom djelimično oslijepila, čega nije 
svjesna pa se stalno žali da je mračno u sobi.?“* Seneka ovdje otkriva svoj mračni i morbidni 
humor. Kaligula je volio uz pomoć lakrdijaša da pravi šale na račun Klaudija koji je često znao da 
prispava. Lakrdijaš bi mu stavio papuče socci (ženska obuča) na ruke dok hrče kako bi dotakao 
lice s njima. Ili bi udarili bičem u blizini njegove glave.?* Iz ovoga je vidljivo da princepsi humor 


nisu koristili samo u svrhu igre moći, već je ono imalo istaknutije mjesto. 


Robovi 


Kao i o humoru seljaka, o humoru robova malo je poznato. U prikazu Saturnalija 


spomenuta je zamjena uloga u kojoj su robovi navodno mogli vrijeđati svoje gospodare, što je 

poprilično iscenirana priča u literaturi iz jednog površnog navoda kod Juvenala. Izvori jedino nude 
ismijavanje na račun neslobodnih robova. Elegabal je svojim robovima naredio da mu donesu 
paukove mreže teške hiljadu kilograma, kada su to učinili tražio je deset hiljada kilograma uz riječi 
kako na osnovu ovoga neko može uvidjeti koliko je Rim velik.3** Posebno je zanimljiva šala u 
kojoj nisu ismijani robovi već vlasnici. Hadrijan je naime u banji zatekao jednog vojnika veterana 
koji je trljao svoja leđa od zid. Kada ga je Hadrijan upitao zašto to radi on mu je rekao da nema 
roba koji će mu to raditi. Hadrijan mu je ponudio neke robove 1 nešto novca. Kada je došao sljedeći 
put, Hadrijan je zatekao nekolicinu starijih muškaraca koji su se žalili da nemaju robova, na što ih 
je Hadrijan natjerao da trljaju leđa jedan od drugog.*?" Nažalost robovi gotovo pa i nisu imali glas, 


sve dok ne postanu oslobođenici i onda se poneki pretvori u Petronijevog Trimalhiona. 


Ludaci 

Predmet svakog ismijavanja je čovjekova ludost. Rimljani se nisu libili da ismijavaju 
čovjekove mane, šta više potencirali su takve šale. Nekolicina je osoba koji su tretirani kao “ludaci? 
sa mnogobrojnim psihičkim i fizičkim nedostacima koji su bivali smiješni sami po sebi. Često su 
to bile osobe patuljaste građe. Postojao je poznati forum morionum tj. market za budale, gdje je 
samo jedan pogled na njih izazivao smijeh kod drugih.?%* Ismijavanje uz pljuvanje ili bacanje 
kamena Rimljani su vjerovali da će djelovali apotropejski.““? Samim tim što su posmatrani kao 
ludi, dopuštano im je da se šale na račun drugih, znatno moćnijih. U skladu sa ovom tvrdnjom, 
Svetonije prenosi: “U to vreme, kako priča Marko Brut, neki ludak, koji je smeo sve da kaže, 
pozdravio je pred jednim velikim skupom Pompeja kao “kralja', a Cezara kao “kraljicu. 9 


Međutim, premalo je podataka koji bi mogli dublje ocjeniti ovaj stereotipni prikaz osoba sa 


mentalnim poteškoćama. 

“Drugi 
U Abderi je stanovništvo bilo podjeljeno na dva djela 
oni koji su živjeli na istoku i oni koji su živjeli na zapadu. 
Kada su neprijatelji iznenada tražili nasljedstvo grada 
svi su se uplašili, ali oni koji su živjeli na istočnoj strani 
su uporno govorili jedni drugima da ne paničare, 
jer na kraju krajeva neprijatelj dolazi na zapadna vrata.?3! 
Kompleksno pitanje karakteriziraju provincije Rimskog carstva, koje je pretežno 


analizirano kroz ratne pohode, osvajanja, ekonomsku dobit, Pax Romana i sl. Njihov odnos se ne 
može generalno odrediti kao dobar ili loš. Ovisilo je od aspiracija princepsa koji je bio na vlasti i 
konteksta vremena u kojem je vladao. To ne umanjuje ideju da su razlike između njih bile vidne, 
kako po jeziku, religiji, mentalitetu, izgledu, tako i po humoru. Zapravo humor je korišten u svrhu 
naglašavanja tih razlika. U Germanijama Tacit razlikuje smijeh Rimljana i Germana/barbara koji 
se ne smiju porocima, već implicira da poroke gledaju sa moralnog stanovištva.??* Tacit je očito 
smatrao za neobično ovu kulturološku razliku. Slično Germanima, Perzijanci su u historiji ostali 
upamćeni po tome što se nisu smijali šalama koje nekoga mogu povrijediti. 

U najstarijoj zbirci viceva Philogelos pojedini vicevi se vežu za Apsurdne Abderane (obala 
Trakije, broj viceva 18), Blesave Sidonjane (u današnjem Lebanon, br. 12) i Lude Kimejce 
(zapadni dio moderne Turske, br. 29). Na različite načine su prikazani kao glupani, tj. onako kako 
su Abderani prikazani nije isto kako su Sidonjani ili Kimejci. Vic za Abderane uvijek započinje sa 
riječima čovjek iz Abdere, dok je za Sidonjane gotovo uvijek vezana neka profesija npr. Sidonski 
ribar, a Kimejci su najčešće zabrinuti za disfunkcionalnu političku zajednicu, političke institucije 
i sl.“ Abderani su često u konfliktu sa evnusima, kao da ne shvataju koncept Evnuha. I u mnogim 
vicevima su, kao i evnusi, predstavljeni ili povezani sa herniom, kao npr. vic u kojem je Abderan 
okarakterisan kao nesretan jer ne samo što je evnuh već pored toga ima i herniu.3* Deformacija 
tijela Abderana može ukazivati na ismijavanje drugog. Moguće da su Rimljani najviše u doticaj 
dolazili sa Sidonjanima kroz neke poslove, s toga su Sidonjani prikazani kao glupavi kroz 
profesije, kao npr. u vicu o centurionu u Sidonu koji je spazio čajdžiju kako vozi volovska kola na 
pijaci, centurion je naglasio da ga išibaju, na šta mu je čajdžija rekao da je rimski državljanin i da 


je protuzakonito da ga neko pretuče, na šta je centurion naredio da se volovi išibaju.?** Najveći 

broj viceva se odnosi na Kimejce koji su nazvani ludim. Specifično da su povezani najčešće sa 
ljekarima, poput vica u kojem čovjeku iz Kimeje umre otac, on odnese tijelo ko Egipatskog 
balzamera u Aleksandriji. Poslije određenog vremena ode nazad po tijelo. Balzamer koji je imao 
nekolicinu drugih tijela ga je upitao za karakterisiku koja ga razlikuje od drugih, na šta mu je on 
odgovorio loš kašalj.“ Rasprava o humoru drugih se odnosi na stereotipizaciju osoba određenog 
podneblja, ali to nije nužno negativno viđenje ili mržnja. Posebno zato što su Abderani bili 
ismijavani i od strane poznatog filozofa Demokrita (cc. 460- cc.370. god. pr.n.e.) porijeklom iz 
Abdere koji se smijao svojim sugrađanima zbog njihove gluposti.?** Moguće da su Rimljani iz 
toga razloga “dali sebi za pravo* da ismijavaju Abderane o čijim osobinama se riječ prenosila širom 


provincija. 


Rimljani su ismijavali egzotična mjesta odakle dolaze “stranci', ali i njihov fizički izgled 
i karakter.?* Kaligula je upitao grupicu Jevreja zašto oni ne jedu svinjetinu, na šta su se jevreji 
nasmijali iz oduševljenja i laskanja.*““ Ironično da je Kaligula, koji je ostao upamćen po brojnim 
primjerima svoje okrutnosti prema nekome ko je pred njim izrazio bilo kakvu slobodu govora, 
prihvatio" šalu koju je jedan Gal uputio njemu. Dion prenosi da se neki Gal počeo smijati kada je 
čuo Kaligulu obučenog kao Jupiter kako proklamira proročanstva na podijumu. Kaligula ga je 
upitao da li zna ko je on, na što mu je Gal odgovorio veliki lakrdijaš. Kaligula na ovo nije 
odreagovao, jer je bilo riječ o obućaru. Dion komentira da se čini da je moćnima teže da dođu do 
iskrenog odgovora od strane ljudi iz elite nego onih koji se nalaze ispod tog ranga.**! Ovaj izvor 
je posebno važan, jer se direktno referira na društvene razlike gdje je u ovome slučaju Kaliguli 
bilo “draže? da ga ismijava neko nižeg porijekla, nego neko ko je njegovog statusa. Šale na račun 
Gala su mnogobrojne. Ciceron je Helviju Mancija ismijao tako što mu je pokazao kojem soju 
pripada, pokazavši prstom “na sliku nekoga Gala na Marijevu cimbarskom štitu obješenom kod 
Novih dućana izobličenog, isplažena jezika, nadutih obraza. Nastade smijeh, jer se činilo da 


Manciji ništa nije sličnije.***? Vizuelni prikazi su često korišteni za ismijavanje drugih. 


337 Philogelos, VI: 171, 23. 

33 Bremmer, 2000, 22. 

33% Schulten, 2002, 228. 

340 Beard, 2014, 141. 

341 McKeown, 2010, 105. 

342 Ciceron, O govorniku II: 266, 200-201. 

John Clarke je analizirao freske iz perioda poslije Oktavijanove pobjede kod Akcija (2. 9. 
31. god. pr.n.e.) koje sugeriraju da su Egipćani prikazani kao tamnopiti Pigmeji. Naime prije same 
bitke Egipćani nisu ovako ilustrovani, što svjedoči mozaik iz Palestrine koji pokazuje Egipćane u 
njihovim svakodnevnim aktivnostima.*? (Slika 09. i 10.) Clarke smatra da je ovo bila Rimska 
imaginacija Egipta. Poslije bitke, kada ubrzo Egipat postaje Rimska provincija, prikazi Egipćana 
su u potpunosti izmijenjeni. Sada su predstavljeni na frizovima, maleni Pigmeji često sa 
deformisanim tijelima, prenaglašenih tamnoputih tijela, prikazani u egzotičnim scena, dok plešu, 
seksualnim promiskuitetima.““* (Slika 11. i 12.) Ovi egzotični prikazi nisu ništa drugačiji od onoga 
što je stoljećima poslije Britanija radila prilikom koloniziranja Indije, ili orijentalizmu istoka i 
zapada. Svrha ovih prikaza je bila da ismije ovaj narod, koji je tako poražen i ponižen od strane 
Oktavijana. Međutim, potrebno je imati u vidu da nisu svi prikazi Egipćana bili ovakvi, upravo 
naprotiv, ali neki od njih jesu što ukazuje na propagandu rimske moći. Problem također predstavlja 
što u Pompejima poslije erupcije Vezuva 79. god. n.e. nije lako detektovati tragove koji bi uputili 
na to da su nastavili ovakvo prikazivati Egipćane i poslije Julijevsko-Klaudijevske dinastije. Slično 
su ismijani i Jevreji u istoj vili u kojoj su naslikani Egipćani. Prikazano je suđenje Solomonu, gdje 
su svi likovi nižeg rasta. Ipak Clarke misli da predmet šale nisu sami Jevreji nego ozbiljnost 
suđenja.“* (Slika 13.) I niži slojevi su ismijavali strance. Grafit na bazilici u Pompejima tvrdi da 
u poroti ne može da se nalazi neko ko ima Egipćanina za oca. Vjerovatno je poenta šale da su 
tablice koje su korištene u poroti bili bijele boje, dok su Egipćani bili drugačije rase.*** Rimljani 
su nastojali istači “druge' koji su suprotnost njihovoj dominantnoj kulturi.3*" Ismijavanje “stranaca? 
suštinski odražava refleksiju tjeskobe i strahova prema drugačijem. Ali ne nužno i mržnju. 

Humor antičkog Rima je pretežno prikaz bogatog čovjeka koji se služi obrazovanim 
humorom kako bi dokazao svoju moć ili se svakodnevno zabavljao. U stvarnosti humor je bio 
svakodnevna emocija svih društvenih struktura širom provincija Rimskog carstva, čije je 
postojanje gotovo pa nevidljivo. U ovom poglavlju izvršen je pokušaj dekonstruirati 
svakodnevnog humora šireg spektra individua u određenim situacijama ili zanimanjima. 


Ciceronovo i Kvinitilijanova zabrinutost da ne ispadnu lakrdijaši sa prostim šalama dokazuje da 


343 Clarke, 2007, 89. 
344 Ibidem, 91-98. 

345 Clarke, 2007, 105. 
346 Milnor, 2014, 119. 
341 Clarke, 2007, 88. 

se običan čovjek najviše smijao upravo takvim šalama ili u situacijama kada su mogli ispoljiti 
agresivnije ismijavanje elite. Međutim, za izrazito sujevjerne Rimljane, najveći razlog za smijeh 
jeste njegovo magično djelovanje koje štiti od zla. Postoji čitav niz osoba čiji smijeh je ostao i 
dalje nečujan.To su kuhari, pekari, seljaci, trgovci, vračare, djeca, itd. Ponekad izvori ne imenuju 
osobu pa kažu “neki čovjek'. Kvintilijan navodi šalu koju je “napravio neki čovjek na račun nižega 
od sebe, kada je ovaj slobodnije protiv njega govorio: “Udariću ti šamar i podnijeću protiv tebe 
tužbu zato što imaš tvrdu glavu.*"*** Rimljani su svakodnevno dolazili u doticaj jedni sa drugima, 
ali društvene razlike su bile više nego izražene. Aristokrata koji se kandidovo za izbore, nasmijao 


bi se rukama seljaka (koji su brže starili) i na taj način bi izgubio izbore.?*? 


348 Kvintilijan, III-VI: 83, 213. Ili primjer ,,kada je neki čovjek odgovorio drugom, nevaljalom čovjeku, koji je bio 
pao i molio da ga na noge podigne:'Nek te podigne neko drugi ko te ne zna“ Kvintilijan, Obrazovanje govornika 
III-VI: 98, 217. 

34 Toner, 2009, 77. 

VI HUMOR U KOMEDIJAMA, SATIRAMA I PJESMAMA 


Smiješno u komedijama Plauta i Terencija 
“What are you laughing at? Sheep 's Head"- Petronije, Satyricon?*% 


Dok su najljepša i najznačajnija djela u rimskoj literaturi (epika, lirika, satira, elegija 1 
proza: govorništvo, historija, filozofija) nastala u prvom stoljeću prije nove ere, na polju drame 
“zlatni period? se odvio prije stoljeće 1 pol tj. sredinom III st. pr.n.e.. Proučavanje Rimske nove 
komedije se pretežno bazira na radove dvojice autora: Titus Maccius Plautus (Cc. 254-184. god. 
pr.n.e.) i Publius Terentius Afer odnosno Terencija (Cc. 184-159. god. pr.n.e.). Većina njihovih 
komedija je ostala sačuvana u fragmentima, dvadeset Plautovih i šest Terencijevih komedija.?*! 
Prije njih dvojice poznati su Livius Andronicus i Naevius iza kojih je ostao neznatan broj drama. 
I Plaut i Terencije se ubrajavaju u novu komediju, koja je nastala u Grčkoj u periodu smrti 
Aleksandra Velikog u 323. god. pr.n.e., as vremenom se proširila na rimski svijet do perioda 
između 240-160.god. pr.n.e.. Pod terminom nova komedija podrazumjevaju se sljedeće razlike sa 
starom: horsko pjevanje je zastupljeno u novoj, radnja teži ka realizmu sa kojom se publika može 
povezati, izbjegava se vulgarizam (osim ako nije riječ o liku koji pripada nižoj klasi), dok se u 
nekim drugim aspektima dramatičari razlikuju (npr. broj glumaca, kome je drama namjenjena, 
društvene razlike među likovima i sl.).3%* Grčka kultura je ostavila tako dubok trag u europskoj 
civilizaciji da se imitacijom mogu podrazumjevati i one drame napisane stoljećima poslije antike. 
S toga je razumno da su Rimljani u početku imitirali Grke, sve do Plautovog doba kada on donosi 
originalni pristup.??? Plautov stil je originalan za ovaj period.?** Po stilu sličan Plautu, nastavio je 
nešto manje poznat Cecilije Stacije koji je u tom periodu bio znatno popularan. Iako po nekim 
značajkama sličan Plautu, Stacije je prigrlio Grčku dramaturgiju služeći se Menanderovim 
motivima.?* U radu će biti analizirane dvije popularne komedije koje u sebi ne kriju tragičnost, 


već čisti humor, Plautov “Šktrac" (lat. Aulularia) i Terencije “Evnuh" (lat. Eunuchus). 


Plaut je prvi poznati profesionalni pisac komedije. On je od pisanja komedija zarađivao za 


život, s toga je njemu bilo posebno važno da njegova drama dobije dobar odaziv od publike. 


350 Lovric, 1998, 12. 

351 Duckworth, 1994, 4. 

352 Hunter, 1985, 1, 10-13. 
353 Duckworth, 1994, 15. 
Bu Segal, 1987, 24. 

355 Duckworth, 1994, 46-47. 

Zapravo ekonomski motivi su bili primarni razlog zašto se upustio u pisanje komedija. Horacije je 
govorio da Plaut piše komedije samo radi novca, s toga ne poštuje pravila pravilne dramske 
strukture.*** Malo toga je poznatno o Plautovom životu. Rođen je u Umbriji, gradu Sarsini. 
Dospjevši u Rim, bavio se raznim poslovima. Bio je sluga u skupini glumaca, bavio se trgovinom, 
ali od svega toga nije imao većih uspjeha. Počeo je zarađivati novac od najma, a u slobodno 
vrijeme je pisao komedije koje je prodavao.?*" Intrigantno je kako je osoba iz Umbrije uspjela da 
nauči Grčki, upozna sa dramom, naročito novom komedijom i da je pritome usavrši.?> Plaut je 
uživao veliku popularnost među narodom. Bilo je dovoljno reći pijanoj publici “sada slijedi Plaut? 
i već bi očarano gledali komediju.*? Plautove komedije su pisane po stilu fabula togata koja se 
bazira na svakodnevni život “običnih* ljudi, dok palliata se bazira na grčku radnju.?% Glavni je 
akcenat na svakodnevnici, jer je to jedna od primarnih razlika između komedije i tragedije. 
Tragedija se bavi kraljevima i kraljicama, neobičajnim događajima, dok se komedija bazira na 


svakodnevni život “običnog? naroda.?*! 


Komedije su održavane uz svetkovine najčešće uz Saturnalije.?* S obzirom da se vrijeme 
u kojem Plaut i Terencije pišu odnosi na punske ratove (između Drugog i Trećeg) smijeh koji 
doprinose njihove komedije, odaje novu dimenziju u proučavanju humora. Štaviše na Plautovu 
komediju direktno utiču protekli ratovi, naročito činjenica da je Rim iz ratova izašao kao 
regionalna sila koja vlada Mediteranom. Mnogi robovi su išli u punske ratove, jer im je bila 
obećana sloboda. Plaut uvodi ulogu roba koji je izbačen iz armije, sa kojom se publika može 
povezati zbog tjeskobnog iskustva. Također, pojavljuje se uloga roba koji imitira Hanibala, tako 


ga publika ismijava.39 


“Škrtac" je jedna od popularnih Plautovih komedija, koja se sastoji od prologa i četiri čina. 
Komedija je nepotpuno sačuvana tj. izvorni završetak je izgubljen. Zauvijek je ostala nepoznanica 
kako je Plaut završio ovu dramu. Međutim, lik škrtca je kroz historiju ostao toliko popularan, da 


je Molier napisao istoimenu komediju inspiriranom Plautovom, a sličan je 1 lik tvrdice iz “Legenda 


356 Segal, 1987, 18. 

351 Mesihović, 2015, 842. 
35 Duckworth, 1994, 51. 
359 Segal, 1987, 19. 

360 Duckworth, 1994, 68. 
361 Cameron, 1993, 6. 

362 Ibidem, 26. 

363 Leigh, 2005, 26, 55. 

o Ali-paši'". Radnja komedije se odnosi na ljubavne intrige po čemu su bile poznate komedije iz 
ovoga perioda. Kućni Bog je krio jako dugo škrinju sa blagom, zato što mu se vlasnici te kuće nisu 
molili 1 činili žrtve. Međutim, Federa jeste, te je Bog omogućio njezinom ocu Euklionu da pronađe 
škrinju. Euklion je predstavljen kao škrtac koji je u konstantnom strahu da će neko otkriti da je 
bogat, s toga on krije škrinju 1 trudi se da je niko ne pronađe. Njegov komšija Megador je odlučio 
da zaprosi Federu, koju je njegov nećak Likonid obljubio, zbog čega je ona ostala trudna. Euklion 
je zabrinut da je Megadorov razlog za prošenje potencionalna krađa njegove škrinje, pa jedan dan 
odlazi da obiđe svoje skriveno blago. Tu ga zatiče Strobil sluga u Megadorovoj kući. Euklion još 
više isprepadan, odlučuje da promjeni mjesto gdje se škrinja nalazi, iako nije znao da ga Strobil 
prati. Strobil odlučuje da ukrade škrinju kako bi otplatio svoje služenje od Likonida. Likonid u 
međuvremenu odlazi kod Eukliona da se suoći sa svojom krivicom i zatraži Federinu ruku. Euklion 
je sa druge strane uvjeren da mu je Likonid oteo blago. Nakon duže prepirke zbog komičnog 
nerazumjevanja, Likonid obećava Euklionu da će pronaći blago kako bi mogao oženiti Federu. 
Susreće se sa Strobilom, koji mu radostan ispriča cijeli događaj, a nakon što sazna da Likonid traži 
blago nazad, pravi se da je riječ o šali. Tu se drama završava, jer sljedeći tok radnje ostaje zauvijek 


historijski izbrisan. 


Euklion zbog straha osjeća srdžbu. S toga napada svakoga pred sobom, jer misli da će mu 


ukrasti blago. U tim napadima uvijek ismijava, koristeći riječi koje se mogu okrakterisati kao 


364 66 367 


smiješne. Samo neke od riječi koji likovi koriste: lopužo,?* starkeljo,3%* grabljivac,?%* magarac, 


vještica,%  hulja,8%  uhađalo,"" itd. Kroz dramu Euklion je uvijek nazivan škrtcem 
(aulularia/aula/aulula). Michael Fontaine je mišljenja da je Plaut namjerno ovu dramu nazvao po 
umanjenici Aulularia, kako bi bilo koja osoba pogrešno izgovorila (tzv. slip of tongue), što bi 


osobu dovelo da bude predmet ismijavanja.“"! Prema Erichu Segalu, istinska komedija bi trebala 


izostaviti sav moral, i izazvati u nama smijeh koji nas privremeno izdigne od sve težine svijeta.3"? 


Smijeh izazvan kod publike je većinom iz osjećaja superiornosti nad onim što komedija parodira. 


364 Plaut, Škrtac I, 7. (prevod: Koloman Rac) 
365 Ibidem, IV, 45. 

366 Ibidem, II, 32. 

367 Ibidem, 20. 

36% Ibidem, I, 9. 

36 Ibidem, 8. 

370 Ibidem, 7. 

37! Fontaine, 2009, 154. 

372 Segal, 1987,31. 

I Plaut i Terencije kreiraju takve likove u komedijama, koji su prosječni i intelektualno i moralno, 
te su nesposobni da uvide istinu koja je već poznata publici i iz tog razloga su smiješni.?'* Humor 
je najviše zasnovan na dvosmislenosti, čestom nesporazumu. U posljednjem činu “Škrtca", 
Euklion hoda i kuka kako mu je blago oteto, a Likonid je krenuo prema njemu kako bi mu saopštio 
da je obljubio njegovu kćerku. Likonid misli da Euklion kuka zbog toga što mu se kćerka porađa, 
pa mu saopštava da je on kriv za to, dok Euklion s druge strane misli da je riječ o blagu. Obojica 


ne znaju o čemu drugi govori, s toga dolazi do dvosmislenosti koja se reflektira u smijeh: 


Likonid: Zato te i molim da mi prostiš tu ludoriju! 


Euklion: Ne volim kad ljudi čine zlo, pa mole oproštaj! Znao si da nije tvoja, zašto si je 
dirao?! 


Likonid: Ma baš zato što je drsko dirnuli, sad je, priznajem, od sveg srca želim! 

Euklion: Ti nju? Protiv moje volje? Što? 

Likonid: Ne, bez tvoje volje ne! Al ja nju moram imati! A da će i biti moja, Euklione, vidjet 
ćeš. 

Euklion: Ma odvući ću te na sud, tužit ću te, ako je odmah ne vratiš! 

Likonid: A što to? 

Euklion: To što si mi ukrao? 

Likonid: Ja? Ja tebi? Otkud? Što to? 

Euklion: Je li, Jupitera ti, ne znaš? 

Likonid: Ne znam, ne kažeš li točno što sam ukrao!- Plaut, Škrtac IV, 55-56. 
Ili u primjeru kada sluga Strobil prilazi Euklionu nakon što je saznao da Euklion krije blago, i u 
njegovom naglom pokretu gavran grakne, a Euklion koji još nije upazio Strobila, primjećuje da je 
gavran graknuo te iz straha misli da je to povezano sa blagom, a ne činjenicom da mu neko 


prilazi." 


Nova komedija tematski najčešće obrađuju porodični život odnosno res privata. Porodice 
su nekonvencionalno prikazane za taj period, naročito su ženske uloge kontraverzne i omržene. 


Bezbroj je primjera mržnje surpužnika, antagonizam između očeva i sinova i sl. U uži krug tema 


373 Duckwort, 1994, 314, 317. 
34, Krene. Grakne gavran. ; 
Euklion, za sebe: Nije slučaj što mi s lijeve strane grakće gavran taj (...)“; Plaut, Škrtac IV, 45. 

ubraja se i odnos Rimljana prema drugima i drugih prema njima, barbara, Grka i sl." Odnos 
između suprotnih spolova je centralna uloga brojnih komedija, te na osnovu toga može se uočiti 
odnos prema ženama u antičkom svijetu.3'* Bezbroj je primjera antagonizma prema ženskim 
likovima u ovoj Plautovoj komediji, kao i u Terencijevom Evnuhu. Najčešće je to prema 
služavkama. S toga se Euklion ne libi da svoju služavku Stafilu naziva svakakvim pogrdnim 
imenima. Zanimljiv je primjer kada Megador komšija koji je zaprosio Federu (ujak od Likonida) 


razgovara sa svojom sestrom Eunomijom: 


Megador: Rukujmo se, dobra ženo, na! 

Eunomija: Gdje ti je ta dobra žena, hej! 

Megador: Ti! 

Eunomija: Ja? 

Megador: Poričeš li ti, i ja ću! 

Eunomija: Ti ćeš barem reći istinu. Ali dobre žene, brate, nema, jedna ti je gora od druge! 

Megador: Tako i ja mnim, al se o tom, sestro, nikad neću s tobom sporiti. Plaut, II, 11,12 
U daljem tekstu Megador navodi da više raduje smrti, nego braku. Jasno je da Megador želi da 
oženi Federu činjenica da je riječ o siromašnoj mladoj, a ne bogatoj (ironično jer je Federa zapravo 


bogata). Razlog je “bježanje? od sine manu braka.3" 


Centralna uloga u Terencijevom djelu “Evnuh'" predstavlja upravo odnos muškaraca sa 
ženama. Terencije je rođen u Karatageni. Još u ranoj mladosti je doveden u Rim kao rob. 
Obrazovanje je stekao kod svoga gospodara rimskog senatora Terencija Lukana,*' koji ga je 
oslobodio. Terencije se kretao u najvišem sloju društva, s toga su njegove komedije usmjerene 
obrazovanijem sloju društva. *? Prijatelji su mu bili Scipion Emilijan i Lelije, s toga su drugi 


dramaturzi ljubomorno optuživali da su mu oni pisali komedije.?*% Ostalo je sačuvano šest 


375 Segal, 1987, 39. 

316 Svakako da treba biti svjestan da je riječ o jednom sektoru viđenja muških dramaturga, koji su svoje komedije 
posvetili elitnim muškarcima. Nemoguće je donositi generalne zaključke vezane za privatni sektor svakodnevnog 
života na osnovu komedija; Hunter, 1985, 83. 

377 Ibidem, 92. 

378 Duckworth, 1994, 56. 

3% Mesihović, 2015, 844. 

380 Duckworth, 1994, 56. 

komedija: Djevojka sa Androsa, Samomučitelj, Evnuh, Formion, Svekrva, Braća. Stilski je bio 


naklonjen Grčkoj komediji, naročito Menandru. 


“Evnuh" je najpoznatija Terencijeva komedija prvi put odigrana 161. god. pr.n.e.?š! Za 
razliku od drugih Terencijevih komedija, ova je čisto humoristična. Slična je Plautovom stilu, iako 
je drama kompleksnija zbog Terencijeve sklonosti dvostrukim pričama i promjena identiteta 
brojnih likova.?%* Evnuh je zapravo prevod Menanderove komedije “Eunuchus "', ali sa adaptiranim 
likovima iz druge Menanderove komedije, vojnik Trason i parazit Gnaton koji je preokrenuo 
kraj. Ovo je novčano najuspješnija komedija, kako Svetonije navodi da je Evnuh u jednom danu 
dva puta prikazan, i time je zaradio duplo više novca od bilo koje druge komedije bilo kojeg 
pisca.?** Radnja se odvija u Ateni. Riječ je o dvostrukoj priči: Fedrija mladi Atenjanin je zaljubljen 
u heteru Taidu, u koju je također zaljubljen i hvalisavi vojnik Trason. Taida sa druge strane nastoji 
da onemogući prodaju Pamfile Trasonu, koja je ostavljena kao robinja u njenoj kući, iako Taida 
tvrdi da ona treba biti slobodna. S toga Taida koja je zaljubljena u Fedriju, nagovora njega da se 
udalji par dana od nje kako bi “izigravala" vezu sa Trasonom i uspjela ga nagovoriti da ne kupi 
Pamfilu. Fedrija to čini, i preko svoga domišljatog roba Parmenona šalje Pamfili evnuha. Međutim, 
na Parmenonovom putu da odvede evnuha, nailazi na Hajreju koji je Fedrijin brat. Hajreja se 
zaljubio u Pamfilu, te mu Parmenon daje ideju da se Hajreja preobuče u evnuha i tako bude blizu 
Pamfile. Hajreja to i čini, ali kao evnuh odlučuje da siluje Pamfilu i odlazi od nje. Mnogi likovi 
ubrzo saznaju šta je jedan evnuh uradio, i tu dolazi do niza dvosmislenih komičnih trenutaka, jer 
niko ne zna da je je Hajreja zapravo evnuh. Naposletku, Fedrija shvata da je to Hajreja uradio, a 
Hajreja ne krije učinjeno već i Taidi govori da je to uradio iz ljubavi. U međuvremenu, Taida se 
posvađala sa vojnikom Trasonom, koji navodi svoje osoblje da napadnu njenu kuću kako bi vratio 
Pamfilu. Smiješno je da je riječ o nizu kuhara i sluga koji idu u “rat sa raznim predmetima iz 
domaćinstva. A Trason ih napada što su krenuli sa sunđerima.** Na kraju dolazi do niza 
kompromisa, gdje Pamfilu prepoznaje njen brat Hremet i koji napada Hajreju jer ju je silovao, ali 
uz dejstvo Hajrejinog oca obećava mu da će Pamfilu oženiti. Fedrija je radostan jer je Taida 


njegova. Ali ulazi u razgovor sa parazitom Gnatonom koji čini ono što najbolje zna, a to je da se 


381 Beard, 2015, 8. 

382 Duckwort, 1994, 175. 

383 Ibidem, 60, 156. 

3% Svetonije na linku: http://www.thelatinlibrary.com/suetonius/suet.terence.html 
3#5 Terencije, Evnuh IV- VII, 166. (prevod: Vladeta Janković) 

ulizuje baš onako kako se nekoć ulizivao Trasonu. On nagovara Fedriju da se pomiri sa Trasonom 
i da dozvoli da Trason bude kraj Taide, jer je on “budalast, blesav, trapav, hrče noć i dan: ne 
moraš se bojati da će ženska da se zaljubi u njega. A lako ti je da ga najuriš kad god ti se prohte.*>%*% 
Trason navodi da nigdje nije bio a da ga svi ne obožavaju, na šta im Gnaton govori “Zar vam nisam 
rekao da je ovo čovek prave atičke prefinjenosti?" Na što mu Fedrija odgovara: “Sve je tačno kao 


29387 I 


što si obećao. sa ovom šaljivom dvosmislenošću komedija se završava. Uobičajna je tema 


brojnih komedija parazit koji se ulizuje kako bi dobio hranu. On to čini na isti način kao što njegov 


zaštitnik pokušava doći do neke djevojke.??š 


U ovoj Terencijevoj komediji ismijavanje se najviše odnosi na žene, naročito služavke.?? 


Ipak, u drami je centralna uloga Taide koja je predstavljena kao žena uvijek spremna pomoći, koja 
ima razumjevanje i prema Hajrejinom silovanju Pamfile. Ali i ona često kudi svoju služavku Pitiju 
ismijavajući je. Najkomičnije scene ismijavanja su razgovori između roba Parmenona i služavke 
Pitije. Razgovori se sporadično odvijaju u posljednjim činovima, jer je Pitija optužila Parmenona 
da je on kriv što je Hajreja silovao Pamfilu, pa je on naziva drskom ženturačom. Ali ni Pitija mu 
ne ostaje dužna, već mu se otvoreno smije u lice, jer je Hajrejinom ocu ispričao šta se desilo i na 
taj način nagnao još veću srdžbu prema Hajreji, a indirektno i prema samom sebi. Riječje o petom 


činu - sceni šest: 


Parmenon: Šta je, budalo? Šta ti je? Što se ceriš? dokle ćeš? 
Pitija: Uh, umreću! Ostadoh, jadna, bez daha smejeći se tebi! 
Parmenon: A što? 


Pitija: Ho, ho- on još pita! Poliksom se kunem da nikad nisam videla glupljeg čoveka od 
tebe, niti ću. Ama prosto ne mogu da ti ispričam koliku si nam zabavu priredio tamo 
unutra. A ja još mislila kako si ti bestraga oštrouman i lukav! (...) — Terencije, V- VI, 178. 


Ova scena je naročito važna, jer je smijeh jasno određen- način na koji se Pitija smije, ostaje bez 


daha, činjenica da se smijala u grupi i nastavila ispred Parmenona, te da ga svojim smijehom 


ponižava. Evnuh u “sebi krije? mnoštvo scena u kojima likovi izražavaju smijeh. Tako kad 


386 Terencije, Evnuh V- IX, 182. 
387 Ibidem, 183. 
38 Richlin, 1992, 148. 
38 Hremet: Hajde, dadiljo, kreni malo, molim te. 
Sofrona: Krećem, evo. 
Hremet: Vidim, al' se slabo pomeraš.“- Terencije, Evnuh V- III, 173. 


75 


Parmenom predloži Hajreji da se preobuće u evnuha, on mu govori da se samo šalio,“ da ne treba 


to zaista da uradi. Time je šala preokrenula tok radnje. 


Za istraživanje humora u antičkom svijetu, naročito je zanimljiva scena I u III činu, gdje je 
po prvi put (i prije ovog gore navedenog Pitijinog smijeha) moguće pronaći “zvuk? smijeha, 
naznaku na koji su način se ljudi u antici smijali. Riječ je o razgovoru između vojnika Trasona i 
parazita Gnatona, koji se po prvi put pojavljuju u komediji. Gnaton ulizica kakva jeste, prihvata 
da sluša “smiješnu' anekdotu iz Trasonovog života, koju je čuo već hiljadu puta: 

Trason: Jednom na gozbi naiđe se taj momčić sa Rodosa, a ja baš bio sa nekom ženskom. 


Počne on nešto da se šali s njom 1 da pravi kao neke viceve na moj račun. “Šta pričaš to, 
bezobrazniče', kažem mu ja tada; “ sam si zec, a hteo bi u lov!? 


Gnaton: Ha, ha, ha!??! 
Trason: Šta kažeš, a? 


Gnaton: Divno sročeno, duhovito, elegantno, neuporedivo! Ali, molim, te zar je to tvoja 
izreka? Mislio sam da je stara. 


Trason: Već si je čuo? 

Gnaton: Često. I smatraju je jednom od najboljih. 
Trason: E, moja je! 

(...) 

Gnaton: A šta je on na to kazao, molim te? 


Trason: Bio je sasvim smrvljen. Svi unakolo poumiraše od smeha. Posle su dobro 
zazirali od mene. — Terencije, Evnuh HI- I, 147- 148. 


Samo par stranica poslije, razgovor se nastavlja, a Gnaton se prisjeća šale. Trasonu je dosadilo da 


čeka Taidu. I Parmenon učestvuje u razgovoru, jer je upravo tada došao da preda evnuha: 


Trason: Ja odoh odavde; ti ostani i sačekaj je. 

Parmenon: Ne bi bilo zgodno da generala vise na ulici s neprijateljicom, a? 

Trason: Što na tebe da trošim reči? Isti si kao tvoj gazda. (Parmenon ulazi u Lažetovu kuću) 
Gnaton: Hi, hi, hi! 


Trason: Što se ti smeješ? 


3% Terencije, Evnuh II- III, 145. 
8%! Prema engleskom prevodu: ,,hahahae “; Beard, 2015, 10. 

Gnaton: Zbog ovoga što si mu sad rekao. A setio sam se i kako si udesio onog Rođanina. 

Ali evo Taide. — Terencije, Evnuh HI- II, 151. 
U obje scene Gnaton radi ono što mu je posao, prisilno se smije šalama, kako bi zauzvrat dobio 
svoju besplatnu večeru. Njegov smijeh nije spontana reakcija, već se smije da bi zadovoljio. S toga 
ova vrsta smijeha se uvrštava u Freudovu teoriju o neskladnosti. Jasna je uloga moći i smijeha o 
kojem je bilo diskutovano u III poglavlju ovoga rada. U drugoj sceni čak ni Trason ne “shvata? 
zašto se Gnaton smije. Ili to radi kako bi dobio još više komplimenata. Činjenica da zaista jeste 
riječ o iznimno staroj šali, daje uvid u činjenicu da su ljudi u antičkom svijetu šale često htjeli 
prepisati sebi, kako bi ispali mudri i duhoviti. Često su slične situacije prisutne i u savremenom 
svijetu. Također je specifičan spomen “umrijeti od smijeh" koju spominje Gnaton ali i Pitija. Neko 
bi povjerovao da je to kreacija savremenog doba. Međutim, bila je često korištena u antičkom 
svijetu. Referenca je na smrt slikara Zeuxisa iz V st. pr.n.e. koji je umro smijući se vlastitoj slici 
stare žene. Ili filozof Chrysippus koji je umro od smijeha u III st. pr.n.e.?* Potrebno je naglasiti 
da je ovaj smijeh imao i praktične svrhe u komediji, jer je lik smijehom posticao publiku da se 
smiju. Iz tog razloga su tako česte reference na smijeh, ili naglašavanje “umiranje? od smijeha, 
kako bi postigli što bučniji smijeh od publike. Jer u konačnici smijeh je svrha ovih uspješnih 


komedija od Plauta i Terencija. 


Satira 


“AS to the rest, lest I run through this thing like someone 
telling a series of jokes — 
but what's wrong with telling the truth with a laugh? 
Like encouraging teachers who give cookies to 
schoolkids so they learn their elements?But, joking aside, 
let's examine these things seriously "- Horacije, Sat. I-I: 23-60, 12.2% 


Od biranje jelovnika za gozbu, prevarenih muževa, krvnih veza do odbrane pjesničkog 
izražaja- samo je jedan dio onoga što satire sadrže. Za razliku od ostalih literarnih žanrova, 
Kvintilijan navodi da je satira u potpunosti rimska zaostavština. Satira ili na latinskom satura, 
predstavlja literarni žanr, koji na mudar i često humorističan način upućuje kritiku na određene 

s a s š 394 o “e i da d z . sis 
situacije, pojave i procese.““* Pogrešno bi bilo reći da su satire namjenjene samo za smijeh. 


Međutim rimske satire su najvećim djelom ismijavale, s toga se po humoru više istiću od drame 


3% Beard, 2015, 8-17, 14. 

%%3 Horacije kreira šalu na samom početku satire, pokušavajući se našalit da želi biti smiješan kod svojih čitalaca; 
Horacije, Sat. I-I: 23-60, 12. (prevod: A. S. Kline) 

3%4 Mesihović, 2015, 1810. 

ili poezije. Zapravo veliki dio humora leži u neskladnosti izraza koji koriste, koji degradiraju lijepu 
književnost svojom vulgarnošću.?? Bezbroj je satira koje je rimski svijet ostavio iza sebe. Ključne 


su Horacijeve*%* i Juvenaolove*" satire. Sa Juvenalom “završava' klasični iskonsko rimski oblik 


satire. Nastupa posebna vrsta satire u kojoj se krije određeni Grčki utjecaj, tzv. manipejska?? u 


koju se ubrajaju: Petronijev “Satirikon ", brojne Varonove satire i Senekina satira “Pretvaranje 
LJ 


Klaudija u tikvu ". 


Kada Horacije piše svoje satire, on po prvi put kreira novi literarni žanr. Tek u drugoj knjizi 
kreira naziv satura.*?? Horacije u njima ne ismijava nikog konkretno, već generalno ljudsku ludost, 
određenu vrstu ljudi, društvene pojave. Ni Juvenal ne imenuje osobe koje ismijava, iako je jasno 
da se neke satire odnose na Domicijana.*% Moguće je pronaći sličnost između ova dva satiričara: 
obojica ismijavaju aristokratiju,““! abnormalnost, negativan stav prema ženama, ljudska bijeda i 
nemoral i slične problematične scene rimskog hedonističkog života. Opisi žena nisu ništa drugačiji 
od analiziranih komedija, često su starije žene ismijavane zbog svoje ružnoće, ali i kod Juvenala 


zbog imitiranja muškog ponašanja.“ Juvenal ima za nijansu širi dijapazon tema koje kritikuje: 


) 403 
> 


prijateljstvo, loše roditeljstvo, brak (zašto ga ne konzumirati prevare muževa i žena (o ovome 


piše i Horacije), loše odlike Rima, loše ponašanje, i sl. S druge strane Horacije pristupa iz 


filozofske perspektive. Mnogo piše o samoj satiri, pa se osvrće na ambiciju, umijeće dobrog života, 


35 Davie, 2011, 12. 

3% Horacije (Quintus Horatius Flaccus; 65- 8. god. pr.n.e.) je bio sin oslobođenika, a postao je najveći pjesnik 
Rimskog svijeta. Svojim dolaskom u Rim i političkim djelovanjem (kao vojni tribun i kvestorski pisar) zbližio se sa 
Vergilijem, koji ga je uveo u mecenin kružok. Tako se upoznao i sa Oktavijanom. Poslije Vergilijeve smrti postaje 
sužbeni pjesnik. Njegovo najranije djelo jesu satire (u dvije knjige), zatim epode, poslanicama, a najveći značaj je 
ostavio u pjesmama Odama, u kojima je izrekao svoju čuvenu rečenicu ,,Carpe diem“; Mesihović, 2015, 1399-1401. 
37 Juvenal (Decimus Iunius Iuvenalis; rođ. ? LilI st. n.e.)- o njegovom životu se malo toga zna. Pretpostavlja se da je 
bio učenik Kvintilijana i da se bavio retorikom sve do svojih srednjih godina, kada počinje da piše svoje čuvene satire. 
Ostao je zauvijek poznat po aforizmima iz svojih 16 satira u kojima je na slikovit način iznio svoj pesimistični stav o 
brojnim životnim pitanjima; Ibidem, 53-54. 

3% Manipejska satira sadrži mješavinu proze i stiha. Nazvana je po grčkom ciničkom piscu Manipeju (III st. pr.n.e); 
Hooley, 2007, 142. 

3% Ibidem, 28 

*% Narugivao se Domicijanovom moralnom djelovanju ,,toga ljubavnik okaljanog incestom iz tragedije koji je 
nastojao oživjeti zabrane gorske za sve i strašne čak i za Marsa i Veneru“; Mesihović, 2015, 54, 1671. 

“U satiri VII knjige I, Horacije ismijava Bruta koji skupa sa svojim klanom bori protiv kraljeva. Horacije ga pita 
da li bi mogao ovome 'kralju' prerezati vrat, jer vjeruje da je to savršen zadatak za Bruta; Horacije, Sat. I-VII: 1-35, 
44. 

“2 Richlin, 1992, 205. 

495 U satirama posvećenim demoniziranju žena, Juvenal navodi da je jako čudno muškarcu da se oženi u periodu kada 
nema mostova iznad rijetke Tibra, s obzirom da nema mosta sa kojeg bi se mogao objesiti; Schulten, 2002, 217. 

njegov put u Brundizijum, žena- vještice,“ spirutalna sloboda i sl. Horacijevo ismijavanje uvijek 
ima tendenciju da ukaže na problem 1 potencionalno riješenje, dok Juvenal prakticira superiornu 
duhovitu porugu. Horacijev naum je vidljiv u primjeru prilikom kritiziranja bogataša pitajući 
bogate zar ne postoji neki bolji razlog za trošenje viška novca, ali Horacije nudi i podrugljiv 
odgovor zašto bi to radio kada si bogat i ne trebaju ti novci iako postoje oni koji umiru od gladi, 
pritome Horacije se nada da će mu se jednog dana njegovi neprijatelji smijati.“ Slično čini i u 
satirama posvećenim ludilu, gdje rasipništvo naziva ludošću. Za Horacija je i ljubav ludost. 
Juvenal podrugljivo 1 sarkastično piše da su iznad svih njih najbitniji bogataši koji su sveti, 
namjerno zanemarujući bogove.“ Često su bogataši na sav glas isticali svoje plemensko porijeklo, 
što je na mudar način ismijao Juvenal kazavši da oni misle da mogu na osnovu porodičnog stabla 
locirati svoje ime toliko daleko da će proizaći iz perioda kada se istopio prvi lonac u Rimu, te ko 
god da mu je prvi predak on je zasigurno stočar ili je vršio dužnosti koje Juvenal ne želi ni 


spomenuti." 


Podrugljivim tonom su prikazani Neron i Domicijan u Juvenalovim satirama i Klaudije u 
Senekinoj manipejskoj satiri o deifikaciji princepsa koja se doslovno može prevesti u pretvaranje 
Klaudija u tikvu, umjesto u Boga (The pumpkification of Claudius).*"* Juvenal u IV satiri Nerona 
naziva Domicijanovim robom, dok je Domicijan predstavljen kao okrutan, koji širi 
strahopoštovanje.““ Osoba može biti ubijena čak i kada sa princepsom priča o uobičajniim 
temama.*!" Dok Juvenal satanizira Domicijana, Seneka koji je imao lični konflikt sa Klaudijem 
(protjeran na ostrvo) parodira Klaudijevu nesposobnost. Seneka piše o Klaudijevoj smrti i dolasku 


na nebo gdje bi trebao postati Bog, međutim niko ga tu ne želi, pa ni August. S toga Klaudije ide 


“4 Horacije 'prisustvuje' vještičarenju, ismijava obred govoreći da je ispustio vjetrove tako glasno da je od vještice 
Canidie proteza iskočila, a Saganina perika odletjela, te naglašava da bi se čitaoci dobro nasmijali ovoj šali da su 
prisustvovali; Horacije, Sat. I- VIII: 1-22, 46. 

Ovdje Horacije kreira nervozni smijeh olakšanja, jer je izbjegnuta nevolja koju moćna žena kao što je vještica može 
da uzrokuje svojom magijom. Cjeloukupne satire o vješticama obično se povezuju sa prijetećom dominantnom 
seksualnošću. Riječ je o staroj i ružnoj ženi koja je sprema ljubavne napitke.Također “ispuštanja vjetrova? je odličan 
primjer vulgarnosti koju satire u sebi sadrže.; Hooley, 2007, 59. 

495 Horacije, Sat. II-II: 89-111, 61. 

4% Juvenal, Sat. I: 81-126, 9. (prevod: A. S. Kline) 

497 ITbidem, VIII: 231-275, 68. 

4% Seneka koristi motiv sličan Ovidijevim metarmofozama; Richlin, 1992, 160. 

4% Intrigantno da je i Marcijal koji je posvetio određene epigrame Domicijanu, poslije njegove smrti požurio da ih 
prepravi iz hvale u ismijavanje; Bricko, 1998, 19. 

410 Makrobije navodi da tiranin objesi i prijatelja koji jednostavno želi pričati sa njim o kiši, vrućini ili siromašnom 
proljeću.; Macrobius, Saturnalia IV, 1-33, 26. 

u podzemlje. Na tom putu vidi ljude koji njegovu sahranu provode u veselju. U podzemlju ga 
dočekaju svi oni koje je on dao pogubiti. Klaudijeve fizičke mane su postavljene u prvi plan.*!! 
Posebno je interesantan opis trenutka Klaudijeve smrti gdje Seneka kreira neugodan momenat 
kada Klaudije uzvikuje da misli da je napravio nered od sebe, Seneka navodi da nije siguran da li 
je zaista ovo učinio, ali da je zasigurno pravio nered od svega.“!* Seneka piše ovu satiru samo 
nekoliko sedmica poslije Klaudijeve smrti, Juvenal to čini par mjeseci poslije.*! U oba slučaja 
vladajući princeps je imao određenu mržnju prema tim princepsima, s toga ovakvo pisanje je bilo 
u svrhu propagande i uzdizanje trenutnih princepsa uz ismijavanje onih prema kojima i autori satira 


imaju negativne uspomene. 


Fokus brojnih Horacijevih i Juvenalovih satira jesu bogataši, ali 1 sama vještina pisanja. 
Juvenal ismijava govornike i advokate “u kojih ništa ne kuca pod lijevom sisom", naziva ih 
magarcima “koji nas kljukaju svojim strašnim Hanibalom i govorima koje održavaju svaki šesti 
dan.**!* U istoj satiri pravda svoga učitelja Kvintilijana, vjerujući da je njega poslužila sreća, a ne 
nevaljao posao. I Petronije izruguje “šuplje? riječi koje se mogu čuti u školama.“!5 S druge strane, 
Horacije pravi refleksiju na svoje satire i brojne kritike koje je dobio. Mnogi ga savjetuju da piše 
o drugim temama. On ismijava tu ideju, navodeći da je pisanje njegovo oružje i ko god ga 


isprovocira bolje nek se pazi.*!* 


Zanimljivi su Horacijevi i Juvenalovi opisi gozbi, na osnovu kojih je moguće rekonsturirati 
jelovnik. Horacije nastoji prenijeti utisak da je manja porcija hrane ukusnija, nego bogate trpeze. 
Smatra da je gurmanska ishrana smiješna, ismijava one koji puno jedu, prvenstveno elitu i mlade 
koji se lako daju očarati npr. posluženim paunom iako ta ptica košta kao zlato, Horacije naglašava 


da je važan aranžirani spektakularni rep, provocirajući da li jedu i perje koje toliko obožavaju. On 


tvrdi da bi mladi bili očarani i galebovima kada bi ih neko iznenada proglasio jestivim.“!7 


“l Seneka ističe drhtave Klaudijeve ruke iste one sa kojima je ubijao; Seneka, Pumpkification of Claudius 6.2. 
E-book: 
https://www.gutenberg.org/files/10001/10001-h/10001-h.htm?fbclid=IwWAROPQOQ-jXk_xdeT2TP7R6WHGtVcJ-_- 
4hK26arwEO6qmxi2xWjjXREOHrk 

“12 Ibidem, 4.2-3. 

+153 Braund, 1993, 68. 

“14 Juvenal, Sat. VII: 150-215, 58.; Mesihović, 2015, 1397. 

“15 Mesihović, 2015, 1397. 

“16 Horacije, Sat.I- II: 1-23. 55. 

“1 Ibidem, Sat. II-II: 23-52, 58-59. 

Juvenal navodi da je bogataš koji se prejeda elgantan, dok siromah ispada lud. I ništa više 
ne izaziva smijeh tokom gozbi nego li siromašni gurman. I nakon nedoličnog ponašanja i čistog 
rasipništva, niko ne osjeća stid. Prema Juvenalu jedini stid koji mogu osjećati jeste propuštanje 


godinu dana trka na Cirkusu.*!? 


Nije slučajnost da biraju opise hrane, jer glavni fokus satira su niske tjelesne funkcije i 
želje koje je nemoguće pronaći u lijepoj književnosti. Te funkcije podrazumjevaju čovjekov 
životinjski instikt da jede, pije, strast i sl. Hrana predstavlja najniži tjelesni i senzulani dio ljudske 
prirode. Pretjerana konzumacija, obilne trpeze su metafore za raspad društva, lažne vrijednosti 1 
sl.*!? Zapravo i Henri Bergson se osvrće na ovu dihotomiju, smatrajući da je osnovna razlika 
između tragičnog i komičnog pjesnika to što:“tragični pjesnik stara se da izbjegne sve što bi moglo 
da skrene našu pažnju na materijalnost svojih junaka, čim se uplete briga o tijelu, treba se bojati 
infiltracije komičnog. Zato junaci u tragediji ni ne piju, ni ne jedu, niti se griju, čak koliko je 
moguće ni ne sjedaju. (...) Napoleon koji je znao biti dobar psiholog u pojedinim momentima, 


primijetio je da tragedija prelazi u komediju samim faktom što junaci sjede??? 


Najveći fokus Satirikona predstavlja večera kod bogatog oslobođenika Trimalhiona. 
Petronije teži realističnom prikazu toka večere, ismijava sve što rade bivši robovi, nova elita. 
Petronije čini porugu zbog načina na koji pričaju, njihovo nezanje, strano porijeklo, vulgarnost, 
nepostojeći kodeks pravilnog ponašanja, itd.“2! Postoje podudarnosti između Trimalhiona i 
princepsa Nerona, pa se pretpostavlja da je Petronije kroz njegov lik karikirao Nerona.*?* Sličan 
opis kao Dionovo prisilnog zaustavljanja smijeha tokom Komodove gladijatorske borbe, moguće 
je pronaći i u Satirikonu. Kada “tiranin" odlazi u wc, gosti se konačno mogu opustiti i pričaju o 
životnim problemima siromaštva i poreza. Po Trimalhionovom povratku, on prekida svu ostalu 
priču, kako bi izrekao razlog svoga zadržavanja u toaletu, a to su vjetrovi koju mu uzrokuje hrana, 
i nalaže svima da niko ne prigušuje svoju prirodnu potrebu. Trimalhion koji se ponaša kao da nema 
nikakav odnos sa svojom suprugom Fortunatom,*> prekida tu barijeru odazivajući se na njezin 


smijeh:"Smiješ se ti, Fortunata- ti, koja me noću znaš buditi od sna? (...) Meni vjerujte, 


+18 Juvenal, Sat. XI: 1-55, 83-84. 

49 Davie, 2011, 11. 

+20 Begrson, I, 33- 34. 

+1 Richlin, 1992, 194. 

+2 Petronije: https://www.britannica.com/biography/Gaius-Petronius-Arbiter 
+23 Carcopino, 1941, 185. 

napuhivanje od vjetrova ide u mozak i uznemiruje čitavo tijelo. Za mnoge znam da su tako zaglavili 
dok nisu htjeli sebi priznati istinu. ' Sa zahvalnošću odajemo priznanje njegovoj velikodušnosti i 
uviđavnosti i odmah zatim uzimamo jedan gutljaj za drugim da bismo na taj način prigušili 
smijeh. '**#** Ovim je Petronije Fortunatu prikazao vulgarnom i nedostojnom bogatstva kojeg ima, 
a Trimalhiona komičnim zbog priče o degutantnoj temi dok ostali gosti jedu. Baš kao što se Dion 
nije smio nasmijati princepsu Komodu, očito da ni oni nisu imali smjelosti da se nasmiju čak ni 
njemu, skorojeviću koji je nekada bio rob. Iz ovoga jasno proizilazi da su Rimljani bili svjesni da 
i sama gesta smijeha odiše superiornošću, a pošto su oni bili nižeg novčanog stanja od Trimalhiona, 


nisu nikako mogli biti superiorniji od njega koji nije bio plemenita roda. 


Uloga šala u satirama predstavlja kreiranje atmosfere 1 “safe place? za one koji se osjećaju 
van društvenih normi koje je rimski svijet nalagao. S toga prouzrokovanje smijeha je jedna vrsta 
otpora takvom načinu života i razmišljanju. Pjesnici okreću situacije u svoju korist, postavljajući 
se iznad njih kako bi prouzrokovali olakšanje neprihvatljivih normi. Slično se i danas zbijaju 
brojne šale na račun političkih lidera, društvenih pravila koje ostavljaju osobu u osjećaju neslobode 


i jedini lijek jeste otpor kroz slobodu govora. 


Poezija 
Iako su satire jedna vrsta poezije, postoji istančana poezija koja se ne može uvrstiti u satire, 
ali ni u druge literarne žanrove.“ Kako bi se pravilno razumjela rimska lirika, potrebno je 
razumjeti da Rimljani nisu pericipirali pjesme onako kako se to danas čini, tj. kao estetski oblik 
izražavanja emocija. Oni su tome posmatrali više kao uobičajnu vrstu u kojoj mogu prema 


određenom pravilu, figuri, liku, brojki ispričati nešto što je zajedničkoj različitim vrstama pjesama. 


S toga, oni nisu težili da prenesu svoje emocije.** Riječ je o Katulovim,“" Ovidijevim“?? 


“4 Petronije, Satirikon XV- 47, 64-65. 

+25 Richlin, 1992, 144. 

+26 Hooley, 2007, 33. 

+21 Iako vrijedan pomena zbog erotske poezije, Katulova poezija neće biti predmet obrade u ovome radu. 

+28 Ovidije (Publius Ovidius Naso; 43. god. pr.n.e.- 17/18. god. n.e.) porijeklom je iz mjesta Sulmo iz zemlje Peligna- 
Pripadao je bogatoj porodici. U Rimu je stekao retosko obrazovanje, što je ostavilo dubog utjecaj na njegov pjesnički 
izražaj. Njegova rana djela su posvećena ljubavnoj tematici (,,Amores“, ,,Heroides“). Tokom Ilirskog rata, Ovidije je 
prognan na getsku obalu Crnog Mora. Razlozi su nepoznati, a sam Ovidije je napisao da je riječ o dvije krivice: pjesma 
i pogreška. Iako je u pjesmama izražavao žaljenje, August ga nikada nije vratio nazad, i umro je u progonstvu. U 
cjeloukupnom opusu ovog najznačajnijeg pjesnika Augustovog perioda, najznačajnije je djelo ,,Metarmofoze“ sa 
primjesom mitologije: Mesihović, 2015, 1402-1404. 

pjesmama i Marcijalovim*? epigramima koje slično kao i satire imaju tendenciju da ismijavaju. 
Njihovi stihovi se baziraju na istoj temi erotike. Koriste motiv boga Prijapa koji je zaštitnik 
plodnosti, prepoznatljiv po simbolu falusa. Poezija, slično kao i grafiti, ima tendeciju da direktno 


iskaže svoj naum, i na taj način prisili publiku da učestvuju u opscenom dijalogu.“ 


Ovidije je ostao upamćen po ironičnim stihovima, podsmijehu i ismijavanju. Ovidije u 
svojim pjesmama piše o odnosu između zaljubljenih što je oprečno Augustovim rigoroznim 
moralnim zakonima i protiv zakona preljuba. Ovaj naum je najupečljativiji u pjesmi ,,Art 
armatoria “ tj. ,,Umijeće ljubavi“ u kojoj Ovidije daje niz savjeta ljubavnicima. Pjesma je napisano 
elegantnim stihovima, sa primjesom duhovitosti. Ovidije se kasnije branio da je djelo poruga 
nižem sloju (kurtizane) na koje se ne protežu Augustovi zakoni. Prilikom čitanja jasno je da 
Ovidije misli Rimljanke iz višeg društva. S toga se vjeruje da je ova pjesma razlog Ovidijevog 


progonstva.“*! Glavna 'greška' je što on ohrabruje žene da varaju svoje muževe.*?? 


Prikaz ljubavi se kroz pjesmu sve više pretvara u naivnu i stereotipnu osudu ženskog 
ponašanja. Ovidije se obraća muškarcima, kritizira žensku želju za poklonima, koje nikada ništa 
za uzvrat ne daju muškarcima, ismijavajući ih navodi da ni desetoro usta i toliko jezika ne bi bili 
dovoljni da objasne opake trikove kurvi kako ih on naziva.“ Ovidije savjetuje muškarce da se 
smiju istovremeno kada to čini žena koju pokušava pridobiti, jer će kroz smijeh to lakše postići.“ 


S druge strane, ismijava žene i savjetuje ih da se ne smiju ukoliko imaju krive zube.“ Pokušava 


ih naučiti kako da se smiju. Poenta šale leži u činjenici da smijeh nije nešto što se može naučiti. 


U cjeloukupnom djelu, Ovidije je kreirao mjesto gdje je svaka vulgarnost dozvoljena, gotovo kao 
da Ovidije mašta o takvoj realnosti. Kao što je učinio u ,, Umijeće ljubavi“, Ovidije je u 


Metarmofozama uputio posebnu porugu bogovim. Odbacuje božansku mudrost stavljajući ih u 


+2 Marcijal (Marcus Valerius Martialis, 1.3.cc 40- između 102. i 104. god. n.e.) porijeklom je Hispanac, gdje je stekao 
retorsko obrazovanje. Godine 64. dolazi u Rim, za vrijeme Neronove vladavine. Vjeruje se da su Seneka i Lukan bili 
njegovi prvi patroni. Kasnije je stekao niz moćnih prijatelja, kod princepsa Tita i Domicija od kojih je dobio određene 
privilegije. Napisao je kratke i precizne poeme, tzv. epigrame, te se smatra osnivačem modernog epigrama. ; 
Mesihović, 2015, 54-55. 

+30 Richlin, 1992, 147-148. 

“31 Mesihović, 2015, 1403. 

“2 Ovidije navodi da bi kraljica mnogo puta pobjegla u šumu i razmišljajući kako da zadovolji svoga muškarca; 
Ovidije, Ars Armatoria I- 9, 8; Richlin, 1992, 218. 

+33 Ibidem, L-11, 13. 

+34 Ibidem, I-3, 7. 

435 Beard, 2014, 158. 

436 Ovidije naglašava da bi trebale voditi računa da donja usna prekriva gornje zube i ne trebaju naprezati svoje 
usne, već napraviti ženstveni glas. Ovidije, Ars Armatoria, I-3, 7. 

vulgarne situacije.**" Često koristi smijeh za razlikovanje između smrtnika i bogova. Kroz smijeh 


su bogovi pokazivali svoju moć iznad smrtnika, a kada se smrtnici smiju to predstavlja prkos i 


uvijek bivaju kažnjeni. 


Kratke poeme (epigrami) doprinose drugačiju perspektivu koja je vrijedna analize. U 
sklopu V poglavlja znatno su korišteni Marcijalovim epigramima koji predstavljaju jedan od 
glavnih izvora za svakodnevni život u antičkom Rimu. Međutim potrebno je reći nešto više o 
samim epigramima kao pjesničkoj vrsti. Epigrami gube svoju prvobitnu svrhu nadgrobnog 


spomenika, i prerastaju u književni oblik. Postaje zastupljen za podizanje atmosfere tokom gozbi, 


recitiranjem, tokom praznika i sl.+%* Marcijal svoje knjižice epigrama piše povodom određenih 


praznika: najstarije sačuvane je posvetio princepsu Titu povodom otvaranja Koloseuma, sljedeće 
povodom Saturnalija (dvostisi su gostima poklanjani u vidu šaljive tombole), itd. Unutar dvanaest 


knjiga ,,Epigrama “ koji sadrže 1561. epigram, Marcijal satirizira različite pojave u svakodnevnom 


40 


životu: uzdizanje vlastitog pjesništva,“ o patronima i klijenitima, princepsima, nevjernim 


muževima i ženama, parazitima, pijanicama, trovačima, nadriljekarima, diletantima i sl.“ 
Zanimljivo da niz epigrama posvećuje određenim životinjama, hrani, ali i brojnim predmetima za 
svakodnevnu upotrebu kao što je pasta za zube, zvečka, svjetiljke, papuče i sl. Marcijal koristi 
Katulove i Ovidijeve motive, ali sa duhovitošću pridonosi novi “twist?.*“** Naročito su dojmljivi 
epigrami koji se vežu za odnos patrona i klijenta. S obzirom da je Marcijal sam bio klijent, često 
je u stihovima izigravao siromaha, zbijajući šale na svoj račun. Istina da nije bio siromašan u 


pravom smislu te riječi, on je samo pokušavao da na ovaj način motiviše veću zaradu od svojih 


patrona.“ 


431 Richlin, 1992,162. 
438. Boginja pije, a momče bezobrazno drsko se pred njom 
Stvori te se nasmije i boginji "lakoma!" reče. 
Ona se uvr'jedi i sveg ne ispivši jošte napitka 
Posu dječaka vodom i zrnjem, što je u njojzi. 
Lice mu upije mrlje, a ruke, što dotad mu bjehu, 
Prijeđu u krake, i ude prom'jenivši dobije rep još; 
U oblik mali se stisne, da ne može škoditi mnogo, 
I veličinom je manji od guštera malog. "; Ovidije, Metarmofoze V-450:455, 106; Beard, 2014, 136-137. 
43% Bricko, 1998, 5-6. 
“4 Kažu da neki pravnik moje napada pjesme. 
Saznam li koji je to, pravniče, tražio si grob!“; Marcijal, Epigrami I: 5.33, 56. 
“41 Mesihović, 2015, 54-55. 
“2 Richlin, 1992, 161. 
443 Bricko, 1998, 18. 

Marcijalovo jadikovanje je posebno simpatično u sljedećem primjeru: 


, Netko nedavno premjeri me, Rufe, 

Kao trgovac robljem ili trener. 

Kad me prouči, upre u me prstom: 

Ti si', reče mi, 'dakle, taj Marcijal 

čije zločeste šale znade svatko 

komu barbarsko sasvim nije uho?" 

Ja se skromno nasmiješih, lako klimnuh, 
priznajući da glavom taj sam čovjek. 
Zašto', upita 'nosiš loš ogrtač?! 

Ja mu rekoh: 'Pa eto, loš sam pjesnik!" 
To da pjesnik ne doživi i češće, 

Rufe, dobar pošalji mi ogrtač! “- Marcijal, Epigrami II: 6.82, 84. 


U ovom ali i u brojnim drugim primjerima, Marcijal domišljato pokušava izmanipulisati 
novac koji mu je potreban za pjesme koje svi hvale zbog ,,zločastih šala“ koje poznaje svak koji 
nije barbarin. Ukoliko nije riječ o neskromnosti, iz ovoga proizilazi da su njegove šale rado bile 
prepričavane. Nasuprot Ovidija koji ženama savjetuje preljube, Marcijal kritikuje ženski nemoral 
i ismijava ga. Ovaj epigram je nastao u periodu vladavine Domicijana, koji je pokrenuo Augustove 
Lex Julia zakone: 


»Otkad je Julijev zakon, Faustine, opet na snazi. 

otkad je ponovno Stid kućama postao gost, 
jedva je trideset dana prošlo, a možda i manje- 

-Telezila u brak stupa već deseti put! 

Udaja nije, već preljub, kad muževe mijenjaš po spisku! 

Obična kurva je, znaj, manje uvredljiva stvar! “- Marcijal, Epigrami III: 6.7, 109. 

Kritika se odnosi samo na (udate) žene, dok u posebnom nizu epigrama Marcijal na 'velika' 
usta čini slavu nemoralu i bludu. Štaviše namjerno upotrebljava psovke i proste izraze kako bi 
ismijao one koji ih u svojim pjesmama izbjegavaju. Često sebe stavlja u homoseksualne odnose, 
ismijava one muškarce sa kojima više nema odnose. Njegove kritike ženama su zastupljene uvijek: 
i kada ne prakticiraju bračne dužnosti ili kada to previše čine, ukoliko su starije žene, ukoliko su 
previše mršave ili prekrupne i sl. Fascinantan je njegov epigram o djevojci koja je pokorna da čini 
sve što muškarac od nje zahtjeva: 


,»S nekom raspusnom curom noć sam proveo cijelu: 
teško da ikoja još takve gadarije zna! 
iscrpljen ovim i onim zatražih na dječački način: 
tek sam zaustio- već zahtjev je ispunjen moj! 
Nešto još drskije tada zamolih uz zbunjeni smiješak: 

prošao nije ni tren- zdušno je dala i to! 

Ipak je ostala čista: al s tobom Eshile, neće 

ako joj za taj dar prijedlog zadovoljiš njen! “- Marcijal, Epigrami VI: 9.67, 336. 

Nije jasno na šta se misli pod ,,čista“ ili prijedlog zadovoljiš njen“, ali se vjeruje da je 
riječ o nekim seksualnim porivima koji nisu bili dostojni slobodna čovjeka, ali jesu Eshilu.“** U 
epigramu se uočava da je svojom pokornošću postidila i samog pjesnika, što se jasno vidi u stihu 
uz zbunjeni smiješak.“ Pjesnik se osjeća nadvladanim, što je u kontrastu sa ostalim epigramima 
gdje diči svoje vještine, odbija često one koje ga gotovo mole da stupi u odnos sa njima pa čak i 
brak. 

S obzirom da je riječ o kratkoj vrsti pjesme, pjesnik ima prednost direktnijeg i smjelijeg 
'napada' negoli u drugim literalnim oblicima. Najveći broj šala iz antičkog Rima je sačuvan u ovom 
obliku, koji nalikuje na viceve. Šala je u prvom planu, što je suprotno od satira ili drugih oblika 
kod kojih je humor sporadičan i često formiran od komplikovanijih izraza. Oblikom, načinom 
izražavanja (koje je primjereno svakodnevnom banalnom govoru), kao i kritičkim duhom gotovo 
podrazumjeva savremeni humor, pa su mnoge šale u epigramima najduhovitiji oblik za analizu. 
Na to svakako utiče i Marcijalov stil pisanja i smisao za humor. 

Sa Marcijalovim epigramima završava se ovo poglavlje koje je sistematiziralo humor na 
književnom polju najzastupljenijih vrsta: komedija, satira i poezije. Svakako da unutar ove analize 
nisu bila obrađena sva djela koja imaju potencijal za proučavanje humora, poput: Vergilijevog 
spominjanje Venerinog osmijeha u Eneidi, ili jedine sačuvane novele ,,Zlatni magarac“ od Apuleja 
i sl. Izabrana su djela koja u svojoj suštitni teže ka humoru, i nude novu perspektivu u proučavanju 
istog. Zajedničko ovim djelima je ismijavanje/poruga i dvosmislenost koja su najviše zastupljena. 
Osjećaj superiornosti, elite iznad siromašnih, ali i siromašnih između sebe uvijek pronađu nekog 
nad kojim se osjećaju superiornije, predstavlja glavni oblik ismijavanja. Glavni trag u historiji koju 
humor ostavlja iza sebe jeste da obilježi osobu koja je bila predmet poruge i poslije njegovog 


života. Šala se prepričava, učinjena poruga postaje glavna karakterna osobina. 


Neizostavna je činjenica da su autori također zbijali šale i na svoj račun. Osnova svrha 


komedija je bila da pruži zabavu publici, s toga je publika nekritički gledala određeni pozorišni 


44 Bricko, 1998, 336. 
“45 Marcijal, Epigrami VI: 9.67, 336. 

komad, a ne iz perspektive analize istih. Autori djela su nastojali da pronađu polja koja su 
zajednička svima i da drugima skrenu pažnju na humorističnu stranu određenih pojava. Trebalo je 
imati smjelosti igrati ovako opasnu igru, naročito u primjerima kada su princepsi bivali ismijavani. 
Henderson smatra da je utjecaj komedije, satira i drugih komičnih vrsta bio u uskoj vezi sa 
svakodnevnim govorom. Iz toga razloga je to poimano za ozbiljan čin i posmatrano slično kao 
politički napad.“ Oni su nastojali da to čine u podobno vrijeme za to (poslije smrti princepsa). 
Svakako nije uvijek bivalo tako, što potvrđuje Ovidijevo progonstvo u egzil, ali činjenica da je 
humor toliko mogao utjecati u određenim situacijama, pa čak 1 na živote stvarnih ili fiktivnih 


likova, zasigurno ostavlja bez daha. 


“46 Wilkins, 1993, 46. 

VII LJUBITELJ SMIJEHA 


Čovjek sa lošim zadahom je konstantno gledao u nebo i 
izgovarao svoju molitvu. Nakon kratkog pogleda 
prema njemu Zeus pozva dole rekavši: 

“Imaj malo milosti, 

Imaš i podzemne bogove ako nisi znao!?“- 

Philogelos, XV: 242, 29.47 


Čovjek je svoju svakodnevnicu između ostalog provodio u osmišljavanju viceva, 
prepričavanju istih i sastavljanju zbirki viceva. Vicevi su oblik minijaturne verbalne umjetnosti 
osmišljene da izazovu smijeh.“*š Nije jasno kada su u historiji počeli bilježiti viceve, a naročito ko 
je napravio prvi vic. Philogelos/ Puoyekoc predstavlja najstariju zbirku viceva, koji su ostali 
sačuvani u nekoliko manuskripta od XI do XV stoljeća. Manuskripti se međusobno razlikuju po 
broju šala, odabiru riječi ili generalno šala. Filogelos sadrži 265 vica. Najveći dio potječe iz 
vremena Konstantina (vl. 306-337. god. n.e.), iako određeni dio je stariji par stoljeća.“ Svijet još 
uvijek nije postao kršćanski. Jedan dio viceva se prepisuje nepoznatom Hijeroklu, a drugi dio 


450 


također nepoznatom Filagriosu.““ Moguće da je riječ o jednoj obrazovanoj osobi koja je 


zabilježila šta ljude motiviše na smijeh.+“! Riječ Philogelos označava “lover of laughter" ili 
“ljubitelj smijeha", što je samo po sebi parodija na tadašnje filozofske spojeve poput “philo- 
sophos* tj. “ljubitelj mudrosti", “philo-timos" tj. “ljubitelj časti?.*** Putem ovih naslova ismijani 
su svi oni koji previše ozbiljno shvataju svijet. Filogelos nije jedina knjiga sa vicevima u antičkom 
periodu, ali je jedina ostala sačuvana s toga je i najstarija. Pored toga što nude nekolicinu viceva, 
Ciceron i Kvintilijan sporadično spominju neke knjige viceva.“ Kvintilijan za svog profesora 
Domicije Afera piše da je “izdato nekoliko knjiga njegovih duhovitih šala. '** Već je rečeno da su 
Julije Cezar i August imali kolekciju viceva, a Ciceron je pisao da je on osmislio većinu viceva 
koje ljudi izgovaraju. U Plautovoj komediji “Stiho" postoji lik Gelasimus koji pokušava nučiti 


viceve iz knjiga koje prodaje na aukciji zauzvrat za večeru.“?* Međutim, nije jedino ova knjiga 


“41 Philogelos, XV: 242, 29. Sličan je vic u kojem suprug sa lošim zadahom obasipa svoju suprugu sa poljubcima, 
mrmljajući 'Moja draga, moja Hero, moja Afrodito!' a ona mu odgovara 'Moj Zeuse, moj mrtvi bakalaru, er, moj 
užasni bože!; Philogelos, XV: 232, 29. 

448 Brewer, 2000, 76. 

“4 Postoji samo jedan vic koji je precizno datiran 21.04.248. god. n.e.; Bremmer, 2000, 21. 

450 Berg, 2008, 1. 

#51 Beard, 2014, 194. 

#52 Ibidem, 2. 

453 Berg, 2008, 2. 

454 Kvintilijan, Obrazovanje govornika VI- II: 42, 204. 

455 Beard, 2014, 202. 

izazivala smijeh kod ljudi, već su tu brojne komedije ili Marcijalovi “Epigrami " koje je u neku 


ruku moguće tretirati kao “zbirku viceva. 


Prilikom kreiranja viceva vodi se računa da vic razumiju svi društveni i starosni slojevi, s 
toga tema mora biti popularna među stanovništvom. Iz toga razloga se biraju stereotipne 
predrasude. U sklopu od 265 viceva pobrojani su: Scholastico (br. 103), Istinski pohlepni (br. 6) 
Apsurdni Abderani (br. 18), Blesavi Sidonjani ( br. 12), Pametnjakovići (br. 15), Ludaci iz “Kyme" 
(br. 29), Usijana glava (br. 13), Glupani (br. 10), Kukavice (br. 7) , “Ljenčuge"** (br. 3), 


Ljubomorni (br.3), “Žderonje"**" (br. 8), “Pjandure? (br. 4), Halitosis* (br. 12), Najduži vic (broj 


) 459 
, 


u Filogelosu: 243 Nestašne žene (br. 2), Ženomrzci (br. 4), Random (br. 16). Iz naslova je 


vidno da su ismijane određene negativne osobine kod ljudi kao što je: loš zadah, kukavičluk, 
glupost, lijenost, ljubomora i sl. Samo par viceva se veže za porodične odnose.“ Iznenađujuće da 
je premalo viceva koji se odnose na žene, na što je također Jan Bremmer skrenuo pažnju.**! Iako 


su vicevi bazirani na jasno određene teme, oni nude podtekst, kao što čine i savremeni vicevi. 


Sigmund Freud viceve grupiše na: nedužne šale (same po sebi smiješne), neprijateljske 
(agresivne) i bestidne šale (eksponiranje).“* Generalni cilj viceva je da provociraju neke teme koje 
se posmatraju kao taboo, kao što Bricko kaže: “Nije nužno pozivati se na Freudovu teoriju dosjetke 
da bi se ustanovilo kako bez tabua i njihova kršenja, bez posvećenih konvencija i njihova 
zaobilaženja nema ni vica. "*%# Putem njih moguće je “ući? u svijet mašte, razmišljanja, prije svega 


rimske kulture i njihove svakodnevnice. Indirektno otvaraju brojna pitanja, ali i odgovore koji 


#56 Pežorativni izraz za lijenu osobu. Najbolje odgovara engleskom prevodu: Slow studies. 

457 Pežorativni izraz za osobu koja konzumira obilne količine hrane. Najbolje odgovara engleskom prevodu: Gluttons. 
“58 Latinski izraz za loš zadah. 

459 Vic slijedi proždrljivca koji je bio pozvan kod prijatelja na žetvu grožđa, koji je pohlepno jeo smokve i grožđe. 
Jedne noći je imao stomačne grčeve i sanjao je kako je njegov prijatelj sjedio na smokvinom drvetu i pozvao ga je da 
dođe i da jede smokve. Kada je stao ispod svog prijatelja, on je izvršio nuždu na njemu. A on sam u snu ima dijareju 
i uništi postelju. Probudi se promjeni posteljinu i ode nazad na spavanje. Opet sanja isti san u kojem njegov prijatelj 
vrši nuždu na njega sa smokvinog drveta. Proždrljivac ga pogleda i govori mu 'Želiš napraviti budalu od mene ponovo, 
tako što vršiš nuždu na mene odozgo kako bih ja morao ponovo sklanjati posteljinu. Ali ovaj put me nećep prevariti. 
Prvo ću izvršiti nuždu pa ću se onda popeti gore. I tako i ovaj put on ukalja posteljinu. Philogelos, XVI: 243, 30. 

460 Jedan vic ukazuje na kazne koju su šegrti primali od svojih učitelj. Nespretni šegrt je dobio naredbu od strane svoga 
šefa da vlasniku brijačnice da manikir. Šegrt počne plakati i vlasnik brijačnice ga upita zašto plače, na što mu šegrt 
odgovara 'Plačem iz straha. Vidiš ja ću ti odrezati nokte i oni će početi krvariti i moj šef 

će mene pretući'; Ibidem, VIII:200, 26. Zapravo batine od strane roditelja, učitelja su bile česte u Rimskom svijetu, o 
čemu svjedoče izvori.; Toner, 2009, 69. 

461 Bremmer, 2000, 2. 

462 Freud, A:lIl, 72. 

463 Bricko, 1998, 34. 

istraživači pokušavaju pronaći u drugim izvorima. Npr. istraživanje svakodnevnice “običnog? 
čovjeka kroz viceve o hrani, konjima, vodi (uzimanje vode iz bunara, toalet i banje), putevi, odnosi 
između određenih društvenih struktura ili porodični odnosi, odnos prema smrti, i sl. Naročito su 
intrigantni vicevi koji u sebi uključuju snove što indicira na sujevjernost Rimljana koji ih nastoje 
protumačiti. Ovi vicevi jasno dokazuju tvrdnju da su Rimljani najviše težili “punch-lines" odnosno 
*štosu'/ poenti vica radi boljeg efekta. Kvintilijan naglašava da se “efekat jedne šale ne zasniva se 


na razumu, nego na osjećanjima, koje je teško, štaviše gotovo nemoguće, opisati. '*% 


Najveći broj viceva koji zauzimaju prostor od pola knjige se odnosi na Scholastico tj. 
profesore/studente. Scholastico je neko ko predaje ili sluša predavanja. On je pendantan student, 
advokat ali i profesor. Barry Baldwin ga je preveo “The Egghead".** U ovim vicevima 
profesori/studenti su predstavljeni kao “brži od pameti" sa kojom se toliko razmeću, glupi i plitki, 
nesposobni u obavljanju primarnih segmenata života. Primjera je bezbroj. Neki koji su subjektivno 
odabrani: Glupana scholastica farmer obavještava da je rijeka preuzela njegovo cijelo vlasništvo, 


“6 ili Glupan scholastic nakon što je sanjao da je stao na 


na šta on odgovara “Nije fer! Tužit ću je 
ekser je zamotao stopalo, njegov kolega ga je upitao zašto to čini i kada je saznao razlog rekao je 
“Nije ni čudo pa nas zovu glupanima! Pa zašto spavaš bosih nogu?'*"7 ili U svađi sa svojim ocem, 
scholastico pretjeruje i govori svome ocu “Ti ušljivi čovječe, zar ne vidiš kako si nefer isponašao 
prema meni? Da se nisi rodio, naslijedio bih dedinu zemlju!“ Jan Bremmer smatra da preveliki 
broj viceva na račun scholastica i ljekara ukazuje na njihovu poziciju u društvu i postavlja ih na 
sredinu. Na to je utjecao ljudski prezir prema intelektualcima.** S druge strane, Beard vjeruje da 
je upravo tolika količina viceva o scholasticima, zato što ih je scholastic zabilježio i ti vicevi su ga 


najviše nasmijavali.+!? 


Smrt i ljekari 


Pojedini vicevi se mogu okarakterisati savremenim izrazom kao “crni humor? ili morbidni 


vicevi. U Filogelosu najčešće se vežu za smrt npr. Dok je pijanica pio u kafani neko mu je donio 


464 Kvintilijan, VI- II : 6, 198. 
465 Bremmer, 2000, 21. 

466 Philogelos, I: 46, 11. 

467 Ibidem, 1:15, 8. 

46 Ibidem, 1:24, 9. 

46 Bremmer, 2000, 22. 

479 Beard, 2014, 194. 

poruku da mu je žena umrla. Nakon što je ovo čuo rekao je konobaru “Šefe zašto mi ne naspeš 


nešto od tih tamnih stvari??*7! 


ili ubijanje npr. Dvojica glupih scholastico se žale jedno drugom 
što su im očevi još uvijek živi. Jedan od njih govori “Zašto obojica ne bismo zadavili svoje očeve?? 
drugi odgovara “Nema šanse, zar želiš da nas ljudi zovu roditeljubicama. Ali ako želiš da ubiješ 
moga, ja ću ubiti tvoga.**"? Dva- tri vica se vežu za samoubistvo, dok su ostali većinom odnose na 
smrt bliske osobe simbolizirajući pokušaj Rimljana da se izbore sa smrću kroz humor. Gete je 


smatrao da se šale fokusiraju na naše probleme.*"? Vjerovatno je i ovo još jedan način kako da 


izliječe tugu, ali i strah od smrti, kroz vjerovanje da će smijeh djelovati apotropejski na čovjeka. 


Strah od smrti je prisutan i kroz mnogobrojne viceve o ljekarima, koji su često glasnici 
loših vijesti. “Bježanje od ljekara je prisutno u vicu u kojem glupan scholastico ode kod svoga 
porodičnog ljekara i pokrivajući rukama lice, sakriva se iza zida. Njegov kolega ga pita zašto, on 
odgovara “Toliko dugo nisam bio bolestan da me je sram suočiti se sa njim'“"* Oko tridesetak 
viceva se odnosi upravo na ljekare, s toga je to najviše puta spomenuta profesija u Filogelosu. 
Ljekari su u Rimskom svijetu bili cijenjeni, iako ne svi. Postojale su dvije vrste: liječnik filozof 
koji je bio cijenjen i liječnik zanatlija koji nije učio filozofiju i književnost, s toga je on imao status 
ravan oslobođenicima, strancima ili drugim profesijama poput pekara, frizera.“ U grupi liječnika 
filozofa najviše se istakao Galen (Aelius Galenus, rođ. 129-199/217. god. n.e.) koji je potjecao iz 
bogate porodice. Njegov opus i doprinos medicini je enorman.*'* Mnoga pitanja o ljudskom tijelu 
je podvrgao analizama, a smijeh je bio jedan od njih. Galen u eseju koje na engleskom jeziku nosi 
naziv “On Problematical Movements" nastojao dokučiti zašto se ljudi smiju? Smatra da mašta 
utiče na to da se osoba uzbudi prilikom razmišljanja o svome partneru, ali pitanje smijeha nije 
mogao razrješiti ovo vječno pitanje.“"" Ali ni Galenov intelekt, ni kontstantni doprinos ljekara u 
svakodnevnom životu, nisu uspjeli spriječiti Rimljane da osmišljavaju viceve na njihov račun. 


Štaviše, upravo zbog toga su šale i postojale. 


41! Philogelos, IV: 227, 28. 

4? Ibidem, I:13, 8. 

“73 Freud, A- III, 68. 

414 Philogelos, I:6, 7. 

415 Schulten, 2002, 224. 

“76 Mesihović, 2015, 1764. 

“77 Beard, 2014, 23. S druge strane pokušavao je dokučiti zašto su majmuni ljudima smiješni, smatrajući da pokreti 
koji oni prave su jednaki ljudskim, te se ljudi zbog sličnosti smiju majmunima; Beard, 2014, 165-166. 

Paul Schulten smatra da su vicevi o ljekarima prototip savremenih šala o svekrvama, 
aludirajući na zastupljenost ove profesije u humoru kako u Rimskom tako i u Grčkom svijetu.“ 
U ovim vicevima “punch-line' ili pežorativno rečeno “štos vica* se gotovo uvijek veže za 
prikazivanje ljekara kao glupana, slično kao scholasticos. S toga u vicu gdje pacijent govori ljekaru 
da osjeća vrtoglavicu tek kada ustane, ali pola sata poslije se osjeća bolje, ljekar ga savjetuje da 
pričeka pola sata prije nego se probudi.*" Schulten smatra da postoje dva razloga ovolikom broju 
viceva na račun ljekara. Prvi je strah od smrti, ismijavanje onoga čega ih je najviše strah“? što 
potvrđuje Freudovo isticanje humora kao “coping mechanism'. Marcijal se šali na račun ljekara na 
više mjesta u Epigramima. U Epigramu 6.31 Marcijal ismijava Haridema kojeg žena vara sa 
ljekarom, navodeći: “Upoznat s time, mirno dopuštaš to. Smrt ćeš doživjeti zdrav! "**! Marcijal 
jasno povezuje ljekare i smrt. Ili navod iz Satirikona: “Ipak je otišao na onaj svijet. Liječnici su 
njega upropastili; zapravo prije zla sudbina; jer liječnik nije ništa drugo nego samo utjeha za 
dušu. Drugi razlog prema Schultenu je pomenuta razlika između ljekara filozofa i ljekara 
zanatlija, moguće je da su ljekari međusobno zbijali šale na svoj račun. On također naglašava i 
initimnost između pacijentovog golog ranjivog tijela i intelektualnog ljekara.“ Ismijavanje smrti 


se može povezati još učestalijim ismijavanjem deformiteta, ružnih tijela i bolesti. 


Hefest i Afrodita“ 


Platon navodi da ružnoća, nesloga i nesklad idu 
ruku pod ruku sa ružnim riječima i ružnim 
osobinama, dok su drugačije kvalitete sestre 
dobrog karaktera punog vrlina.- Plato, III, 401.%55 


Estetika idealiziranje ljepote ubraja se u fenomene Grčkog i Rimskog svijeta. Ideal antike 
su bile simetrične proporcije tijela koje se mogu matematički izračunati. Bilo kakav oblik ružnoće 
preuveličavan je u grotesknu ružnoću bezgranične morbidnosti. Doživljena kao takva, ružnoća je 
bila predmet poruge u najširem spektru rimskog humora. Savremeni svijet smatra ismijavanje 


fizičkog izgleda za nemoralno, a naročito ismijavanje mana koje su prouzrokovane nekom bolešću. 


478 Schulten, 2002, 223. 

4? Philogelos, I:3, 7. 

480 Schulten, 2002, 225. 

“81 Marcijal, Epigrami VIII: 6.31, 331. Ili npr. “Nekoć doktor bio, a pogrebnik sad je Diaulo. Pogrebnik obavlja sad 
liječnikov prijašnji rad.'; Marcijal, Epigrami V: 1.47, 204. 

482 Petronije, Satirikon XV: 42, 57. 

“#5 Schulten, 2002, 225-227. 

#54 Aludira se na ljepotu Afrodite i ružnoću Hefesta koji su prema Grčkoj mitologiji bili u ugovorenom braku. 

485 Eco, 2007, 33. 

U antici tijelo nije bilo samo tijelo, ono je iza sebe krilo zasebnu simboliku. Rimljani su ovo 
ismijavanje posmatrali apotropejski, te gotovo kao dobro djelo.*** Pretpostavljali su da vanjski 
izgled sugerira moralni karakter te osobe,**" baš kao što je delfsko proročanstvo ukazalo: 
“Najpravednije je najljepše.?“*** Petronije se ovako izrazio: “pogađam iz lica karaktera ljudi i kad 
vidim čovjeka kako šeće, ja znam šta misli. "** Vjerovalo se da neko ko počini jedan grijeh da je 
u stanju učiniti bilo koji drugi.“ Ovakav oblik ismijavanja je najzastupljeniji kod princepsa, 
oratora i kod “običnog? čovjeka. Osobine koje su ismijavane od strane oratora su: crvena kosa, 
gubitak kose, bolesti, nizak stas, velik i debeo vrat, otok tijela, zadah iz usta.“! Ciceron u 
Govorniku smatra da su i za govornika “ružnoća i tjelesne mane dosta zgodna građa za zbijanje 
šala. "*** Shodno tome, Galen je pisao u “De usu partium " kako se smijao svome pacijentu koji 
ima pherenitis (delirijum glavobolje, melanholiju). Pacijent je tražio novac u svojoj kući, a novac 
je bio u njegovom džepu.“ Korištenje maski u teatru aludira na ismijavanje moralnih 
karakteristika, jer glumac nosi masku koja prikazuje određeni karakter. Određeni lik je mogao biti 
smiješan samo zbog maske koju nosi. Nasuprot opšteprihvaćenom poimanju ljepote u antici, 
Plutarh je smatrao neumjesnim pojedine šale o fizičkom izgledu. Prema Plutarhu je u redu “zbijati? 
šale na račun dugog nosa, ali ne i na račun neugodnog mirisa tijela. Dobrodošla je šaljiva primjedba 


o sljepoći, ali ne i šale na račun sljepoće ili grbavog tijela.“ 


Henri Bergson nastoji objasniti zašto dolazi do ismijavanja izgleda pojedinca, gdje dolazi 
do zaključka da “može postati smiješna svaka nakaznost koju bi dobro sazdan čovjek mogao 
vještački da izvede.“ U radu je već navedeno par mjesta u kojima se humor zasniva na 


ismijavanju fizičkog izgleda tj. nemorala te osobe. Marcijal je posvetio mnogo epigrama u 


496 


kojimadirektno ismijava izgled određene osobe. Najčešće se odnosi na pokvarene zube,“ loš 


“86 Smijehom na račun osobe koja ima mentalne probleme ili fizičke nedostatke nastojalo se pomoći osobi da se 
izbori sa tužnom realnošću svoje bolesti.; Kazantizidis i Tsoumpra, 2018, 276. 
487 Corbeill, 1996, 99.; Clarke, 1997, 18.; Kazantzidis i Tsoumpra, 2018, 274. 
48 Eco, 2004, 37. 
48 Petronije, XVI: 126, 212. 
+ Richlin, 1992, 98. 
#1 Clarke, 1997, 18. 
42 Ciceron, Il:59-239, 189. 
#5 Kazantzidis i Tsoumpra, 2018, 282. 
+4 Schulten, 2002, 215. 
#5 Bergson, I, 18. 
4% “Četiri zuba si imala, Elijo, pamtim li dobro. 
Kašalj je izbio dva, drugi preostala dva. 
Sada bezbrižno možeš po čitave kašljati dane; 

zadah,“" starice,“ ćelavost,“ itd. Marcijal na jednom mjestu čak upozorava staricu da se ne 


smije jer pokazuje svoja tri zuba, s toga ona mora “izbjegavati (moraš) smiješne mime, raspuštenije 


zabave također; sve što šalom golicavom i zgodnom usne tjera na svima vidljivi osmijeh! (...)% 


Naročito je interesantno ismijavanje od strane satiričara Lukijana u djelu “Alexander" u kojem on 
ismijava “Božijeg čovjeka", odnosno kršćanina: njegova kosa nije prava, nosi periku- samim tim 
je izgubljen njegov kredibilitet. U koliko je njegova kosa lažna, šta je sa njegovim uvjerenjima? 
Cjeloukupna “nova* religija je predmet ismijavanja u “Alexanderu?.*"! S toga je Lukijan 


plodonosan izvor za proučavanje humora u kasnoj antici, ali i humora spram “drugog. 


Nastojeći da ismiju tuđi karakter kroz fizički izgled, oni najveći broj šala vežu za 
unutrašnjost čovjekovog tijela poput: znoja, zadaha, ćevalosti, ispadanje zuba i sl. Upravo se i 
vicevi u Filogelosu odnose na slične fizičke nedostatke poput ćelavosti i zadaha. Međutim, 
učestalije je ismijavanje deformiteta tijela poput hernije kada Abderanin vidi nekoga sa herniom 
kako se jedva penje uz bazen, a ovaj ga upita “Zašto se tako nezasito proždireš? Očito je to puno 
više težine nego što možeš ponijeti.% ili na račun osoba sa invaliditetima npr. kada je neko rekao 
senatoru usijane glave “Zaista bih želio vidjeti te kada budeš slobodan na kratko? Na šta mu senator 
odgovori “I ja bih volio tebe vidjeti kada si slijep i osakaćen'. 2% Poenta vica leži u senatorovom 


doživljaju riječi kratko kao čovjekove visine. 


treći kad zakašlješ put, nikakvo ne prijeti zlo!"'; Marcijal, V: 1.19, 202. 
41 “Nikom ne nudiš svoju čašu, Horme. 
Nije oholost to, već ljudski obzir!" Ibidem, V: 2.15, 206. 
498 “Stara sam!', tvrdi Cerelija, premda je mlada ko rosa. 
Gelijin starački glas kriješti: “Curetak sam još!" 
Teško je podnijeti jednu, Koline, kao i drugu: 
prva te tjera na smijeh, druga ti ogadi sve! "'; Ibidem, IV: 4.20, 141. 
# “Rijetke navlačiš vlasi s obje strane, 
pa široko prostranstvo sjajne ćele 
skrivaš, Marine, kosom iznad uha. 
Ali nasilnik vjetar razmiče ih: 
već se vraćaju i sa starog mjesta 
golu lubanju kovrčama krune! 
Misliš: to su Spendofor i Telesfor, 
a među njima Cidin rob Hermerot. 
A da vlastitu starost lijepo priznaš, 
da ne izgleda više da si trojstvo? 
Kosmat ćelavac? Nema većeg rugla!'', Ibidem, IV: 10.83, 182. 
%% Ibidem, IV:2.41, 136. 
%! Gilhus, 1997, 59-62. 
%2 Philogelos, V: 119, 18. 
%%3 Ibidem, VII:195, 26. 

Šale na račun ćelavosti su bile učestale u mnogim šalama na Cezarov račun, ili prilikom 
ismijavanje elite, ali i običnog čovjeka. Moda je mijenjala historijske ere, ostavljajući 
karakterističan trag iza svake epohe. U Rimskom svijetu, frizure su izražavale društvenu poziciju 
pojedinca. Frizura je posmatrana kao erotični i atraktivni dio ženskog tijela. Muškarci su 
izbjegavali dugu kosu i bradu kako se ne bi povezivali sa barbarima (Hadrijan je ponovo uveo 
bradu u modu).*“* Koliko je važna kosa za rimski svijet, ukazuje činjenica da su putem nje i brade 
pokazivali svoju žalost. Svetonije navodi da je August poslije katastrofalnog poraza u Germaniji 
“od žalosti pustio bradu i kosu. Isto je učinio i Kaligula nakon smrti drage sestra Druzile.*%* 
Imajući u vidu ovakvu rimsku perspektivu o kosi i bradi, nije ni čudo pa su postojale brojne šale 
na račun ćelavaca za kojeg se nije moglo reći da li pripada eliti jer ćelav. U Filogelosu se nalazi 
vic u kojem glupan scholastico, ćelavi muškarac i frizer se zadese na putu skupa. S obzirom da su 
prenoćili u blizini, složili su se da će jedan od njih ostajati budan svaka četiri sata kako bi čuvao 
prtljag. S obzirom da je frizer bio prvi na smjeni iz dosade je uzeo i ošišao na ćelavo scholastica 
dok je spavao. Ubrzo je došlo njegova smjena, a on se počeša po glavi prilikom buđenja i 
progunjđa “Kakav idiot je onaj frizer! U potpunosti je pogriješio trebao me je probuditi a umjesto 
mene probudio je ćelavca.*“" Plutarh također prenosi vic koji je moguće pronaći u Filogelosu: 
Kada je čovjek bio upitan od strane frizera kako želi biti ošišan, on mu je odgovorio “U tišini?.2% 
U Satirokonu kosa se tretira kao “jedini ukras ljepote" koja kada čovjek oćelavi “smije se 
osmuđena ravnina ćele kad su joj zatrte dlake. O prevarena prirodo bogova: koje si prve dala 


radosti našemu životnom vijeku, njih prve oduzimaš. "> 


U Filogelosu nema mnogo primjera gdje je ismijano nečije ime, osim ovog očitog primjera: 
Rodio se sin scholasticu. Kada su ga ljudi pitali kako će ga nazvati, on im je odgovorio “Naditi ću 
mu svoje ime, a ja ću nastaviti biti ista osoba koja sam bio i dosada.?*!“ Ipak šale na račun imena 
su bile česte u rimskom svijetu, a indirektno se mogu povezati sa šalama na račun karaktera neke 
osobe. Pojedinac je dobivao cognomen odnosno nadimak kojim su ismijane neke njegove 


“značajne fizičke i karakterne karakteristike, poput popularnih: Brocchus (“Zubat"), Brutus 


%%4 Mesihović, 2015, 1267-1268. 

55 Svetonije, Avg, 16. 

506 Ibidem, Kal., 32. 

%07 Philogelos, I: 56, 12. 

%% Ibidem, V: 148, 21. 

%% Petronije, Satirikon XVI: 109, 173. 
51% Philogelos, I: 96, 16. 

(“Glupan"), Caesar (“onaj sa bujnom kosom"), Cicero (“Slanutak/Leblebija"), Calvus (“Ćelav"), 
Crassus (“Glupav"), Nazica (“Nosonja"), Rufus (“Riđokosi"),*!! Silo (“Prćastog nosa"). 
Cognomen se prenosio na njegove rodonasljednike, ali je postojao i *obični' nadimak koji je 
pojedinac mogao dobiti tokom života.*!* Nadimci sa negativnim ili pežorativnim konotacijama bili 
su najviše raspostranjeni, ali i “dugog vijeka trajanja". Zapravo ismijavanje na osnovu nadimka je 
najprisutnije u oratorstvu, kada je tokom monologa orator nastojao poniziti svoju “žrtvu? tako što 
će nasmijati druge kroz ismijavanje njegovog nadimka ili kreirajući novi. Corbeill koji je posvetio 
poglavlje ovome pitanju, smatra da oponent nije trebao ni govoriti porota bi već znala o kakvom 
karakteru je riječ.*!* Corbeill također smatra da je ovo izričito rimski fenomen, dok su Grci se 
morali truditi da kreiraju pežorativni nadimak u svrhu ismijavanja.?!* Prenošenjem cognomena na 
nasljednike, Rimljani su vjerovali da se prenosi i njegov moralni karakter. Cjeloukupna porodica 
je mogla ostati obilježena zbog incidenta jednog člana.?!* Zanimljivo da Ciceron nije želio da 
promjeni svoje ime, iako su ga prijatelji savjetovali da to učini ukoliko želi uspjeti u politici. 
Plutarh koji je to zabilježio, dalje prenosi kako se Ciceron šalio na svoj račun prilikom darivanja 
srebrenine bogovima, tako što je dao da se pored njegovog nomena i praenomena ugravira 
slanutak.*!* Nadimak nije nužno morao konotirati na negativne osobine kako bi na osnovu njega 
osoba bila ismijana. Tako je Ciceron ismijao Publija Klodija čiji je nadimak bio Pulcher tj. Lijep, 
rekavši da će mu pružiti ogledalo kako bi shvatio da je daleko od Pulchera. >!" Ovo nije bio rijedak 
slučaj da Ciceron koristi “pozitivan nadimak kako bi kroz dvosmislenost ismijao svoga protivnika. 
I to je činio čak i kroz svoju privatnu korespodenciju. Nije bila rijetkost da pojedinac promjeni 


svoj cognomen naročito ako se bavio politikom. Time je “mijenjao? svoj karakter.*!š 


Sve od Romula i Rema pa do Bizanta, postojale su različite vrste šala. Paganski Rim i onaj 
kršćanski znatno su se razlikovali u poimanju života, a samim tim i humora. Moral je igrao važnu 
ulogu u promjeni smijeha. Dok su Rimljani smatrali moralnim ismijavati fizički izgled iz razloga 


što su fizički nedostaci bili uzrok nemorala neke osobe, sa kršćanstvom je umanjeno ismijavanje 


Sl Kroz ismijavanja crvene kose, Rimljani su je povezivali sa barbarima; Corbeill, 1996, 86. 
512 Mesihović, 2015, 996-998. 

513 Corbeill, 1996, 74. 

514 Ibidem, 75. 

515 Ibidem, 76. 

*16 Ibidem, 78. 

517 Ibidem, 79. 

518 Ibidem, 80-98. 

fizičkog izgleda. Nametnuli su vjerovanje da je sve od Boga lijepo.*!? Iako opšteprihvaćena ideja, 
ne treba generalizirati, jer je ovo pitanje zaokupljalo pažnju brojnih mislilaca. Papa Grgur Veliki 
(pontifikat: 590-604. god. n.e.) je tijelo definirao kao “gnusni odjevni predmet duše.'*??% Međutim, 
u XVI stoljeću pojavljaju se mnoge knjige koje savjetuju zabranu smijanju fizičkim 


nedostacima.??! 


Neovisno od toga što pojedini vicevi ili šale savremenom istraživču mogu djelovati kao da 
su Rimljani imali manjak empatije, potrebno je izbjeći tu perspektivu i gledati na ove viceve iz 
perspektive Rimljana. Iz toga razloga određeni vicevi nisu smiješni ili su nejasni zbog konteksta 
vremena u kojem su nastali. Savremeni svijet ne dijeli iste probleme sa antičkim, niti dijeli isti 
mentalitet. Bez obzira na razlike postoje i sličnosti. Enorman je broj viceva koji ne samo da su 
smiješni, već slični “postoje? kroz stoljeća u različitim oblicima. Jednak vic iz Filogelos je moguće 
pronaći u izmijenom obliku u savremenom svijetu, npr. vic u kojem je nekopetentni učitelj upitan 
kako se pravilno upotrebljava dva ili ta dva? Kako bi odgovorio on jednostavio ispruži svoju ruku 
pokazujući dva prsta.?* Navedeni vic podsjeća na savremenu šalu u kojem konobar rimskom 


vojniku donese dvije krigle piva, nakon što mu je Rimljanin rukom pokazao “V*'. (Slika 14.) 


Moguće da su određeni vicevi smiješni, jer je prevod prilagođen čitatelju. Ovo je 
vjerovatno razlog i zašto određeni vicevi nisu smiješni, jer kao što Brewer navodi pisani oblik 
dekontrekstualizira šalu, lišava joj punu emocionalnu snagu.??* Činjenica da su vicevi iz Filogelosa 
bili više puta prepisani u srednjem vijeku, ukazuje na vijek trajanja viceva, koji su iz perioda antike 
i dalje bili smiješni u srednjem vijeku. Međutim, ne treba generalizirati, jer na osnovu viceva nije 
moguće dekonstruirati smijeh publike. Nepoznanica je koji su vicevi bili smješniji, a koji nisu 
uspjeli, te ko se tačno smijao njima. Pojedini vicevi su više puta ponovljeni u različitim knjigama, 
što je indikacija da su vjerovano oni bili i najsmiješniji. Treba imati na umu da su uključene 
različite društvene strukture i osobine. Mogućnost da je scholastico najviše zastupljen jer su 
scholastici kreirali ovu zbirku, ukazuje da se pojedinac najviše smije vicevima u koji reflektiraju 


njega 1 njegova razmišljanja. Vicevi su refleksija pojedinca, grupe i vremena u kojem su nastali. 


519 Eco, 2007, 43. 

520 Le Goff, 2000, 41. 

"1 Schulten, 2002, 214. 

52 Philogelos, VIII: 196, 26. 
523 Brewer, 2000, 76. 

VIII ZAKLJUČAK 


»»Perhaps, even if nothing else today has any future, 
our laughter has a future“- Friedrich Nietzsche?“ 


Rimski svijet je ispunjen različitim fenomenima u koje se ubraja i humor. Humor kao odraz 
moći, humor kao oružje, humor kao lijek, humor kao prirodna emocija. Rimljani su pridavali 
poseban značaj duhovitosti koja je ulazila u okvire obrazovnog sistema. Za Rimljane je humor 
gotovo pa uvijek pozitivna emocija i odraz intelekta, iako ne u svakoj situaciji. Ciceron 1 
Kvintilijan ubrajaju u lakrdiju onu osobu koja se šali samo zarad šale ili se služi prostim humorom. 
Duhovitost je uzvišena, što je ironično jer se u XIX st. termin duhovitost koristio kao humor niže 
vrijednosti, odnosno lakrdija. Izrazito je važna činjenica da je rimski humor svojstven samo njemu, 
jer se znatno razlikuje od Grčkog svijeta koji humor češće posmatra negativno. Grci su izbjegavali 
ismijavanje, koje su također posmatrali negativno. Problematika rada leži u već navedenim 
brojnim činjenicama: problem stereotipnih izvora, sažeta historijska istraživanja, preuveličavanje 
pojedinih podataka, 'propaganda' i sl. Tema zasigurno nije monotona. Kroz istraživanje humora 
historičar se susreće sa mnogobronim aspektima rimske historije koje proučava istovremeno sa 
istraživanjem humora. Humor je predstavljen kroz pitanja moći, govorništva, seksualnosti, religije, 


društvenih odnosa, kroz biografije, komedije, satire, poezije, viceva, arheoloških nalaza i sl. 


Posmatranje humora kao rimskog fenomena označava poređenje sa drugim fenomenima. 
Npr. kada se posmatra humor princepsa ili običnog čovjeka u nekoliko navrata smijeh je povezan 
sa tugom. Ili se smijeh odnosi na smrt, što u svojoj suštini odražava poglede Rimljana kako na 
smijeh tako i na smrt. Često se izbjegava govoriti o boli dok se analizira smijeh, jer se smijeh 
posmatra kao sinonim za sreću. Ovaj rad je opovrgnuo takvu percepciju, jer bez boli i straha nema 
ni smijeha. Samo po sebi je fenomen to što su sujevjerni Rimljani smijeh koristili u apotropejske 
svrhe tj. kako bi odbacili zle duhove. Ovim je direktno povezana negativna emocija sa smijehom. 
Naročito je zanimljivo da u sklopu elite gotovo pa nije moguće pronaći apotropejski smijeh, već 
se oni najviše služe ismijavanjem. Samo ismijavanje nije posmatrano za negativan čin, već sasvim 
suprotno. Štaviše i oni koji su predmet ismijavanja su prihvatali ismijavanje na svoj račun. Na taj 


način su Rimljani ostajali 'prizemni' i bili cijenjeni. Cinjenica da su ismijavali i bogove ukazuje na 


54 Eagleton, 2019, 100. 

to da ismijavanje nisu povezivali sa negativnim osjećanjima. Rimljani su jednostavno znali cijeniti 


dobru šalu i smisao za humora. 


Vrsta humora koja je najzastupljenija između svih društvenih struktura i najprisutnija u 
izvorima, jeste dvosmislenost koju su definirali Ciceron i Kvintilijan. Dvosmislenost predstavlja 
očekivanje jednog, a dobije se nešto sasvim drugo. Ovakav zaključak može aludirati da je 
dvosmislenost bila jedna od osnovnih perspektiva o humoru i ona koja se najviše održala kroz 
historiju, a preteča je antičkog svijeta. Rimljani su kroz dvosmislenost gotovo pa 'kodirali' ljudsku 
intuiciju koja to prihvata za smiješno. I ostale vrste humora su prisutne u antičkom svijetu (ali ne 


pod ovim nazivima) poput ironije, crnog humora, praktičnih šala i sl. (Slika 15.) 


Kroz srednji vijek i renesansu pa nadalje rimske šale su bile prepričavane uz česte 
mu odgovara sa ne, ali je moj otac dolazio često, prepričan je i od strane Freuda sa u drugačijim 
likovima, ali ishod ostao isti. Savremenom čovjeku je takav vic smiješan. Ali zašto? Upravo zbog 
dugovjekovne tradicije prepričavanja viceva i uloge dvosmislenosti u humoru, Rimljani su ostavili 
neuništiv trag u ljudskoj civilizaciji. Oni su nas naučili kako da se smijemo. Sličan zaključak je 
donijela i Mary Beard. S toga pitanje da li humor može zastariti je diskutabilan. Na pojedine šale 
vijekovi historije i različiti mnogbrojni procesi nisu utjecali i te 'starije' šale su smiješne i dan 
danas. S druge strane, na pojedine rimske humoristične epizode osoba gotovo pa da ostane nijema, 
jer ne djeli iste probleme sa Rimljanima. Neovisno od toga, rijetki su izvori koji obrađuju humor 
za vrijeme dominata. Pronalaze se neki tragovi kod Makrobija, Amijana Marcelina i pojedinih 
satiričara, ali je to većinom kroz prizmu 'nove' religije kršćanstva. S toga je humor koji je prikazan 


u ovome radu primarno plod Republike i Principata. 


Najveći doprinos ovoga rada jeste njegova sveobuhvatnost, jer je humor posmatran kroz 
kulturalnu historiju, historiju svakodnevnice, historiju mentaliteta, mikropovijest. Kroz 
prikazivanje princepsa prenaglašena je uloga moći i ljubavi prema zabavi. Počevši od princepsa 
rad je pažnju usmjerio ka običnom čovjeku, koji je često na margini povijesti. Pokušaj 
dekonstrukcije malenog čovjeka u velikom carstvu predstavljao je zahtjevan i inspirativan posao. 
Svakako da analiza izvora ne bi bila moguća bez sekundarne literature, prvenstveno kod vizuelnih 
prikaza gdje su korištene knjige Johna Clarke na čijim se interpretacijama zasnivao ovaj dio. 


Razvrstavanjem različitih društvenih struktura nipošto nije učinjeno kako bi se prikazale 

kategorija ljudi. Analize ismijavanje 'drugog' od strane Rimljana, predstavlja intrigantno polje 
istraživanja i jedan od središnjih doprinosa ovoga rada. Također analize komedija, satira i pjesama 
predstavlja proširenje ovoga pitanja na polje književnosti. U konačnici pristup detaljnoj analizi 
viceva kroz prizmu rimskog poimanja lijepog i ružnog je sasvim novi. Rimljani su najčešće 
ismijavali tuđi izgled zbog toga što prema njima izgled sugerira moralni karakter osobe. S toga je 
opravdano ismijavati nedostatke neke osobe. Ovakvo ismijavanje je i više nego prisutno u 


savremenom svijetu, ali se na to gleda kao negativnu vrstu humora. 


Pažljivim istraživanjem nastojalo se izbjeći utjecaj savremene perspektive ili maštanja. 
Također reakcija publike na određenu šalu je nejasna. S toga nije moguće odrediti koja je šala bila 
smiješnija od druge. Svakako da ovakva kvantativna analiza ne bi bila od pretjeranog značaja za 
historijsko istraživanje. Proučavati humor star desetak godina je dovoljno problematičan zbog 
procesa kroz koje društvo kontinuirano prolazi, samim tim proučavati humor iz antičkog svijeta je 
još izazovnije. Za daljnja istraživanja najviše što se može očekivati jeste kompletna studija o 
humoru u antičkom Rimu. Ipak fenomen humora odnosno smijeh nikada u potpunosti neće biti 
odgonetnut, zbog fluidnosti teme. Ali će zauvijek ostati zanimljivo i važno polje istraživanja 


historičara. 

IX PRILOG RADU 





Slika 01. Frans Hals, ,,The Laughing Cavalier“ (1624.) Primjer kako je smijeh vizuelno prikazan 
u XVII st. (Preuzeto iz.: Beard, 2014, 97.) 





Slika 02. Rembrandt van Rijn, ,,Rembrandt laughing“ (1628.) 
(Preuzeto iz: http://www.getty.edu/art/collection/objects/263156/rembrandt-harmensz-van-rijn- 
rembrandt-laughing-dutch-about-1628/ ) 

Slika 04. ,,Tavern of Salvius“ (Preuzeto iz: Clarke, 2007) 

Slika 05. ,,Seven Sages“ (Preuzeto iz: Clarke, 2007.) 


“ar/ o €jT 





Slika 06. ,,Rufust est“ (Preuzeto iz: Clarke, 2007, 46.) 

Slika 08. Freska prikazuje scenu plesa i mima (Preuzeto iz: McDonald i Walton, 2007, 152.) 

Slika 09. Detalj Palestrinskog mozaika koji prikazuje Egipćane 


(Preuzeto iz: https://www.atlasobscura.com/places/nile-mosaic-of-palestrina) 

Slika 10. Detalj Palestrinskog mozaika koji prikazuje Egipćane 
(Preuzeto iz: https://www.atlasobscura.com/places/nile-mosaic-of-palestrina) 








Slika 11. Prikaz Pigmeja ,,House of Bull“ (Preuzeto iz: Clarke, 2007.) 

Slika 12. Prikaz Pigmeja ,,House of Doctor“ (Preuzeto iz: Clarke, 2007.) 





Slika 13. Prikaz , Judgment of Solomon“ (Preuzeto iz: Clarke, 2007.) 

Slika 14. Ilustrirani prikaz savremenog vica. Preuzeto iz: 
(https://www.reddit.com/r/funny/comments/b2yy1v/a_roman_soldier_walks_into_a_bar/ ) 








GRANT SNIDER 


Slika 15. Prikaz ,,Hijerarhija humora“ putem kojeg se nastoji klasificirati humor. Preuzeto iz: 
(http://www.incidentalcomics.com/2020/08/the-hierarchy-of-humor-from-2016.html 

